രാജ്യത്തിൻറെ അഭ്യന്തര വളർച്ച നിരക്ക് 8.2 ശതമാനമായി ഉയർന്നു . മൂന്ന് വർഷത്തിനിടയിൽ ഏറ്റവും കൂടിയ നിരക്കിലാണ് 2018 ഏപ്രിൽ മുതൽ ജൂൺമാസം വരെയുള്ള പാദത്തിലെ ജിഡിപി എത്തി നിൽക്കുന്നത് . ജിഎസ്ടി നടപ്പിലാക്കിയതും , നോട്ട് നിരോധനവും ഏൽപ്പിച്ച തിരിച്ചടിയിൽ നിന്നും ഇന്ത്യൻ സാമ്പത്തിക മേഖല അതിവേഗം കരകയറുന്നു എന്ന സൂചനയാണ് പുതിയ കണക്കുകൾ നൽകുന്നത് . കാർഷിക വളർച്ച നിരക്ക് 5.3 ശതമാനമാണ് 2018 ലെ ആദ്യപാദത്തിൽ . ഇതേ സമയം രാജ്യത്തിലെ ഉത്പാദന നിരക്കിൽ വൻ വളർച്ചയാണ് പുതിയ കണക്കുകൾ കാണിക്കുന്നത് . ഉൽപ്പാദന മേഖല , വൈദ്യുതി , നാച്വുറൽ ഗ്യാസ് , ജലവിതരണം , നിർമ്മാണമേഖല എന്നിവയിൽ ഏഴ് ശതമാനത്തിന് മുകളിൽ വളർച്ച രേഖപ്പെടുത്തിയതാണ് രാജ്യത്തിൻറെ രണ്ടാം പാദ വളർച്ച എട്ടിന് മുകളിലേക്ക് എത്താൻ സഹായിച്ചത് . കഴിഞ്ഞ രണ്ട് വർഷത്തിനിടെ രേഖപ്പെടുത്തിയ പാദ വളർച്ച നിരക്കുകളിൽ ഏറ്റവും ഉയർന്ന ജിഡിപി നിരക്കാണ് ജൂണിൽ അവസാനിച്ച പാദത്തിൽ ഇന്ത്യ കൈവരിച്ചത് . 2016 ലെ ജനുവരി - മാർച്ച് പാദത്തിൽ രേഖപ്പെടുത്തിയ 9.2 ശതമാനമെന്നതിന് ശേഷമുളള ഉയർന്ന നിരക്കാണ് .


രാജ്യത്തെ ഏതെങ്കിലും പ്രമുഖ ടെലികോം കമ്പനി , മറ്റ് കമ്പനികളെ തോൽപ്പിക്കാൻ ലക്ഷ്യമിട്ട് സേവന നിരക്കുകൾ ക്രമാതീതമായി കുറച്ചാൽ 50 ലക്ഷം രൂപ പിഴ ചുമത്തുമെന്ന് ടെലികോം റെഗുലേറ്ററി അതോരിറ്റി അറിയിച്ചു . ഏതെങ്കിലും ഒരു ടെലികോം സർക്കിളിലെ ആകെ വിപണിയിൽ 30 ശതമാനത്തിലധികം വിഹിതമുള്ള കമ്പനികൾക്കാണ് ഈ നിയന്ത്രണം ബാധകമാവുന്നത് . നേരത്തെ റിലയൻസ് ജിയോ വൻ തോതിൽ നിരക്ക് കുറച്ചും സൌജന്യമായും സേവനങ്ങൾ നൽകിയും വിപണി പിടിച്ചടിക്കയതിന് പിന്നാലെയാണ് ഇത്തരമൊരു നിയന്ത്രണമെന്നത് ശ്രദ്ധേയമാണ് . കമ്പനികളുടെ ശരാശരി പ്രവർത്തന ചിലവിനേക്കാൾ താഴ്ന്ന നിരക്ക് ഈടാക്കി പ്രവർത്തിച്ചാലാണ് നടപടി നേരിടേണ്ടി വരികയെന്നും ട്രായ് വ്യക്തമാക്കിയിരുന്നു . വൻതോതിൽ നിരക്ക് കുറച്ച് ജിയോ താരിഫ് പ്രഖ്യാപിച്ചതോടെ രാജ്യത്തെ മറ്റ് പ്രമുഖ ടെലികോം കമ്പനികളെല്ലാം നഷ്ടത്തിലേക്ക് കൂപ്പുകുത്തിയിരുന്നു . വോയ്സ് കോളുകൾ സൌജന്യമായി നൽകിയും മൂന്ന് മാസത്തോളം ട്രയൽ ഓഫറെന്ന നിലയിൽ അതിവേഗ 4ജി ഇന്റർനെറ്റ് സൌജന്യമായി നൽകിയുമായിരുന്നു ജിയോ മാർക്കറ്റ് പിടിച്ചടക്കിയത് . പിന്നീട് പണം ഈടാക്കാൻ തുടങ്ങിയപ്പോഴും മറ്റ് കമ്പനികൾ അതുവരെ ഈടാക്കിയിരുന്നതിനേക്കാൾ വളരെ കുറവായിരുന്നു . ഇതിനെതിരെ മറ്റ് കമ്പനികൾ നിരവധി തവണ ട്രായിയെ സമീപിച്ചെങ്കിലും ജിയോയ്ക്ക് അനുകൂലമായിരുന്നു വിധി . രാജ്യത്ത് ഇപ്പോൾ 22 ടെലികോം സർക്കിളുകളാണുള്ളത് .


രാജ്യത്തെ ടെലികോം കമ്പനികൾക്ക് റിലയൻസ് ജിയോ കനത്ത പ്രഹരം ഏൽപ്പിച്ചുവെന്ന് റിപ്പോർട്ട് . ട്രായി പുറത്തുവിട്ട കണക്കുകൾ ഉദ്ധരിച്ച് ടെലികോം ലീഡ് ആണ് ഇത്തരം വാർത്ത പുറത്തുവിടുന്നത് . ജിയോ രംഗത്ത് എത്തിയ സെപ്തംബർ 2016 മുതൽ ഉള്ള ടെലികോം കമ്പനികളുടെ വരുമാനത്തിൽ മുൻ പാദത്തെ അപേക്ഷിച്ച് 5.33 ശതമാനത്തിൻറെ കുറവ് സംഭവിച്ചെന്ന് വ്യക്തമാക്കുന്നു . റിലയൻസ് ജിയോ ഈ കാലയളവിൽ വെൽക്കം ഓഫർ എന്ന നിലയിൽ പൂർണ്ണമായും ഉപയോക്താക്കൾക്ക് ഡാറ്റയും , കോളും ഫ്രീ നൽകിയിരുന്നു . ഇത് പിന്നീട് ന്യൂ ഇയർ ഓഫർ എന്ന നിലയിൽ മാർച്ചുവരെയും നീട്ടി നൽകി . എന്നാൽ 4ജിബി എന്ന ഡാറ്റ പരിധി 1ജിബിയായി കുറച്ചിട്ടുണ്ട് . മാർച്ച് മാസത്തോടെ 10 കോടി ഉപയോക്താക്കളെയാണ് ജിയോ പ്രതീക്ഷിക്കുന്നത് . അതേ സമയം മൂന്നാം പാദത്തിൽ രാജ്യത്തെ ടെലികോം കമ്പനികൾ 71379 കോടിയാണ് ആകെ വരുമാനം . കഴിഞ്ഞ വർഷം ഈ പാദത്തിൽ ഉണ്ടായ വരുമാനത്തിൽ നിന്നും 2.68 ശതമാനം കുറവാണ് ഇത് .


റസ്ലാൻ സൊകൊളോവ്സ്കി എന്ന റഷ്യക്കാരൻ പോക്കിമോൻ കളിച്ച് പുലിവാലുപിടിച്ചു . മതവികാരങ്ങളെ വ്രണപ്പെടുത്തിയെന്ന ഗുരുതരമായ കുറ്റമാണ് ഇയാൾക്കെതിരെ ചുമത്തിയിരിക്കുന്നത് . റഷ്യയിൽ കുറ്റം തെളിഞ്ഞാൽ അഞ്ച് വർഷം വരെ തടവ് ലഭിക്കാവുന്ന കുറ്റമാണിത് . കഴിഞ്ഞ ഓഗസ്റ്റിൽ ഒരു പള്ളിയിൽ ഇരുന്ന് ഇദ്ദേഹം പോക്കിമോൻ ഗോ കളിക്കുന്നതിൻറെ വീഡിയോ പുറത്തുവിട്ടതിനു പിന്നാലെയാണ് പ്രശ്നങ്ങളുടെ തുടക്കം . ആരാധനാലയങ്ങളിൽ പോക്കിമോൻ കളിച്ചാൽ മതവികാരങ്ങളെ വ്രണപ്പെടുത്തിയെന്ന കുറ്റം ചുമത്തുമെന്ന് നേരത്തെ തന്നെ റഷ്യൻ സർക്കാർ വ്യക്തമാക്കിയിരുന്നു . ഇത് വകവെക്കാതെ പള്ളിയിൽ പോക്കിമോൻ കളിക്കുന്ന വിഡിയോയാണ് പോസ്റ്റ് ചെയ്തത് . ക്രിസ്ത്യൻപള്ളിയിൽ പുരോഹിതർ ഉള്ളപ്പോഴായിരുന്നു പോക്കിമോൻ കളി . വിഡിയോ ഓൺലൈനിൽ പ്രത്യക്ഷപ്പെട്ടതിന് പിന്നാലെ പൊലീസ് ഇയാൾക്കെതിരെ അന്വേഷണം ആരംഭിച്ചിരുന്നു . റഷ്യൻ ന്യൂസ് സൈറ്റായ മെഡൂസയാണ് സംഭവം റിപ്പോർട്ടു ചെയ്തിരിക്കുന്നത് .


ഇന്ത്യയിൽ തിളങ്ങിനിൽക്കുന്ന ടെലികോം രംഗത്ത് തൊഴിൽ പ്രതിസന്ധിയ്ക്ക് സാധ്യതയെന്ന് റിപ്പോർട്ട് . അടുത്ത ഒമ്പത് മാസത്തിനിടെ ടെലികോം രംഗത്ത് ജോലി ചെയ്യുന്ന 80,000 - 90,000 ഓളം പേർക്ക് ജോലി നഷ്ടമാകുമെന്നാണ് റിപ്പോർട്ട് വ്യക്തമാക്കുന്നത് . ടെലികോം രംഗത്തെ മത്സരം വർധിച്ചതോടെ ടെലികോം മേഖല നേരിടുന്ന തിരിച്ചടിയാണ് ജോലി നഷ്ടമാകുന്നതിന് ഇടയാക്കുകയെന്നുമാണ് റിപ്പോർട്ട് . സിഐഇഎൽ എച്ച്ആറാണ് റിപ്പോർട്ട് പുറത്തുവിട്ടിട്ടുള്ളത് . വിവാഹം കഴിക്കാൻ നിർബന്ധിച്ചപ്പോൾ പീഡിപ്പിച്ച് കൊന്നുഃ 38കാരിയോട് കാമുകൻ ചെയ്തത് , കുറ്റവാളി വീട്ടിലെത്തിച്ചത് നഗ്ന മൃതദേഹം ! ! പ്രവീൺ തൊഗാഡിയയെ കണ്ടെത്തിയത് അബോധാവസ്ഥയിൽഃ പൊലീസിനെ പ്രതിക്കൂട്ടിലാക്കി വിഎച്ച്പി , ഒടുവിൽ സത്യമറിഞ്ഞു ! ! രാജ്യത്തെ 65ഓളം ടെലികോം കമ്പനിയിലെ മുതിർന്നതും മധ്യനിരയിൽ ജോലി ചെയ്യുന്നവർക്കിടയിൽ നടത്തിയ സർവേയുടെ അടിസ്ഥാനത്തിലാണ് സിഐഇഎൽ എച്ച്ആർ റിപ്പോർട്ട് പുറത്തുവിട്ടിട്ടുള്ളത് . സോഫ്റ്റ് വെയർ , ഹാർഡ് വെയർ മേഖലയിൽ ജോലി ചെയ്യുന്നവരെ കേന്ദ്രീകരിച്ചാണ് സർവേ സംഘടിപ്പിച്ചിട്ടുള്ളത് . റിപ്പോർട്ട് അനുസരിച്ച് കഴിഞ്ഞ വർഷം മാത്രം ടെലികോം രംഗത്ത് 40,000 പേർക്ക് ജോലി നഷ്ടപ്പെട്ടുവെന്നും വരാനിരിക്കുന്ന ഒമ്പത് മാസത്തേയ്ക്ക് കൂടി ടെലികോം രംഗത്ത് ഈ ട്രെൻഡ് തുടരുമെന്നുമാണ് കണക്കുകൾ . ഒമ്പത് മാസത്തിനുള്ളിൽ ഈ മേഖലയിൽ നിന്ന് 80,000 ഓളം പേർക്ക് ജോലി നഷ്ടമാകുമെന്നും റിപ്പോർട്ട് ചൂണ്ടിക്കാണിക്കുന്നു .


മദ്യാംശം തീരെയില്ലാത്ത പോഷക പാനീയം എന്ന നിലയിൽ നീര ഡ്രിങ്ക് വിപണിയിലേക്ക് . 1150 കോടിയുടെ വിപണി ലക്ഷ്യമിട്ടാണ് നീര എത്തുന്നത് . കേരളത്തിലെ 173 നാളികേര ഉത്പാദന ഫെഡറേഷനുകളുടെ നേൃത്വത്തിൽ രണ്ടര ലക്ഷത്തോളം തെങ്ങുകളിൽ നിന്നാണ് നീര എടുക്കുക . ഫെഡറേഷനു കീഴിൽ 12 കമ്പനികളാണ് നീര ഉത്പ്പാദിപ്പിയ്ക്കുന്നതിന് തയ്യാറായിരിയ്ക്കുന്നത് . നീരയുടെ ഉത്പ്പാദനത്തിനോ വിതരണത്തിനോ എക്സൈസിന്റെ അനുമതി ആവശ്യമില്ല . എന്നാൽ നീര ചെത്തുന്ന തെങ്ങുകൾക്ക് എക്സൈസ് അനുമതി വേണം . തെങ്ങുകൾ എക്സൈസ് അധികൃതർ മാർക്ക് ചെയ്ത് നൽകും . ഇത് പൂർത്തിയായാൽ തെങ്ങുകളിൽ നിന്ന് നീര ചെത്താം . ഒരു ലിറ്റർ നീര എടുക്കുമ്പോൾ കർഷകന് 50 രൂപ നൽകണമെന്നാണ് വ്യവസ്ഥ . ഇതനുസരിച്ച് പത്ത് തെങ്ങുകൾ നീര ഉത്പാദനത്തിനായി നൽകുന്ന ഒരു കർഷകന് 15,000 രൂപ മുതൽ 30,000 രൂപ വരെ ലഭിയ്ക്കും . നീര ഉത്പാദനം വാണിജ്യാടിസ്ഥാനത്തിൽ ആരംഭിയ്ക്കുന്നതോടെ വൻതോതിൽ തൊഴിലവസരം ഉണ്ടാകും എന്നാണ് പ്രതീക്ഷിയ്ക്കപ്പെടുന്നത് . തെങ്ങ് കയറി നീര എടുക്കുന്ന നീര ടെക്നീഷ്യൻമാർക്കാണ് ഏറ്റവും അധികം തൊഴിലവസരങ്ങൾ ഉണ്ടാകുന്നത് . ആദ്യഘട്ടത്തിൽ 13,000 ടെക്നീഷൻമാരെ ആവശ്യമായി വരും . ഒരു ലിറ്റർ നീര എടുക്കുന്നതിന് 25 രൂപയാണ് വേതനം . ദിവസേന 20 തെങ്ങിൽ കയറി നീര എടുക്കുന്ന ഒരു ടെക്നീഷ്യന് 30,000 രൂപവരെ മാസ വരുമാനം ലഭിയ്ക്കുമെന്നാണ് പ്രാഥമിക കണക്ക്


ഇംഗ്ലീഷ് ക്രിക്കറ്റിന്റെ പടിക്ക് പുറത്തായെങ്കിലും ജൻമനാടിനുവേണ്ടി ടെസ്റ്റിൽ കളിക്കാനാകുമെന്ന ശുഭപ്രതീക്ഷയിലാണ് കെവിൻ പീറ്റേഴ്സൺ ഇപ്പോൾ . ക്രിക്കറ്റ് ഓസ്ട്രേലിയക്ക് നൽകിയ അഭിമുഖത്തിലാണ് ദക്ഷിണാഫ്രിക്കയ്ക്കുവേണ്ടി ടെസ്റ്റ് കളിക്കാനാകുമെന്ന പ്രതീക്ഷ പീറ്റേഴ്സൺ പങ്കുവെച്ചത് . 2013 - 2014 ആഷസ് പരമ്പരയിലാണ് പീറ്റേഴ്സൺ അവസാനമായി ഇംഗ്ലണ്ടിനുവേണ്ടി കളിച്ചത് . അതിനുശേഷം രാജ്യാന്തര ക്രിക്കറ്റിൽ കളിക്കാത്ത പീറ്റേഴ്സൺ പക്ഷെ ട്വന്റി - 20 ലീഗുകളിൽ സജീവമാണ് . പത്തുവർഷം ഇംഗ്ലണ്ടിനായി കളിച്ചിട്ടുള്ള പീറ്റേഴ്സണ് ദക്ഷിണാഫ്രിക്കയ്ക്കായി കളിക്കണമെങ്കിൽ 2018വരെ കാത്തിരിക്കണം . അപ്പോൾ പീറ്റേഴ്സണ് 37 വയസാകും . എന്നാലും ജൻമനാടിനുവേണ്ടി കളിക്കാൻ അവസരം ലഭിച്ചാൽ നഷ്ടമാക്കില്ലെന്ന് പീറ്റേഴ്സൺ പറഞ്ഞു . ദക്ഷിണാഫ്രിക്കയ്ക്കുവേണ്ടി കളിക്കാനാവുമോ എന്ന് ഉറപ്പില്ലെങ്കിലും അത് തനിക്കുമുന്നിലുള്ള ഒരു സാധ്യതയാണെന്ന് പീറ്റേഴ്സൺ വ്യക്തമാക്കി . രാജ്യാന്തര ക്രിക്കറ്റിൽ ഒരുപാട് മത്സരങ്ങൾ തനിക്ക് നഷ്ടമായെന്നും പീറ്റേഴ്സൺ പറഞ്ഞു . താൻ ഇപ്പോഴും ക്രിക്കറ്റ് ആസ്വദിക്കുന്നുണ്ടെന്നും കഠിനമായി പരിശീലിക്കുന്നുണ്ടെന്നും പീറ്റേഴ്സൺ പറഞ്ഞു . ഇംഗ്ലണ്ടിനായി പത്തുവർഷത്തോളം നൂറോളം ടെസ്റ്റുകൾ കളിക്കാനായതിൽ താൻ ഭാഗ്യവാനാണെന്നും പീറ്റേഴ്സൺ പറഞ്ഞു .


മലബാർ എന്ന പദം ആരുടേയും കുത്തകയല്ലെന്ന് സുപ്രീം കോടതി . ബിരിയാണ് അരിക്ക് മലബാർ എന്ന് പേര് നൽകുന്നത് സംബന്ധിച്ച തർക്കം സംബന്ധിച്ച ഹർജി പരിഗണിക്കുമ്പോഴാണ് സുപ്രീം കോടതിയുടെ നിരീക്ഷണം . രഞ്ജൻ ഗൊഗോയി , ആർ ഭാനുമതി എന്നീ ജസ്റ്റിസുമാർ അടങ്ങിയ ബെഞ്ചിന്റേതാണ് നിരീക്ഷണം . ഇതോടെ ദക്ഷിണേന്ത്യയിലെ വിപണികളെ ലക്ഷ്യമാക്കിയുള്ള പശ്ചിമ ബംഗാൾ കമ്പനിയുടെ തർക്കത്തിനാണ് പരിഹാരമാകുന്നത് . രണ്ടു കമ്പനികൾക്കും മലബാർ എന്ന പേര് ഉപയോഗിക്കാമെന്ന് സുപ്രീംകോടതി വിധിച്ചു . പരാഖ് വാണിജ്യ പ്രൈവറ്റ് ലിമിറ്റഡും ബരോമ അഗ്രോ പ്രൊഡക്ട്സുമാണ് മലബാറിന് വേണ്ടി കോടതിയിലെത്തിയത് . 2001 മുതൽ മലബാർ എന്ന പേരിൽ ബിരിയാണി അരി വിൽക്കുന്നവരാണ് തങ്ങളെന്നായിരുന്നു പരാഖ് കോടതിയിൽ വാദിച്ചത് . അതിനാൽ ബരോമ അഗ്രോ പ്രൊഡക്ട്സ് അവരുടെ ബിരിയാണി അരിക്ക് മലബാർ എന്ന് പേരിടുന്നത് തടയണമെന്നായിരുന്നു പരാഖിന്റെ ആവശ്യം . ആദ്യേ കേസ് പരിഗണിച്ച കൊൽക്കത്ത ഹൈക്കോടതി ബരോമ മലബാർ എന്ന പേരുപയോഗിക്കുന്നതിന് താൽക്കാലിക വിലക്ക് നൽകിയിരുന്നു . എന്നാൽ പരാഖ് കമ്പനിയുടെ വാദം തെറ്റാണെന്നും പേരിൽ ചില്ലറ പരിഷ്കാരങ്ങൾ വരുത്താൻ തയ്യാറാണെന്നും എന്നാൽ പേരിലെ മലബാർ കളയാൻ പറ്റില്ലെന്നും ബരോമ അഗ്രോ പൊഡക്ട്സ് വാദിച്ചു . ബരോമയുടെ വാദം അംഗീകരിച്ച കോടതി മലബാർ എന്ന പദം മാറ്റങ്ങളോടെ ഉപയോഗിക്കാൻ ബരോമയെ അനുവദിച്ചു . ഇതിനെ തുടർന്നാണ് മലബാറിനായുള്ള തർക്കവുമായി പരാഖ് സുപ്രീം കോടതിയിലെത്തുന്നത് .


തമിഴകത്തിന്റെ തല അജിത്ത് നായകനായ വിശ്വാസത്തിനായുള്ള കാത്തിരിപ്പിലാണ് ആരാധകർ . സിരുത്തൈ ശിവയും അജിത്തും വീണ്ടും ഒന്നിക്കുമ്പോൾ വൻ ഹിറ്റാകുമെന്നു തന്നെയാണ് ആരാധകർ കരുതുന്നത് . അതുകൊണ്ടു തന്നെ ആദ്യ ദിനം തന്നെ സിനിമ കാണാനുള്ള തയ്യാറെടുപ്പിലാണ് ആരാധകർ . ആദ്യ ദിവസത്തെ ടിക്കറ്റ് സ്വന്തമാക്കാൻ തമിഴകത്ത് വൻ തിരക്കാണെന്നാണ് റിപ്പോർട്ട് . 10ന് ആണ് ചിത്രം റിലീസ് ചെയ്യുക . സിനിമയുടെ ആദ്യ ദിവസത്തെ ടിക്കറ്റ് കിട്ടാൻ ആരാധകർ തീയേറ്ററുകൾക്ക് മുന്നിൽ തിരക്കുകൂട്ടുന്ന വീഡിയോ രമേഷ് ബാല പങ്കുവയ്ക്കുന്നു . അംബട്ടൂർ റക്കി മൾട്ടിപ്ലക്സ് തീയേറ്ററിൽ നിന്നുള്ള വീഡിയോ വൈറലാകുകയാണ് . അതേസമയം ചിത്രത്തിന്റെ ഓൺലൈൻ സ്ട്രീമിംഗ് റൈറ്റ്സ് ആമസോൺ പ്രൈം സ്വന്തമാക്കിയെന്നാണ് റിപ്പോർട്ട് . റെക്കോർഡ് വിലയ്ക്കാണ് റൈറ്റ്സ് ആമസോൺ സ്വന്തമാക്കിയത് എന്നാണ് റിപ്പോർട്ട് . ചിത്രത്തിൽ സാൾട് ആൻഡ് പെപ്പർ ലുക്കിലും തല നരയ്ക്കാത്ത ലുക്കിലും അജിത്ത് അഭിനയിക്കുന്നുണ്ട് . മധുര സ്വദേശിയായ കഥാപാത്രമായി അജിത്ത് ചിത്രത്തിലുണ്ടാകുക . വിശ്വാസത്തിൽ അജിത്ത് ഒരു പാട്ടും ആലപിക്കുന്നുണ്ട് . നായികയായി അഭിനയിക്കുന്നത് നയൻതാരയാണ് . അജിത്തിന്റെയും നയൻതാരയും മകളായി മലയാള താരം അനിഘയും അഭിനയിക്കുന്നു .


പൃഥ്വിരാജ് നാല് കോടിയുടെ ലംബോർഗിനി വാങ്ങിയതും ഇഷ്ട നമ്പറിട്ടതുമെല്ലാം ആരാധകർ ഏറെ ആഘോഷമാക്കിയതാണ് . എന്നാൽ കോടികൾ വിലവരുന്ന ഈ കാർ തിരുവനന്തപുരത്തെ സ്വന്തം തറവാട്ടിലേക്ക് കൊണ്ടുവരാൻ പറ്റില്ലത്രേ . ഇതുകേട്ട് മലയാളികൾ അമ്പരന്നെങ്കിലും അതിനുള്ള കാരണവും മല്ലിക സുകുമാരൻ തന്നെ വെളിപ്പെടുത്തുന്നു . തിരുവനന്തപുരത്തെ വീട്ടിലേക്കുള്ള വഴി തീരെ മോശമാണ് . അതുവഴി ലംബോർഗിനി കൊണ്ടുവന്നാൽ വാഹനത്തിന്റെ അടിവശം തട്ടാൻ സാധ്യതയുണ്ട് . റോഡ് നന്നാക്കി തരണമെന്നാവശ്യപ്പെട്ട് കോർപ്പറേഷനും അധികാരികൾക്കും പരാതി നൽകിയിരുന്നുവെന്ന് മല്ലിക സുകുമാരൻ പറയുന്നു . ഇന്ദ്രജിത്തിന്റെയും പൃഥ്വിയുടെയും കാർ നേരത്തെ കൊണ്ടുവന്നിരുന്നു . എന്നാൽ പുതിയ കാർ കൊണ്ടുവലരാത്തതെന്താണെന്ന് താൻ പൃഥ്വിയോട് ചോദിച്ചിരുന്നു . ആദ്യം റോഡ് നന്നാക്കാൻ നോക്കൂവെന്നായിരുന്നു രാജുവിന്റെ മറുപടി . വർഷങ്ങളായി റോഡ് മോശമായിരിക്കുകയാണ് . നേരത്തെ മിനി ബസ് പോയിരുന്ന റോഡാണിത് . എല്ലാവരും ചേർന്ന് നിവേദനം നൽകിയിരുന്നു . എം എൽ എയും കൌൺസിലർമാരും ഇത്തവണ റോഡ് നന്നാക്കി തരാമെന്ന് ഉറപ്പ് നൽകിയിട്ടുണ്ടെന്നും മല്ലിക പറഞ്ഞു .


നടൻ വിജയുടെ രാഷ്ട്രീയ പ്രവേശനം സംബന്ധിച്ച് അച്ഛൻ ചന്ദ്രശേഖർ മനസുതുറക്കുന്നു . സാമൂഹ്യപ്രതിബദ്ധതയുള്ള യൂത്ത് ഐക്കണാണ് വിജയ് . വലിയ ആരാധക പിൻബലം വിജയ്ക്കുണ്ട് , നാളെ എന്താകും എന്ന് ഇപ്പോൾ പ്രവചിയ്ക്കുന്നില്ലെന്ന് വിജയിന്റെ അച്ഛൻ ഏഷ്യാനെറ്റ് ന്യൂസിനോട് പ്രതികരിച്ചു . ക്രിസ്ത്യൻ മതവിശ്വാസിയെന്ന് പറയാൻ ഭയമില്ല . അതുകൊണ്ടാണ് മുഴുവൻ പേരിൽ വിജയ് പൊതുപ്രസ്താവന പുറത്തിറക്കിയത . ് രാഷ്ട്രീയക്കാർ പക്വത കാണിയ്ക്കണമെന്നും സാമൂഹ്യപ്രശ്നങ്ങളെയും മതത്തെയും കൂട്ടിക്കെട്ടരുതെന്നും ചന്ദ്രശേഖർ പറഞ്ഞു . ഇനിയും ചിത്രങ്ങളിൽ രാഷ്ട്രീയം പറയും . സാധാരണക്കാരെ ബാധിയ്ക്കുന്ന വിഷയങ്ങൾ ഇനിയും വിജയ് ചിത്രങ്ങളിലുണ്ടാകും . മെർസിന്റെ ഏഷ്യാനെറ്റ് ന്യൂസിനോട് തെലുഗു പതിപ്പായ അദിരിന്ദിയ്ക്ക് പ്രദർശനാനുമതി ലഭിച്ചെന്നും ചന്ദ്രശേഖർ അറിയിച്ചു . രണ്ട് ദിവസത്തിനകം ചിത്രം റിലീസ് ചെയ്യും . 400 ഓളം റിലീസ് കേന്ദ്രങ്ങളിലാണ് തെലുഗു പതിപ്പ് റിലീസ് ചെയ്യുന്നതെന്നും അദ്ദേഹം വ്യക്തമാക്കി .


ഇന്ത്യൻ പ്രീമിയർ ലീഗിൽ തകർപ്പൻ പ്രകടനവുമായി മനീഷ് പാണ്ഡെ . തന്റെ മുൻ ടീമിനെതിരേ രണ്ട് തകർപ്പൻ ക്യാച്ചുകളാണ് പാണ്ഡെ സ്വന്തമാക്കിയത് . ഇതിൽ നീതിഷ് റാണയെ പുറത്തെടുക്കാനെടുത്ത ക്യാച്ചായിരുന്നു മനോഹരം . എട്ടാം ഓവറിൽ സ്റ്റാൻലേക്കിന്റെ പേസുള്ള പന്ത് റാണ് ഗള്ളിയിലൂടെ ബൌണ്ടറിയിലേക്ക് പായിച്ചു . എന്നാൽ പാണ്ഡെയുടെ മുഴുനീളെയുള്ള ഡൈവിങ് ഹൈദരാബാദിന് വിലപ്പെട്ട വിക്കറ്റ് സമ്മാനിച്ചു . ആന്ദ്രേ റസ്സലിനെ പുറത്തക്കാമെടുത്ത ക്യാച്ചും മനോഹരമായിരുന്നു . വായുവിൽ ഉയർന്ന് പന്ത് പിന്നോട്ട് ഓടിയാണ് പാണ്ഡെ കൈപ്പിടിയിലൊതുക്കിയത് . നേരത്തെ ബൌണ്ടറിലൈനിലും ഒരു സിക്സ് മനോഹരമായി രക്ഷപ്പെടുത്തിയിരുന്നു .


അന്താരാഷ്ട്ര ടെക് ഭീമന്മാരുടെ മേധാവികൾക്ക് അടുത്തിടെ ഇന്ത്യക്കാരുടെ പൊങ്കാലയുടെ ചൂട് നല്ലവണ്ണം അറിയുന്നുണ്ട് . അടുത്തിടെയാണ് ഇന്ത്യവിരുദ്ധ പ്രസ്താവനയുടെ പേരിൽ സ്നാപ്ചാറ്റ് മേധാവിക്ക് ഇന്ത്യക്കാരുടെ ഓൺലൈൻ പൊങ്കാല കിട്ടിയത് . ഇപ്പോൾ ഇന്ത്യക്കാരുടെ പൊങ്കാല കിട്ടിയത് ഫേസ്ബുക്ക് സിഇഒ മാർക്ക് സുക്കർബർഗിന് തന്നെ . ചിത്രങ്ങൾക്ക് താഴെ ഇമോജികൾ ഉപയോഗിച്ച് കമൻറെ ചെയ്യുന്നതും ചാറ്റ് ചെയ്യുന്നതും നമ്മുടെ ഇഷ്ട ഉപാദിയാണ് . ഇത്തരത്തിൽ ലോക ഇമോജി ദിനത്തിൽ ( ജൂലൈ 17 ) ന് ലോകത്തെ ഏറ്റവുമധികം പ്രചാരമേറിയ ഇമോജികളും ഇവ ഏറ്റവുമധികം ഉപയോഗിക്കുന്ന രാജ്യങ്ങളും ഏതൊക്കെയെന്നാണ് സുക്കർബർഗ് തൻറെ പോസ്റ്റിൽ കുറിച്ചിരുന്നു . എന്നാൽ പോസ്റ്റിൽ ഗ്രാഫിക്കിൽ തിളങ്ങിയ ചിത്രത്തിൽ ഇന്ത്യയ്ക്ക് സ്ഥാനം നൽകാത്തത് തന്നെയാണ് എല്ലാവരേയും ചൊടിപ്പിച്ചത് . ലോകത്ത് ഫെയ്സ്ബുക്ക് ഏറ്റവും കൂടുതൽ ഉപയോഗിക്കുന്ന രാജ്യങ്ങളുടെ പട്ടികയിൽ ആദ്യ പത്തിൽ പോലും ഇന്ത്യ ഇല്ല . നേരത്തെ സുക്കർ ബർഗ്ഗ് ഏറ്റവും കൂടുതൽ പേർ ഫെയ്സ്ബുക്ക് ഉപയോഗിക്കുന്നത് ഇന്ത്യയിൽ ആണെന്ന് പറഞ്ഞിരുന്നു .


കിഫ്ബിയുടെ ആഭിമുഖ്യത്തിലുള്ള സ്കൂൾ നവീകരണ പരിപാടിയിൽ ഉൾപ്പെടുത്തി 500 കുട്ടികളിൽ കൂടുതൽ പഠിക്കുന്ന സ്കൂളുകൾക്ക് 60 ലക്ഷം മുതൽ 1 കോടി വരെ പണം അനുവദിക്കുമെന്ന് ധനമന്ത്രി തോമസ് ഐസക് അറിയിച്ചു . ക്ലാസുകൾ ഡിജിറ്റലാക്കാൻ പ്രത്യേക പദ്ധതിയിലൂടെ 33 കോടി ചിലവിടും . എല്ലാ എൽ . പി / യുപി സ്കൂളുകളിലും കിഫ്ബി വഴി കമ്പ്യൂട്ടർ ലാബ് സ്ഥാപിക്കും . 150 വർഷം പൂർത്തിയാക്കിയ എയ്ഡഡ് സ്കൂളുകൾക്ക് പ്രത്യേക ധനസഹായം നൽകും . വൊക്കേഷണൽ ഹയർസെക്കൻഡറിക്ക് 15 കോടിയും ഹയർസെക്കൻഡറിക്ക് 106 കോടിയും നൽകും . ഉച്ചഭക്ഷണപരിപാടിക്ക് 600 കോടി അനുവദിച്ചു . കേരള സ്കൂൾ കലോത്സവത്തിന് 6.56 കോടി നീക്കിവച്ചു .


മോഹൻലാലും ജൂനിയർ എൻടി ആറും പ്രധാന വേഷത്തിലെത്തുന്ന തെലുങ്ക് ചിത്രം ജനതാ ഗാരേജിൻറെ ടീസറിന് വൻ സ്വീകരണം . പുറത്തിറങ്ങി 12 മണിക്കൂറിനുള്ളിൽ 10 ലക്ഷത്തിൽ ഏറെയാണ് ടീസറിൻറെ കാഴ്ചക്കാർ . മലയാളി താരം ഉണ്ണി മുകുന്ദൻ വില്ലൻ വേഷത്തിൽ എത്തുന്ന ചിത്രത്തിൽ മോഹൻലാലിന്റെ അനുജനായി എൺപതുകളിലെ മലയാളസിനിമയിലെ അവിഭാജ്യ ഘടകം റഹ്മാൻ എത്തുന്നു . കൂടാതെ സായ്കുമാർ മറ്റൊരു പ്രധാന വേഷത്തിലും അഭിനയിക്കുന്നു . നായികമാരുടെ നിരയിൽ മലയാളി സാന്നിധ്യമായുള്ളത് നിത്യാമേനോനാണ് . സാമന്തയാണ് ചിത്രത്തിലെ മറ്റൊരു നായിക . ബാഹുബലി താരം പ്രഭാസിൻറെ കരിയറിലെ മികച്ച ചിത്രമായ മിർച്ചിയുടെ സംവിധായകനായ കൊരത്തല ശിവയാണ് ചിത്രം ഒരുക്കുന്നത് . കഴിഞ്ഞ വർഷം സംവിധാനം ചെയ്ത മഹേഷ് ബാബു ചിത്രം സ്രിമാന്തുടുവും വൻ വിജയമായിരുന്നു . സിനിമയുടെ റിലീസിനായി വൻപ്രതീക്ഷയോടെ കാത്തിരിക്കുകയാണ് തെലുങ്ക് മലയാളി പ്രേക്ഷകർ .


റിലയൻസ് ജിയോ ഉപയോക്താക്കൾക്ക് ചെയ്യുന്ന റീചാർജിന് ക്യാഷ്ബാക്ക് ലഭിക്കും . 300ന് മുകളിലുള്ള ജിയോ ഓഫറുകൾക്കാണ് ഇത് ലഭിക്കുക . ജിയോ റീചാർജിന് ക്യാഷ് ബാക്ക് ലഭിക്കുന്ന 4 വഴികൾ നോക്കാം പേടിഎം ഓൺലൈൻ ഡിജിറ്റൽ ബാങ്കായ പേടിഎം വഴി ജിയോയുടെ 300ന് മുകളിലുള്ള റീചാർജിന് 76 രൂപ ക്യാഷ്ബാക്ക് ലഭിക്കും . അതിനായി റീചാർജ് ചെയ്യുമ്പോൾ ' PAYTMJIO ' എന്ന കോഡ് ഉപയോഗിച്ചാൽ മതി ക്യാഷ്ബാക്ക് 24 മണിക്കൂറിനുള്ളിൽ ക്രഡിറ്റാകും ആമസോൺ പേ ആമസോൺ പേ വഴി 99 രൂപയാണ് ആദ്യത്തെ ജിയോ റീചാർജിന് ക്യാഷ്ബാക്ക് ലഭിക്കുക . 300ന് മുകളിലുള്ള പ്ലാൻ റീചാർജിനാണ് ഈ ഓഫർ . ആഗസ്റ്റ് 14 മുതൽ 19വരെയാണ് ഓഫർ . ഏഴ് ദിവസത്തിനുള്ളിൽ പണം ആമസോൺ പേ അക്കൌണ്ടിൽ ക്രഡിറ്റാകും . അതേ സമയം ഏതോരു റീചാർജിനും ആമസോൺ നവംബർ 30വരെ 20 രൂപ ക്യാഷ്ബാക്ക് നൽകുന്നുണ്ട് . ഫോൺപേ ഫ്ലിപ്പ്കാർട്ടിൻറെ ഡിജിറ്റൽ വാലറ്റ് ജിയോ റീചാർജിന് 75 രൂപയാണ് ക്യാഷ്ബാക്ക് നൽകുന്നത് . ആഗസ്റ്റ് 14 മുതൽ 21വരെയാണ് ഓഫർ . 300ന് മുകളിലുള്ള പ്ലാനുകൾക്കാണ് ഓഫർ . മൊബിക്യൂക്ക് 59 രൂപയാണ് ഈ ഓൺലൈൻ പേമെൻറ് ആപ്പ് ജിയോ റീചാർജിന് ക്യാഷ്ബാക്കായി നൽകുക . ' JIOMBK ' എന്ന പ്രമോകോഡ് ഉപയോഗിച്ച് സ്വന്തമാക്കാവുന്ന ഓഫർ 399 രൂപ പ്ലാനിന് മാത്രമാണ് ബാധകം .


റിയാലിറ്റി ഷോയിൽ അപമാനിച്ചതിന് സൽമാൻ ഖാനെതിരെ സിനിമാ പ്രവർത്തകനായ സുബൈർ അടുത്തിടെ പരാതി നൽകിയിരുന്നു . ഇപ്പോഴിതാ ശബ്നം ഷെയ്ഖ് എന്ന യുവതി സൽമാൻ ഖാന്റെ ബോഡിഗാർഡായ ഷെറയ്ക്കെതിരെ പരാതിയുമായി രംഗത്ത് എത്തിയിരിക്കുന്നു . ശബ്നത്തെ കൂട്ടബലാത്സംഗം നടത്തുമെന്ന് ഭീഷണിപ്പെടുത്തിയെന്നാണ് പരാതി . അഞ്ച് വർഷമായി ബന്ധ്രയിൽ താമസിക്കുന്ന ആളാണ് ശബ്നം . തനിക്കെതിരെയുള്ള കേസിൽ സുബൈറിന് സഹായം നൽകുന്നത് ശബ്നമാണെന്ന് സൽമാൻ ഖാൻ ആരോപിച്ചിരുന്നു . സുബൈറുമായി ബന്ധപ്പെട്ട കേസ് ഒത്തുതീർപ്പാക്കാൻ ഷെറ ശബ്നയെ സമീപിച്ചിരുന്നു . കേസ് ഒത്തുതീർപ്പാക്കിയില്ലെങ്കിൽ ശബ്നത്തെ കൂട്ടബലാത്സംഗം ചെയ്യുമെന്ന് ഭീഷണിപ്പെടുത്തിയുമെന്നാണ് റിപ്പോർട്ട് . പരാതിയിൽ പൊലീസ് എഫ്ഐആർ രജിസ്റ്റർ ചെയ്ത് അന്വേഷണം ആരംഭിച്ചിട്ടുണ്ട് . റിയാലിറ്റി ഷോയിൽ അപമാനിക്കപ്പെട്ടതിനെ തുടർന്ന് സുബൈർ ആത്മഹത്യക്ക് ശ്രമിച്ചിരുന്നു . അമിതമായി ഉറക്കഗുളിക കഴിച്ച സുബൈറിനെ ആശുപത്രിയിൽ പ്രവേശിപ്പിച്ചിരുന്നു . തുടർന്ന് വോട്ടുകൾ കുറഞ്ഞതിനാൽ സുബൈറിനെ ബിഗ് ബോസിൽ നിന്ന് പുറത്താക്കിയതായി അവതാരകനായ സൽമാൻ ഖാൻ പറയുകയായിരുന്നു . താനെയിലെ ആൻടോപ്പ് ഹിൽ പോലീസ് സ്റ്റേഷനിലായിരുന്നു സുബൈർ പരാതി നൽകിയത് . നിന്നെ ഞാൻ പട്ടിയാക്കും . പുറത്തിറങ്ങിയാൽ നിന്നെ ഞാൻ കാണിച്ച് തരാം . ഇവിടെ ജോലി ചെയ്യാൻ നിന്നെ സമ്മതിക്കില്ല . നിന്നെ ഞാൻ അടിക്കും എന്ന് സൽമാൻ ഖാൻ ഭീഷണി മുഴക്കി എന്നാണ് പരാതി .


രാവിലെ കട്ടൻ ചായക്കൊപ്പം പത്രം വായിക്കുന്നതിനു പകരം ബ്ലോഗുകൾ വായിക്കുന്ന എൻറെ ഫോണിൽ ഇന്നലെ ലെനോവോ യോഗാ ബുക്കിനെ പറ്റിയുള്ള വാർത്തകളുടെ ബഹളമായിരുന്നു ! എല്ലാവർക്കും സംഗതി അങ്ങ് പിടിച്ച മട്ടാണ് പക്ഷെ ഇത് വാങ്ങണോ എന്ന് ചോദിച്ചാൽ ആരും ഉറപ്പിച്ചു ഒന്നും പറയുന്നതും ഇല്ല ! കാണാൻ യോഗ ബുക്ക് സുന്ദരനാണ് . കനം കുറവ് , അലുമിനിയം മാഗ്നിസിയം നിർമിതി . തിളങ്ങുന്ന വിജാഗിരി… അതൊക്കെ അവിടെ നിനക്കട്ടെ . ആദ്യം ആ കീബോർഡ് ഒന്ന് നോക്കാം . സത്യത്തിൽ കീബോർഡ് ഇല്ല . അതിനു പകരം ഒരു ടച്ച് പാനൽ . ഇവിടെയാണ് നിങ്ങൾ ടൈപ്പ് ചെയ്യേണ്ടത് . ഒരു ഗ്ലാസ് പ്രതലത്തിൽ ടൈപ്പ് ചെയ്യുന്നത് ശീലമാകാൻ അല്പം സമയം എടുത്തേക്കും . സഹായിക്കാൻ ലെനോവോ വൈബ്രേഷൻ ( haptic feedback ) ഉൾപ്പെടുത്തിയിട്ടുണ്ട് . ഈ കീബോര്ഡ് ചില്ലറക്കാരനല്ല . സാധാരണ കീബോർഡ് പോലെ ഉപയോഗിക്കുന്നതിന് ഒപ്പം തന്നെ യോഗ ബുക്കിന് ഒപ്പം ലഭിക്കുന്ന പേന ( Real Pen ) എന്ന സ്റ്റൈലസ് ഉപയോഗിച്ച് എഴുതുകയോ വരക്കുകയോ ആവാം . ഇനി നിങ്ങളുടെ സ്വന്തം പെന ഉപയോഗിച്ച് എഴുതണമെങ്കിൽ ഒരു കടലാസ് ഈ കീബോഡിന് മുകളിൽ വെച്ച് എഴുതാം . പേന പേപ്പറിൽ എഴുതുമ്പോൾ അതിന്റെ ഒരു ഡിജിറ്റൽ പതിപ്പ് യോഗ ബുക്കിലും ഉണ്ടാകും . ഈ കീബോർഡാണ് ടെക് ലോകത്തെ മുഴുവൻ യോഗ ബുക്കിലേക്ക് ആകർഷിക്കുന്നതും അതെ സമയം അല്പം സംശയത്തോടെ വീക്ഷിക്കാൻ പ്രേരിപ്പിക്കുന്നതും . ഇൻറലിൻറെ ആറ്റം X5 പ്രോസസ്സർ , 13 മണിക്കൂർ നീണ്ടുനിൽക്കുന്ന ബാറ്ററി , 10.1 ഇഞ്ച് സ്ക്രീൻ , ഒപ്പം വിന്ഡോസ് അല്ലെങ്കിൽ ആൻഡ്രോയിഡ് ഓപ്പറേറ്റിംഗ് സിസ്റ്റം എന്നിവയെല്ലാം ചേർത്ത് ലെനോവോ യോഗാബുക്കിന് $ 499 ( ആൻഡ്രോയിഡ് ) മുതൽ $ 549 ( വിൻഡോസ് ) വരെയാണ് വില . 4G സിംകാർഡ് ഉപയോഗിക്കാവുന്ന മറ്റൊരു പതിപ്പും ലഭ്യമാകും . ഈ കീബോർഡ് ഉപയോഗിക്കാൻ എത്ര എളുപ്പത്തിൽ ആളുകൾക്ക് ശീലിക്കാനാകും എന്നതിനെ ആശ്രയിച്ചിരിക്കും യോഗ ബുക്കിന്റെ വിജയവും തോൽവിയും . ഒപ്പം ആറ്റം X5 പ്രോസസ്സർ എത്ര നന്നായി തന്റെ ജോലി നിർവഹിക്കുന്നു എന്നതും . ഒരു പുതിയ ലാപ്ടോപ് എന്നരീതിയിൽ ഉള്ള ആകർഷണീയതയെക്കാൾ മൈക്രോസോഫ്റ്റിന്റെ സർഫേസ് പ്രോ ശ്രേണിയിൽ ഉള്ള ടാബ്ലെറ്റുകൾ ഉപയോഗിക്കുന്നവർക്ക് യോഗ ബുക്ക് അല്പം കൂടി പ്രിയങ്കരമായേക്കാം .


നേപ്പാൾ ഇന്ത്യൻ രൂപയുടെ 2,000 500 200 നോട്ടുകളുടെ ഉപയോഗം നേപ്പാളിൽ നിരോധിച്ചു . ഈ നോട്ടുകളുടെ ഉപയോഗം നിയമ വിരുദ്ധമായിരിക്കും എന്ന നേപ്പാൾ മന്ത്രിസഭ തീരുമാനം വ്യാഴാഴ്ചയാണ് നേപ്പാൾ വാർത്തവിനിമയ മന്ത്രി ഗോകുൽ ബസ്കോട്ട പ്രഖ്യാപിച്ചത് . നേപ്പാൾ പൌരന്മാർക്കും , നേപ്പാളിൽ എത്തുന്ന ഇന്ത്യക്കാർക്കും നൂറുരൂപയ്ക്ക് മുകളിലുള്ള ഇന്ത്യൻ കറൻസികൾ കൈയ്യിൽ വയ്ക്കാനോ ഉപയോഗിക്കാനോ കഴിയില്ലെന്നാണ് നേപ്പാൾ സർക്കാർ പറയുന്നത് . 2016 ലെ ഇന്ത്യയിലെ നോട്ട് നിരോധനത്തിന് ശേഷം പ്രഖ്യാപിച്ച പുതിയ കറൻസികളുടെ നേപ്പാളിലെ നിരോധനം ഇന്ത്യയിൽ നിന്നും നേപ്പാളിൽ എത്തുന്ന ടൂറിസ്റ്റുകളെയും മറ്റും ബാധിക്കും . ഇന്ത്യൻ രൂപ അത് പോലെ ഉപയോഗിക്കാൻ കഴിയുന്ന ഒരു രാജ്യമാണ് നേപ്പാൾ . നോട്ട് നിരോധനത്തിന് ശേഷം കഴിഞ്ഞ രണ്ട് വർഷം നേപ്പാളിൽ ഇന്ത്യൻ കറൻസികൾ ഉപയോഗിക്കുന്നതിൽ തടസമുണ്ടായിരുന്നില്ല . ഇന്ത്യയിൽ ജോലി ചെയ്യുന്ന നേപ്പാൾ സ്വദേശികളെയും പുതിയ നിരോധനം ബാധിച്ചേക്കും . അതേ സമയം 2020 ൽ വിസിറ്റ് നേപ്പാൾ വർഷം ആഘോഷിക്കാൻ നേപ്പാൾ വലിയ തയ്യാറെടുപ്പ് നടത്തുന്നതിനിടെയാണ് പുതിയ നീക്കം . ഈ കാലയളവിൽ ഏതാണ്ട് 20 ലക്ഷം ടൂറിസ്റ്റുകളെയാണ് നേപ്പാൾ പ്രതീക്ഷിക്കുന്നത് . ഇതിൽ പകുതിയും ഇന്ത്യയിൽ നിന്നും ആയിരിക്കുമെന്നതിനാൽ പുതിയ തീരുമാനം വലിയ തിരിച്ചടിയുണ്ടാക്കുമെന്നും വാദമുണ്ട് .


ലോകത്തെ മികച്ച ഫുട്ബോൾ ക്ലബ്ബാണ് റയൽ മാഡ്രിഡെന്ന് യുവന്റസ് ഗോൾ കീപ്പർ ജിയാൻലൂഗി ബഫൺ . ഇന്ന് ചാമ്പ്യൻസ് ലീഗ് ക്വാർട്ടർ ആദ്യപാദ മത്സരത്തിന് മുന്നോടിയായാണ് ബഫൺ റയലിനെ കുറിച്ച് അഭിപ്രായപ്പെട്ടത് . റയലിനേക്കാൾ മികച്ച ടീമാണ് യുവന്റസ് . ഇത് ഞാൻ പറയുന്നതല്ല , ചരിത്രം പറയുന്നതാണ് . ചാംപ്യൻസ് ലീഗ് കിരീടനേട്ടം ഒരു സ്വപ്നം മാത്രമായി അവശേഷിക്കുകയാണ് . ക്രിസ്റ്റ്യാനോ റൊണാൾഡോയെ കുറിച്ചും ബുഫൺ വാചാലനായി . സൂത്രശാലിയായ താരമാണ് ക്രിസ്റ്റ്യാനോ . ഗോൾ മുഖത്ത് അയാളൊരു കൊലയാളിയെ പോലെയാണ് . ഏത് നിമിഷവും ഗോൾ കീപ്പർ കൊല ചെയ്യപ്പെട്ടേക്കാം . മുൻപ് ഡേവിഡ് ട്രസഗ്വേയെ മാത്രമാണ് ഞാൻ ഇങ്ങനെ കണ്ടിട്ടുള്ളത് . ബ്രസീലിയൻ താരം റോണാൾഡോയ്ക്കെതിരേയും സ്വീഡിഷ് താരം സ്ലാട്ടൻ ഇബ്രാഹിമോവിച്ചിനെതിരേയും കളിക്കാൻ കഴിഞ്ഞത് ഭാഗ്യമാണ് . എന്നാൽ ക്രിസ്റ്റ്യാനോ റെക്കോഡുകളുടെ കളിത്തോഴനാണ് , ഇതിഹാസ ഗോൾ കീപ്പർ കൂട്ടിച്ചേർത്തു . കഴിഞ്ഞ സീസണിൽ കാർഡിഫിൽ വെച്ച് നടന്ന ചാമ്പ്യൻസ് ലീഗ് ഫൈനലിന് ശേഷമാദ്യമായാണ് ഇരു ടീമുകളും ഏറ്റുമുട്ടുന്നത് . സീരി എ ചാമ്പ്യന്മാരെ 4 - 1 ന് തകർത്താണ് റയൽ മാഡ്രിഡ് കിരീടം നേടിയത് . മിലാനെ 3 - 1 ന് തോൽപ്പിച്ച ആത്മവിശ്വാസവുമായാണ് യുവന്റസ് ടൂറിനിൽ ഇറങ്ങുന്നത് . ഗാരത് ബെയ്ലിന്റെ തകർപ്പൻ പ്രകടനത്തിൽ ലാസ് പാൽമാസിനെ തകർത്താണ് റയൽ ചാമ്പ്യൻസ് ലീഗിന് ഇറങ്ങുന്നത് . ക്രിസ്റ്റിയാനോ , ക്രൂസ് , മാഴ്സെല്ലോ തുടങ്ങിയ പ്രമുഖർക്കെല്ലാം സിദാൻ വിശ്രമം അനുവദിച്ചിരുന്നു .


തുടർന്നും മൊബൈൽ സേവനങ്ങൾ ലഭ്യമാകണമെങ്കിൽ KYC ( Know your customer ) യിൽ എല്ലാ മൊബൈൽ ഉപഭോക്താക്കളുടെയും ആധാർ വിവരങ്ങൾ ലഭ്യമാക്കണമെന്ന സന്ദേശം പലർക്കും ലഭിക്കുന്നുണ്ടാകും . അതിനായി നിലവിലുള്ള നമ്പർ ആധാറുമായി ലിങ്ക് ചെയ്യണം . അതിന് എന്താണ് വേണ്ടത് ഇത് അത്യവശ്യമാണോ എന്ന സംശയം പലകോണിലും ഉയരുന്നുണ്ട് . ഇങ്ങനെയാണ് കാര്യങ്ങൾ എന്താണ് ആധാർ kyc ? ഉപഭോക്താവിന് തൻറെ പഴയ മൊബൈൽ നമ്പർ നിലനിർത്തണമെങ്കിലോ അല്ലെങ്കിൽ പുതിയൊരു നമ്പർ എടുക്കുകയോ ചെയ്യണമെങ്കിൽ ഇനിമുതൽ ആധാർ നമ്പർ നിർബന്ധമാണ് . ആധാർ നമ്പർ നിർബന്ധമാക്കുന്നതിനാൽ വ്യാജ സിം ഉപഭോക്താക്കളുണ്ടകില്ലെന്നാണ് മൊബൈൽ സേവനദാതക്കളുടെ വാദം . മൊബൈൽ സേവനദാതക്കൾക്ക് KYC യിലൂടെ തങ്ങളുടെ ഉപഭോഗ്താക്കളുടെ എല്ലാ വിവരങ്ങളും അറിയാൻ സാധിക്കും . ഇപ്പോൾ തന്നെ ഇലക്ഷൻ ഐഡി പോലുള്ള കെവൈസി നാം സിം കാർഡ് വാങ്ങുമ്പോൾ കൈമാറുന്നുണ്ട് എന്താണ് ചെയ്യേണ്ടത് ? KYC പൂർത്തീകരിക്കാൻ ഉപഭോക്താവിൻറെ പേരും , സ്ഥലവും , മറ്റ് വിവരങ്ങളും സർവ്വീസ് പ്രൊവൈഡർ ഓൺലൈനിലൂടെ പരിശോധിക്കുകയും ആധാർ നമ്പറും , ഉപഭോക്താവിൻറെ യുണീക്ക് ഐഡന്റിറ്റി ( കൈവിരലടയാളം , കണ്ണിൻറെ റെറ്റിന , മിഴി പടലം ) തുടങ്ങിയവ ശേഖരിക്കുകയും ചെയ്യും . ഉപഭോക്താവിൻറെ പുതിയ വിവരങ്ങൾ അപ്ഡേറ്റ് ചെയ്യുന്നതിന് മുമ്പ് നമ്പർ വെരിഫൈ ചെയ്യാനുള്ള എസ് എം എസ് ഇരുപത്തിനാലു മണിക്കൂറിനുളളിൽ ലഭ്യമാകും . മറ്റു പ്രശ്നങ്ങൾ ? ആദ്യമായിട്ടാണ് ആധാറുമായി ലിങ്ക് ചെയ്യുന്നതെങ്കിൽ വെരിഫിക്കേഷൻ നടത്തേണ്ടത് ഓൺലൈനിലൂടെയല്ല . അടുത്ത ആധാർ കേന്ദ്രത്തിൽ നിന്ന് ഫോം ഡൌൺ ലോഡ് ചെയ്തോ അല്ലെങ്കിൽ UIDAI യുടെ സൈറ്റിൽ നിന്ന് ഫോം ഡൌൺ ലോഡ് ചെയ്തോ പൂരിപ്പിച്ച് കൊടുക്കണം . ഒപ്പം ആധാറിന്റെയും മന്റൊരു തിരിച്ചറിയൽ കാര്ഡിന്റെയും കോപ്പി സമർപ്പിക്കണം . നിങ്ങൾ സമർപ്പിച്ച വിരലടയാളം വെരിഫൈ ചെയ്യുന്നതുമാണ് . പുതിയ നമ്പർ എടുക്കുമ്പോൾ ആധാർ വിവരങ്ങൾ അപ്ഡേറ്റ് ചെയ്യണമെങ്കിൽ പഴയ നമ്പർ കൈയ്യിലുണ്ടാകണം . പഴയ നമ്പറിലേക്കാണ് വൺ ടൈം പാസ് വേഡ് അയയ്ക്കുന്നത് . പുതിയ നമ്പർ വെരിഫൈ ചെയ്യുന്നതിനായി UIDAI എന്ന വെബ്സൈറ്റിൽ പോവുക . അതിൽ ആധാർ സെൽഫ് സർവ്വീസിൽ പോവുകയും നിർദ്ദേശങ്ങൾ പാലിച്ച് കഴിയുമ്പോൾ പുതിയ നമ്പർ അടിച്ച്കൊടുക്കുകയും വേണം . തുടർന്ന് വൺ ടൈം പാസ് വേഡ് സ്ഥിതീകരിക്കുകയും ചെയ്യുന്നതോട് കൂടി നമ്പർ അപ്ഡേറ്റ് ചെയ്യപ്പെടും .


ഹൃദ്രേഗികൾക്കുള്ള സ്റ്റെന്റിന് പിന്നാലെ കൃത്രിമ കാൽ മുട്ടുകളുടെയും വിലയിൽ കേന്ദ്ര സർക്കാറിന്റെ നിയന്ത്രണം . തേയ്മാനം കാരണം മാറ്റിവെയ്കക്കുന്ന കൃത്രിമ കാൽമുട്ടിന്റെ വില 54720 രൂപയ്ക്ക് താഴെ ആയിരിക്കണമെന്ന് കാണിച്ച് കേന്ദ്ര സർക്കാർ ഉത്തരവ് പുറപ്പെടുവിച്ചു . ഇത് സംബന്ധിച്ച് സ്വാതന്ത്ര്യദിന പ്രസംഗത്തിൽ പ്രധാനമന്ത്രി നരേന്ദ്രമോദി പ്രഖ്യാപനം നടത്തിയിരു്നനു . കൃത്രിമ കാൽമുട്ടുകൾക്ക് നിലവിൽ ഒന്നര ലക്ഷം രൂപ മുതൽ രണ്ടര ലക്ഷം രൂപ വരെയാണ് ആശുപത്രികൾ വില ഈടാക്കുന്നത് . നേരത്തെ ഹൃദ്രോഗ ചികിൽസയ്ക്കുള്ള സ്റ്റെന്റിന് വില പരിധി നിർണയിച്ച മാതൃകയിലുള്ള ഈ ഇടപെടൽ വഴി ജനത്തിന് വർഷം 1500 കോടി രൂപയുടെ നേട്ടമുണ്ടാകുമെന്ന് മന്ത്രി അനന്ത്കുമാർ പറഞ്ഞു . പ്രതിവർഷം ഒന്നരലക്ഷം പേരാണ് രാജ്യത്ത് മുട്ടുമാറ്റൽ ശസ്ത്രക്രിയയ്ക്കു വിധേയരാകുന്നത് . കൊള്ള ലാഭത്തിനെതിരേ ശക്തമായ നടപടികൾ തുടരുമെന്നും വില പരിധി ലംഘിക്കുന്ന ആശുപത്രികൾക്കും വ്യാപാരികൾക്കുമെതിരേ നടപടിയെടുക്കുമെന്നും മന്ത്രി പറഞ്ഞു . കൂടുതലായി ഉപയോഗിക്കപ്പെടുന്ന കൊബാൾട്ട് ക്രോമിയം ഇംപ്ലാന്റുകൾക്ക് 54,720 രൂപയും നികുതിയും ആണ് പരമാവധി വില . ഇപ്പോൾ ഇതിന് 1,58,324 രൂപ വരെ ഈടാക്കുന്നുണ്ട് . 65 ശതമാനത്തോളം വിലക്കുറവാണ് ഇതിനുണ്ടാകുന്നത് . ടൈറ്റാനിയം , ഓക്സിഡൈസ്ഡ് സിർക്കോണിയം എന്നിങ്ങനെയുള്ള പ്രത്യേകതരം ലോഹങ്ങൾ ഉപയോഗിച്ച് തയ്യാറാക്കുന്ന ഇംപ്ലാന്റുകൾക്ക് ഇനി 76,600 രൂപയായിരിക്കും പരമാവധി വില . ഇതിന് 2,46,251 രൂപ വരെയാണ് ഇപ്പോൾ ഈടാക്കുന്നത് .


പെൻഷനുകൾ ബാങ്കുവഴിയാക്കുമെന്ന് ധനമന്ത്രി ഡോ . തോമസ് ഐസക് ബജറ്റ് അവതരണത്തിൽ പറഞ്ഞു . സാമൂഹിക ക്ഷേമ പെൻഷൻ 1000 രൂപയാക്കും . ഒരു മാസത്തെ പെൻഷൻ അഡ്വാൻസായി നൽകും . തൊഴിലുറപ്പ് പദ്ധതിയിൽ 60 വയസ്സ് കഴിഞ്ഞവർക്ക് പെൻഷൻ ഏർപ്പെടുത്തും . ആരോഗ്യ ഇൻഷൂറൻസിന് 1000 കോടി രൂപ നീക്കിവയ്ക്കുമെന്നും ധനമന്ത്രി പറഞ്ഞു . അടുത്ത 5 വർഷത്തിനുള്ളിൽ പാർപ്പിടപ്രശ്നം പൂർണമായി പരിഹരിക്കും . കാരുണ്യചികിത്സാ പദ്ധതി ജനങ്ങളുടെ അവകാശമാക്കി മാറ്റു . വീടൊന്നിന് രണ്ട് ലക്ഷം രൂപ ധനസഹായം അനുവദിക്കും . തദ്ദേശസ്വയംഭരണ സ്ഥാപനങ്ങൾക്ക് ഇതിനായി സഹകരണബാങ്കിൽ നിന്ന് വായ്പ അനുവദിക്കും . പണി തീരാത്ത വീടുകൾക്ക് പ്രത്യേക പദ്ധതി നടപ്പിലാക്കും . . പദ്ധതി വിപുലീകരണത്തിന് 50 കോടി രൂപ വകയിരുത്തും . അഗധികൾക്കുള്ള ആശ്രയപദ്ധതി വിപുലീകരിക്കും . അങ്കണവാടി വർക്കർമാരുടെ ഓണറേറിയത്തിന്റെ പകുതി സർക്കാർ വഹിക്കും . റേഷൻകട നവീകരണത്തിന് പലിശരഹിത വായ്പ നൽകുമെന്ന് തോമസ് ഐസക് പറഞ്ഞു .


പോലീസ് വിവരങ്ങൾക്കും അടിയന്തര സഹായത്തിനുമായി ഇനി മൊബൈൽ ഫോണിലും സംവിധാനം . ഇതിനായി കേരള പോലീസ് രൂപം നൽകിയ മൊബൈൽ ആപ്ലിക്കേഷനുകൾ പരീക്ഷണാടിസ്ഥാനത്തിൽ നിലവിൽ വന്നു . മൊബൈൽ ആപ്ലിക്കേഷൻനുകൾ ഗൂഗിൾ പ്ലേസ്റ്റോർ / ആപ്പ് സ്റ്റോറിൽ നിന്നും ഡൌലോഡ് ചെയ്യാം . പോലീസ് സംബന്ധിയായ പൊതുവിവരങ്ങൾ ഉൾക്കൊള്ളുന്ന മൊബൈൽ ആപ്പാണ് രക്ഷ . ആൻഡ്രോയിഡ് / ഐ . ഒ . എസ് . പ്ലാറ്റ്ഫോമുകളിൽ പ്രവർത്തിക്കുന്ന ഈ മൊബൈൽ ആപ്പ് പോലീസ് ഇൻഫർമേഷൻ സെന്ററിന്റെ മേൽനോട്ടത്തിൽ കേരള സ്റ്റാർട്ട് അപ് മിഷൻവഴിയാണ് രൂപകല്പന ചെയ്തിരിക്കുന്നത് . പോലീസ് സേവനങ്ങൾ ജനങ്ങളിലേക്ക് കൂടുതൽ സുതാര്യതയോടെ എത്തിക്കുന്നതിന് കഴിയുംവിധമാണ് രക്ഷ തയ്യാറാക്കിയിരിക്കുന്നത് . ഗൂഗിൾ പ്ലേസ്റ്റോറിൽ നി് നേരിട്ടോ / / play . google . com / store / apps / details… എന്ന ലിങ്കിൽ നിന്നോ രക്ഷ ഡൌലോഡ് ചെയ്യാം . സ്റ്റേഷൻ എസ് എച്ച് ഒ മാർ മുതൽ സംസ്ഥാന പോലീസ് മേധാവി വരെയുള്ളവരുടെ ഫോൺ നമ്പരുകൾ , വിവിധ യൂണിറ്റുകളിലെ ഫോൺ നമ്പരുകൾ ഉൾപ്പെടെയുള്ള പോലീസ് ടെലിഫോൺ ഡയറക്ടറി ഇതിൽ ലഭ്യമാണ് . ഇതിലൂടെ എല്ലാ പോലീസ് ഓഫീസുകളിലേക്കും ബന്ധപ്പെടാം . തൊട്ടടുത്ത പോലീസ് സ്റ്റേഷനുകളും ഓരോ പ്രദേശത്തിന്റേയും അധികാരപരിധിയിലുള്ള പോലീസ് സ്റ്റേഷനും കണ്ടെത്തുന്നതിനും ആ സ്റ്റേഷനിലേക്ക് ബന്ധപ്പെടുന്നതിനും സ്റ്റേഷനിലേക്കുള്ള മാർഗ്ഗം ജിപിഎസ് മുഖേന മനസ്സിലാക്കുന്നതിനുമുള്ള സംവിധാനവും രക്ഷയിലുണ്ട് . നടപടിക്രമങ്ങൾ സംബന്ധിച്ച സംശയനിവാരണവും ( FAQ ) ഈ മൊബൈൽ ആപ്പിലുണ്ട് . എമർജൻസി ഹെൽപ്ലൈൻ നമ്പരുകൾ , സ്ത്രീ സുരക്ഷാ നിർദ്ദേശങ്ങൾ , പോലീസ് വാർത്തകളും അറിയിപ്പുകളും , ഗതാഗതസുരക്ഷാ നിർദേശങ്ങൾ , ജനങ്ങൾക്കുള്ള ജാഗ്രതാ നിർദ്ദേശങ്ങൾ തുടങ്ങിയവയും ഇതിൽ ലഭിക്കും . പാസ്സ്പോർട്ട് വെരിഫിക്കേഷൻ സ്റ്റാറ്റസ് , എഫ് ഐ ആർ ഡൌൺലോഡ് ചെയ്യൽ , പെറ്റിഷന്റെ നിലവിലുള്ള സ്ഥിതി മനസ്സിലാക്കൽ തുടങ്ങി വെബ്സൈറ്റിൽ ലഭ്യമായ ഇ - സർവ്വീസുകളിലേക്കുള്ള ലിങ്കുകളും ഇതിൽ ലഭ്യമാണ് . അടിയന്തര സാഹചര്യങ്ങളിലും ഒറ്റപ്പെട്ട യാത്രാവേളകളിലും സുരക്ഷ വർധിപ്പിക്കുതിനുള്ള ആപ്ലിക്കേഷനാണ് സിറ്റിസൺ സേഫ്ടി . ഒറ്റയ്ക്ക് യാത്രചെയ്യുന്ന സ്ത്രീകൾക്കും മുതിർന്ന പൌരൻമാർക്കും പ്രയോജനപ്രദമാണ് ഇത് . യാത്ര ചെയ്യുന്ന വാഹനത്തിന്റെ ഫോട്ടോ , രജിസ്ട്രേഷൻ നമ്പർ എന്നിവ കൺട്രോൾ റൂമിലേക്ക് അയയ്ക്കാനുള്ള സൌകര്യവും ലഭ്യമാണ് . യാത്ര ചെയ്യാൻ ഉദ്ദേശിക്കുന്ന റൂട്ടും ഇതുവഴി ബന്ധുക്കൾക്ക് കൈമാറാം . അടിയന്തര നമ്പരുകളിലേക്ക് സന്ദേശം അയയ്ക്കുതിനുള്ള സൌകര്യവും ഒരുക്കിയിട്ടുണ്ട് . സിറ്റിസൺ സേഫ്റ്റിയുടെ മറ്റൊരു സവിശേഷത പാനിക് ബട്ടൺ എന്ന സംവിധാനമാണ് . ആപത്ഘട്ടങ്ങളിൽ നമ്പർ ഡയൽ ചെയ്യാതെതന്നെ ഇതിലുള്ള പാനിക് ബട്ടൺ അമർത്തുന്നതുവഴി ഒരു അടിയന്തര സന്ദേശം പോലീസ് കൺട്രോൾ റൂമിൽ ലഭിക്കും . സഹായമഭ്യർത്ഥിച്ചയാളുടെ സമീപം വേഗത്തിലെത്താൻ പോലീസിന് ഇത് സഹായകമാവും . ഈ ആപ്ലിക്കേഷന്റെ ഹോംസ്ക്രീനിലെ ‘കാൾ’ ബട്ടണിൽ അമർത്തിപ്പിടിച്ചാൽ സൌജന്യ നമ്പരുകളിലേക്ക് വിളിക്കുന്നതിനും സംവിധാനമുണ്ട് . ആഡ്രോയിഡ് / ഐ . ഒ . എസ് . പ്ലാറ്റ്ഫോമുകളിൽ പ്രവർത്തിക്കുന്ന ഈ ആപ്ലിക്കേഷൻ കേരള പോലീസിന്റെ ഇൻഫർമേഷൻ കമ്മ്യൂണിക്കേഷൻ ആന്റ് ടെക്നോളജി വിഭാഗമാണ് രൂപകൽപന ചെയ്തിരിക്കുന്നത് . ആപ്പ് ഗൂഗിൾ പ്ലേസ്റ്റോറിൽ നിന്നും നേരിട്ടോ / / play . google . com / store / apps / details… എന്ന ലിങ്കിൽ നിന്നോ ഡൌലോഡ് ചെയ്യാം . സുരക്ഷിത ഡ്രൈവിങ്ങിനുള്ള ഗെയിം ആപ്ലിക്കേഷനാണ് ട്രാഫിക് ഗുരു . ട്രാഫിക് നിയമങ്ങൾ മനസ്സിലാക്കുന്നതിനും അവ പാലിക്കുന്നതിനുള്ള രീതികൾ അറിയുന്നതിനും ഇത് സഹായകമാണ് . ഡ്രൈവിങ്ങിനിടയിൽ നേരിടേണ്ടിവരുന്ന ‘ബംബർ - ടു - ബംബർ ട്രാഫിക്’ , ‘ലൈൻ ഡിസിപ്ലിൻ’ , ‘ഓവർടേക്കിങ്’ , ‘സ്പീഡ് കട്രോൾ’ , ‘പാർക്കിങ്’ എന്നിവ വളരെ സുരക്ഷിതമാക്കുതിനുള്ള മാർഗങ്ങൾ ഈ ആപ്ലിക്കേഷൻ പറഞ്ഞുതരും . മികച്ച ഗ്രാഫിക്സും ശബ്ദവുമുള്ള ഈ ഗെയിമിലൂടെ യഥാർത്ഥ ഡ്രൈവിങ് അനുഭവം ലഭിക്കും . ആപ്പ് ഗൂഗിൾ പ്ലേസ്റ്റോറിൽ നിന്നും നേരിട്ടോ / / play . google . com / store / apps / details… എന്ന ലിങ്കിൽ നിന്നോ ഡൌലോഡ് ചെയ്യാം . തങ്ങൾ നിൽക്കുന്നത് എത് പോലീസ് സ്റ്റേഷൻ പരിധിയിലാണെന്ന് അറിയുന്നതിനും ഓരോ പ്രദേശത്തെയും അധികാരപരിധിയുള്ള പോലീസ് സ്റ്റേഷനുകൾ കണ്ടെത്തുന്നതിനും ആ സ്റ്റേഷനുമായി ബന്ധപ്പെടുന്നതിനും സ്റ്റേഷനിലേക്കുള്ള മാർഗ്ഗം ജിപിഎസ് മുഖേന മനസ്സിലാക്കുന്നതിനുമുള്ള മൊബൈൽ ആപ്പാണ് Know Your Jurisdiction ഗൂഗിൾ മാപ്പിന്റെ സഹായത്തോടെ തങ്ങൾ നിൽക്കുന്ന സ്ഥലം കൃത്യമായി അറിയുന്നതിനും ഈ ആപ്പിൽ സംവിധാനമുണ്ട് . ആപ്പ് ഗൂഗിൾ പ്ലേസ്റ്റോറിൽ നിന്നും നേരിട്ടോ / / play . google . com / store / apps / details… എന്ന ലിങ്കിൽ നിന്നോ ഡൌലോഡ് ചെയ്യാം . പരീക്ഷണാടിസ്ഥാനത്തിൽ ലഭ്യമാക്കിയിട്ടുള്ള ഈ ആപ്ലിക്കേഷനുകൾ പരിശോധിച്ച് പൊതുജനങ്ങൾക്ക് നിർദ്ദേശങ്ങൾ നൽകാം . ഉചിതമായ നിർദ്ദേശങ്ങൾക്കനുസരിച്ചുള്ള മാറ്റങ്ങൾ വരുത്തി ഈ ആപ്ലിക്കേഷൻ അന്തിമരൂപത്തിൽ പുറത്തിറക്കും . പൊതുജനങ്ങൾക്ക് നിർദ്ദേശങ്ങൾ aig2phq . pol @ kerala . gov . in , info . pol @ kerala . gov . in , sppcc . pol @ kerala . gov . in , sapcc . pol @ kerala . gov . in എന്നീ ഇ - മെയിൽവിലാസങ്ങളിലേക്ക് അയയ്ക്കാവുതാണ് .


കിടിലൻ പ്രീ പെയ്ഡ് ഓഫറുകളുമായി വോഡഫോൺ . 158 രൂപയുടെ പ്ലാനാണ് വോഡഫോൺ ഏറ്റവും ഒടുവിൽ പുറത്തിറക്കിയിട്ടുള്ളത് . 28 ദിവസത്തേയ്ക്ക് ഹൈസ്പീഡ് ഡാറ്റയ്ക്കൊപ്പം അൺലിമിറ്റഡ് ലോക്കൽ - എസ്ടിഡി വോയ്സ് കോളും ലഭിക്കും . പ്രതിദിനം 1 ജിബി 3ജി / 4ജി ഡാറ്റയുമാണ് ലഭിക്കുക . റോട്ടോമാക് ബാങ്ക് തട്ടിപ്പ്ഃ കോത്താരിയെ വരിഞ്ഞ് മുറുക്കി ഇന്ത്യൻ ഏജൻസികൾ , 11 ബാങ്ക് അക്കൌണ്ടുകൾ മരവിപ്പിച്ചു ! രക്ഷയില്ലാതെ വിക്രം കോത്താരി 151 രൂപയുടെ ഓഫറാണ് വോഡഫോൺ പുറത്തിറക്കിയ പ്രീ പെയ്ഡ് പ്ലാനിലുള്ളത് . അൺലിമിറ്റഡ് ലോക്കൽ - വോയ്സ് കോളുകൾക്ക് പുറമേ പ്രതിദിനം ജിബി ഡാറ്റയുമാണ് ലഭിക്കുക . രണ്ട് പാക്കുകളും കേരള സർക്കിളിലാണ് ലഭിക്കുക . 1ജിബി 3ജി / 4ജി ഡാറ്റയാണ് ലഭിക്കുക .


ശ്രീലങ്കൻ ടീമിന്റെ ഡ്രസ്സിംഗ് റൂമിൽ ബിസ്ക്കറ്റിന് വിലക്ക് . ഫിറ്റ്നസ് സംരക്ഷിക്കുന്നതിന്റെ ഭാഗമായി ഫിസിയോയുടെയും ട്രെയിനറുടെയും നിർദ്ദേശത്തെതുടർന്നാണ് താരങ്ങൾ ബിസ്ക്കറ്റ് തിന്നുന്നതിന് വിലക്ക് ഏർപ്പെടുത്തിയത് . ടീം മാനേജർ അസങ്ക ഗുരുസിൻഹയാണ് ഇക്കാര്യം വെളിപ്പെടുത്തിയത് . ബിസ്ക്കറ്റ് വിലക്കിൽ ചില താരങ്ങളുമായി വാക്കുതർക്കുണ്ടായി എന്ന വാർത്തകൾ അദ്ദേഹം നിഷേധിച്ചു . താരങ്ങളെല്ലാവരും തീരുമാനത്തെ പൂർണമനസോടെ സ്വാഗതം ചെയ്യുകയായിരുന്നുവെന്ന് ആദ്ദേഹം പറഞ്ഞു . ചാമ്പ്യൻസ് ട്രോഫിയിലും സിംബാബ്വെയ്ക്കെതിരായ ഏകദിന പരമ്പരയിലും ശ്രീലങ്കൻ താരങ്ങളുടെ കായികക്ഷമതയെച്ചൊല്ലി വിമർശനമുയർന്നിരുന്നു . ഇതിനെത്തുടർന്ന് കായിക മന്ത്രാലയം ലങ്കൻ താരങ്ങൾക്ക് മൂന്ന് മാസത്തിനുള്ളിൽ കായികക്ഷമത വീണ്ടെടുക്കാൻ കായിക മന്ത്രാലയം അന്ത്യശാസനം നൽകുകയും ചെയ്തു . മുൻ ലങ്കൻ നായകനും മന്ത്രിയുമായ അർജ്ജുന രണതുഗയും ലങ്കൻ താരങ്ങളുടെ കായികക്ഷമതയെ ചോദ്യം ചെയ്തിരുന്നു . ലങ്കൻ താരങ്ങൾ പൊണ്ണത്തടിയൻമാരം കുടവയറൻമാരുമായെന്നും രണതുംഗെ കളിയാക്കിയിരുന്നു .


മൊബൈൽഫോൺ ചാർജ് ചെയ്യുന്നതിനിടെ പൊട്ടിത്തെറിച്ചു . കാസർകോഡ് ചെറുവത്തൂരിലാണ് സംഭവം നടന്നത് . മൊബൈൽഫോൺ ചാർജ് ചെയ്യുന്നതിനിടെ പൊട്ടിത്തെറിച്ച് വീട്ടിലെ കിടപ്പുമുറി കത്തിനശിക്കുകയായിരുന്നു . കൈതക്കാട് ഖുബാനഗറിലെ ടി . കെ . അഫ്സത്തിന്റെ വീട്ടിലാണ് ഫോൺ പൊട്ടിത്തെറിച്ചത് . അഫ്സത്തിൻറെ മകൻ ടി . കെ . മുസ്തഫയുടെ സ്മാർട്ട് ഫോണാണ് പൊട്ടിത്തെറിച്ചത് . പൊട്ടിത്തെറിച്ച മൊബൈലിൽ നിന്ന് തീപടർന്ന് മുറിയിലുണ്ടായിരുന്ന ലാപ്ടോപ് , കിടക്ക , ഫർണിച്ചർ എന്നിവയെല്ലാം കത്തിനശിച്ചു . പുലർച്ചെ ഒരുമണിയോടെയാണ് മൊബൈൽഫോൺ ചാർജ് ചെയ്യാനായി വെച്ചത് . നാലുമണിയോടെ ശബ്ദംകേട്ട് വാതിൽ തുറന്നപ്പോഴാണ് തീപടർന്ന് മുറിക്കകത്തുണ്ടായിരുന്ന സാധനങ്ങളെല്ലാം കത്തിനശിച്ചതായി കണ്ടത് . വീട്ടുകാർ മറ്റൊരു മുറിയിലായതിനാൽ വൻ അപകടം ഒഴിവാവുകയായിരുന്നു .


ഉപഭോക്താക്കളിൽ നിന്ന് ആവേശകരമായ പ്രതികരണം ലഭിച്ച ഗ്രേറ്റ് കേരള ഷോപ്പിംഗ് ഉത്സവത്തിന് ( ജി . കെ . എസ് . യു . ) ഈ വരുന്ന പതിനാറാം തീയതി ഞായറാഴ്ച്ച തിരിശീല വീഴും . ജികെഎസ്യു വഴി ഇതിനകം കേരളത്തിൽ പതിനായിരക്കണക്കിനു സമ്മാനങ്ങൾ ഉപഭോക്താക്കളിലെത്തി . നാലു കോടിയിലധികം രൂപയുടെ സമ്മാനങ്ങളാണ് ഉപഭോക്താക്കളെ കാത്തിരിക്കുന്നത് . കല്യാൺ ഗ്രൂപ്പ് നൽകുന്ന ഒരു കോടി രൂപ വിലയുള്ള ഫ്ലാറ്റ് ആണ് ബമ്പർ സമ്മാനം . നറുക്കെടുപ്പിലൂടെ ദിവസേനയുള്ള സമ്മാനങ്ങൾ കൂടാതെ പങ്കെടുക്കുന്ന ഓരോ വ്യക്തിക്കും കല്യാൺ ജൂവലേഴ്സ് നൽകുന്ന 1000 രൂപയുടെ ഡിസ്ക്കൌണ്ട് വൌച്ചർ . ദിവസവും മറ്റ് ആയിരത്തോളം സമ്മാനങ്ങളും . പ്രളയക്കെടുതികളിൽ നിന്നു കേരളത്തിന്റെ വാണിജ്യ രംഗം ഉണരുന്നതിന്റെ സൂചനകൾ നൽകുന്നതാണ് , ഗ്രേറ്റ് കേരള ഷോപ്പിംഗ് ഉത്സവത്തിന് ഇതുവരെ ലഭിച്ച മികച്ച പ്രതികരണം . കേരളത്തിലെ പത്ര , ടെലിവിഷൻ , ഓൺലൈൻ മാധ്യമക്കൂട്ടായ്മയാണ് ജികെഎസ്യുവിന്റെ സംഘാടകർ . ഓണം കഴിഞ്ഞാൽ കേരളത്തിന്റെ രണ്ടാം ഷോപ്പിംഗ് സീസണാണ് നവംബർ–ഡിസംബർ കാലം . അതിന് ഉത്സവ ലഹരി പകരുകയാണ് ജികെഎസ്യു . ജി . എസ് . ടി . റജിസ്ട്രേഷൻ ഉള്ള ഏതു കടയിൽ നിന്നും 1000 രൂപയ്ക്കു മേൽ സാധനങ്ങൾ വാങ്ങുന്ന ഉപഭോക്താക്കൾ 9995811111 എന്ന വാട്സ്ആപ് നമ്പറിലേക്ക് ജികെഎസ്യു എന്നു ടൈപ്പ് ചെയ്ത് അയയ്ക്കണം . അതിനുമറുപടിയായി ലഭിക്കുന്ന ഫോം പൂരിപ്പിച്ച് അയച്ചാൽ നറുക്കെടുപ്പിൽ പങ്കാളിയാകാം . നറുക്കെടുപ്പിൽ വിജയി ആകുമ്പോൾ മാത്രം ബിൽ , ഫോട്ടോ ഐഡി കാർഡ് , മൊബൈലിൽ ലഭിച്ച സന്ദേശം എന്നിവയുമായി എത്തിയാൽ മതി . ഇന്ത്യയുടെ ചരിത്രത്തിൽ ആദ്യമായാണ് ഒരു സംസ്ഥാനത്തെ മാധ്യമങ്ങൾ ഒരുമിച്ചുചേർന്ന് ഷോപ്പിങ് ഉത്സവം സംഘടിപ്പിക്കുന്നത് . പ്രളയം തളർത്തിയ കേരളത്തിലെ വാണിജ്യ മേഖലയ്ക്ക് ഉണർവേകുകയും ഉപഭോക്താക്കൾക്ക് മികച്ച ആനുകൂല്യങ്ങൾ ഒരുക്കുകയുമാണ് ജികെഎസ്യുവിന്റെ ലക്ഷ്യം .


ദി ട്രിബ്യൂണിൽ ശാസ്ത്രി രാമചന്ദ്രൻ എഴുതിയ ലേഖനം . വിവർത്തനം : ബാബു രാമചന്ദ്രൻ . ഇത് വളരെ പണ്ട് നടന്ന ഒരു കഥയാണ് . 1969 - ൽ . . അന്ന് അമിതാഭ് ബച്ചൻ ഇന്നത്തെ ബിഗ് ബി ആയിട്ടില്ല . സിനിമകളിൽ അവസരമന്വേഷിച്ചു നടക്കുന്ന കാലം . മൃണാൾ ദായുടെ ഭാഷയിൽ പറഞ്ഞാൽ " ബച്ചാ . . " ആയിരുന്ന കാലം . ഗുജറാത്തിലെ ഭാവ് നഗറിൽ വെച്ച് ഭുവൻ ഷോം എന്ന സിനിമയുടെ ചിത്രീകരണം പൂർത്തിയാക്കിയ മൃണാൾ ദാ ബോംബെയിലിരുന്ന് അതിന്റെ എഡിറ്റിങ്ങ് ജോലികൾ ചെയ്തുകൊണ്ടിരിക്കുകയായിരുന്നു . ഇടക്കെപ്പോഴോ തന്റെ സുഹൃത്തും തിരക്കഥാകൃത്തുമായ കെ . എ . അബ്ബാസിനെക്കാണാൻവേണ്ടി മൃണാൾദാ അദ്ദേഹത്തിന്റെ വസതിയിലെത്തി . അബ്ബാസ് ' സാത്ത് ഹിന്ദുസ്ഥാനി ' എന്ന , നമ്മുടെ മധു സാറൊക്കെ നടിച്ച , പിൽക്കാലത്ത് കൊട്ടകകൾ നിറഞ്ഞോടിയ സിനിമയുടെ വർക്ക് തുടങ്ങിയ സമയമാണത് . കാസ്റ്റിങ്ങിനായി അബ്ബാസിനെക്കാണാൻ വന്ന ഒരുപറ്റം അഭിനയമോഹികളായ ചെറുപ്പക്കാർ അദ്ദേഹത്തെ ചുറ്റിപ്പറ്റി നിൽപ്പുണ്ടായിരുന്നു ആ വീട്ടിൽ . ഭുവൻ ഷോമിലെ വോയ്സ് ഓവറിന് ഡബ്ബ് ചെയ്യാനായി താൻ ഒരു നല്ല ശബ്ദം അന്വേഷിച്ചുകൊണ്ടിരിക്കുകയാണെന്ന് മൃണാൾ ദാ അബ്ബാസിനോട് പറഞ്ഞു . പുതിയ ഒരാളെയാണ് താൻ തേടുന്നതെന്നും അദ്ദേഹം പറഞ്ഞു . അവരുടെ സംഭാഷണത്തിന് കാതോർത്തുകൊണ്ടിരുന്ന ആ കൂട്ടത്തിൽ നിന്നും അപ്പോൾ ഒരു ' ലംബു ' എഴുന്നേറ്റു നിന്ന് പറഞ്ഞു , " അമി ബംഗ്ലാ ജാനേ . . " ( " എനിക്ക് ബംഗാളി അറിയാം . " ) ആ പയ്യന്റെ ധൈര്യം മൃണാൾ ദായ്ക്ക് ഇഷ്ടമായി . ബംഗാളി ഉച്ചാരണം പോയെങ്കിലും നിന്റെ ശബ്ദം കൊള്ളാം എന്നദ്ദേഹം അവനോടു പറഞ്ഞു . വോയ്സ് ഓവർ ഹിന്ദിയിലായിരുന്നതിനാൽ അവൻ മതി എന്ന് മൃണാൾദായ്ക്ക് തോന്നി . തന്റെ സിനിമയ്ക്കിടയിൽ നിന്നും അവനെ ആ ജോലി ചെയ്യാൻ വിട്ടുകൊടുക്കാൻ അബ്ബാസും തയ്യാറായി . ഡബ്ബിങ്ങ് ജോലികളൊക്കെ കഴിഞ്ഞപ്പോൾ , ഒരുപാട് പ്രതിഫലമൊന്നും തരാൻ തന്റെ കയ്യിലില്ല എന്ന് മൃണാൾ ദാ അവനോടു പറഞ്ഞു . തനിക്ക് പ്രതിഫലമൊന്നും വേണ്ടാ എന്നായിരുന്നു അവൻ പറഞ്ഞത് . എന്നാലും മൃണാൾ ദാ നിർബന്ധിച്ച് അന്നത്തെ മുന്നൂറു രൂപ അവന് നിർബന്ധിച്ച് പ്രതിഫലമായി നൽകി . ഒരുപക്ഷേ , സിനിമയിൽ നിന്നുള്ള അവന്റെ ആദ്യകാല പ്രതിഫലങ്ങളിൽ ഒന്ന് . രണ്ടുകയ്യും നീട്ടി സന്തോഷത്തോടെ പ്രതിഫലം വാങ്ങിയ ആ പയ്യൻ അന്ന് ഒരുകാര്യമേ മൃണാൾ ദായോട് തിരിച്ചു ചോദിച്ചുള്ളൂ . . " എന്റെ പേര് ടൈറ്റിൽസിൽ വരുമോ . . ? " മൃണാൾ ദാ ഉവ്വെന്ന അർത്ഥത്തിൽ തലകുലുക്കി . ആ പയ്യന്റെ പേര് അമിതാഭ് ബച്ചൻ എന്നായിരുന്നു . പേര് ' അമിതാഭ് ' എന്ന് മാത്രം കൊടുക്കാൻ അവൻ അന്ന് മൃണാൾ ദായെ നിർബന്ധിച്ചു . അങ്ങനെ സിനിമ കഴിയുമ്പോൾ കാണിക്കുന്ന റോളിങ്ങ് ടൈറ്റിൽസിൽ ' അമിതാഭ് ' എന്ന പേരും വോയ്സ് ഓവറിന്റെ ക്രെഡിറ്റ്സിൽ ഇടം പിടിച്ചു . എഴുപതുകളിൽ കൊട്ടകകളിലെത്തിയ ഭുവൻ ഷോമിൽ ഏകദേശം അഞ്ചുമിനിറ്റോളം മുഴങ്ങിക്കേട്ട ആ ഗംഭീര സ്വരം അന്നുപക്ഷേ ആരുമത്ര ശ്രദ്ധിച്ചില്ല . ആ സ്വരത്തിന്റെ ഉടമ പിന്നീട് ഹിന്ദി സിനിമ അടക്കിവാഴുമെന്നും ആരും കരുതിയില്ല . ഭുവൻ ഷോമിന് മികച്ച ചിത്രത്തിനും സംവിധാനത്തിനും അഭിനയത്തിനും ( ഉത്പൽ ദത്ത് ) ഉള്ള ദേശീയ അവാർഡുകൾ കിട്ടി . സിനിമാ ലേഖകരുടെ ഒരു പരിപാടിയിൽ വെച്ച് അന്നത്തെ ഡബ്ബിങ്ങ് ആർട്ടിസ്റ്റും സംവിധായകനും വീണ്ടും കണ്ടുമുട്ടി . അപ്പോൾ ഒരു പത്ര ലേഖകൻ പാതി തമാശയ്ക്കെന്നോണം ചോദിച്ചു , " മൃണാൾ ദാ , ഇതാണോ അങ്ങയുടെ അടുത്ത സിനിമയിലെ നായകൻ . . ? " " നായകനൊന്നുമല്ല . . പക്ഷേ , ഇയാൾക്ക് ഞാൻ എന്തായാലും മോശമില്ലാത്തൊരു റോൾ എന്റെ അടുത്ത സിനിമയിൽ കൊടുക്കുന്നുണ്ട് . . " ' ഇൻറർവ്യൂ ' എന്ന തന്റെ അടുത്ത ചിത്രത്തിൽ അമിതാഭിനെ കാസ്റ്റുചെയ്യാൻ അദ്ദേഹത്തിന് ആഗ്രഹമുണ്ടായിരുന്നു . ഒരുപക്ഷേ ആ റോൾ അമിതാഭിനും ഇഷ്ടപ്പെട്ടേനെ . . പക്ഷേ , ആ റോളിലേക്ക് ഒരു സാധാരണക്കാരനെയായിരുന്നു മൃണാൾ ദാ തേടിക്കൊണ്ടിരുന്നത് . പ്രശസ്തി തേടിയെത്തിയിരുന്നില്ല എങ്കിലും , അമിതാഭിന് അന്നേ ഒരു സൂപ്പർ താരത്തിന്റെ പരിവേഷമുണ്ടായിരുന്നു എന്ന ഒരൊറ്റക്കാരണം കൊണ്ടുമാത്രം അത് നടന്നില്ല . അങ്ങനെ സംഭവശാൽ വെറും മുന്നൂറു രൂപയ്ക്ക് തന്റെ സിനിമയിൽ ഡബ്ബ് ചെയ്ത് കടന്നുപോയ ആ പയ്യനും എല്ലാം നല്ല ഓർമ്മയുണ്ട് എന്ന മൃണാൾദാ എപ്പോഴോ പറഞ്ഞിരുന്നു . ഏതോ അഭിമുഖത്തിൽ വെച്ച് അമിതാഭ് ആദ്യമായി വോയ്സ് ഓവർ ചെയ്തത് സത്യജിത് റേയുടെ " ശത്രഞ്ജ് കേ ഖിലാഡി " യ്ക്കല്ലേ എന്ന് ചോദിച്ച പത്രക്കാരനെ അദ്ദേഹം " അല്ല , അതിനും മുമ്പ് ഭുവൻ ഷോമിനാണ് " എന്ന് അമിതാഭ് തിരുത്തുന്നുണ്ടത്രേ . പക്ഷേ , അന്ന് അമിതാഭ് ആ പത്രക്കാരനോട് പറഞ്ഞതിൽ ഒരു വസ്തുതാപരമായ പിഴവുണ്ടെന്ന് മൃണാൾ ദാ സ്നേഹപൂർവ്വം ഓർക്കുന്നത് . . " അവൻ പറഞ്ഞത് , ഭുവൻ ഷോമിൽ ഡബ്ബ് ചെയ്തതിന് അവന് അഞ്ഞൂറ് രൂപ പ്രതിഫലം കിട്ടി എന്നാണ് . . ഇല്ല . . മുന്നൂറു രൂപയേ അന്നെനിക്ക് കൊടുക്കാനായിരുന്നുള്ളൂ . . "


രാജ്യത്ത് ഇന്ധനവില വർധനവ് തുടരുന്നു . മുംബൈയിൽ പെട്രോൾ വില 90 കടന്ന് 90.08ൽ എത്തിനിൽക്കുകയാണ് . 11 പൈസയാണ് പെട്രോൾ വിലയിലുണ്ടായ വർധനവ് . അതേസമയം ഡീസലിന് 78.58 രൂപയാണ് വില . ദില്ലിയിൽ പെട്രോളിന് 82 രൂപയായപ്പോൾ തിരുവനന്തപുരത്ത് പെട്രോൾ വില 86.06 രൂപയിലെത്തി നിൽക്കുകയാണ് . ദില്ലിയിൽ ഡീസലിന് 74.02 രുപയും തിരുവനന്തപുരത്ത് 79.23 രൂപയുമാണ് ഡീസലിന് ഈടാക്കുന്നത് . ഞായറാഴ്ച കൊൽക്കത്തയിൽ ഡീസലിന്റെ എക്കാലത്തേയും റെക്കോർഡ് വിലയായ 75.82ലെത്തിയിരുന്നു . രാജ്യത്തെ മെട്രോ നഗരങ്ങളിലും വർധനവ് പ്രകടമാണ് . എന്നാൽ രാജ്യാന്തര വിപണിയിലെ എണ്ണവില കുറയ്ക്കുന്നതിന് എണ്ണ ഉൽപ്പാദനം വർധിപ്പിക്കണമെന്ന ആവശ്യം എണ്ണ ഉൽപ്പാദക രാജ്യങ്ങളുടെ സംഘടനയായ ഒപെക് തള്ളിക്കളഞ്ഞിരുന്നു . അമേരിക്കൻ പ്രസിഡന്റ് ഡൊണാൾഡ് ട്രംപാണ് ഈ ആവശ്യമുന്നയിച്ചത് . ട്രംപിന്റെ ആവശ്യം റഷ്യയും തള്ളിക്കളയുകയായിരുന്നു . അടുത്ത കാലത്തായി പെട്രോൾ - ഡീസൽ വിലകളിൽ കുത്തനെയുള്ള വർധനവാണ് പ്രകടമാകുന്നത് . പ്രതിദിന ഇന്ധനവില പരിഷ്കരണം അനുസരിച്ച് രാജ്യാന്തര വിപണയിലെ ക്രൂഡ് ഓയിൽ വിലക്ക് അനുസരിച്ചാണ് രാജ്യത്തെ ഇന്ധനവിലയും പരിഷ്കരിക്കുന്നത് .


സംസ്ഥാനത്തും നോട്ട് നിരോധനത്തെ തുടർന്ന് ചെറുകാറുകളുടെ വിൽപ്പനയിൽ ഇടിവുണ്ടായി . ന്നാൽ പത്തു ലക്ഷം രൂപയ്ക്കു മുകളിലുളള കാറുകളുടെ വിൽപ്പനയിൽ മാറ്റമില്ലെന്നാണ് ഡീലർമാരുടെ വിലയിരുത്തൽ . . ഉപഭോക്താക്കളെ പിടിച്ചുനിർത്താൻ നൂറു ശതമാനം വായ്പയാണ് കാർ നിർമ്മാതാക്കൾ വാഗ്ദാനം നൽകുന്നത് . നവംബർ എട്ടിന് നോട്ടുനിരോധനം നിലവിൽ വന്നതിനു ശേഷമുളള മൂന്നു ദിവസം കാർ വിപണി തികച്ചും മൂകമായിരുന്നു . ആറുലക്ഷം രൂപവരെയുളള ചെറുകാറുകളുടെ വിൽപ്പനയിലാണ് ഇത് കൂടുതൽ പ്രകടമായത് . ഇത്തരം കാറുകൾ വാങ്ങുന്നവരിലേറെയും ഉദ്യോഗസ്ഥരും കൃഷിയെ ആശ്രയിച്ചു കഴിയുന്നവരുമാണെന്നതാണ് ഇതിന് കാരണമായി ചൂണ്ടിക്കാട്ടുന്നത് . കാറുകളെ കുറിച്ച് അന്വേഷിക്കാനെത്തുന്നവരുടെ എണ്ണം കുറഞ്ഞു . എന്നാൽ കാറുകൾക്ക് 100 ശതമാനം വായ്പയെന്ന വാഗ്ദാനവുമായി കാർ നിർമ്മാതാക്കൾ നേരിട്ടു രംഗത്തു വന്നതോടെ വിൽപ്പനയിൽ ഉണർവുണ്ടായെന്നാണ് ഡീലർമാരുടെ വിലയിരുത്തൽ . പ്രത്യേകിച്ചും വലിയ കാറുകളുടെ വിൽപ്പനയിൽ . ഇതൂകൂടാതെ വിവിധ കമ്പനികൾ പുതിയ കാറുകൾ വിപണിയിലെത്തിച്ചതും ഗുണം ചെയ്തു . പഴയ കാറുകൾ മാറ്റിവാങ്ങാനെത്തിയവരും കൂടി . എന്നാൽ വായ്പയെ ആശ്രയിക്കാതെ നേരിട്ട് പണം നൽകി കാർ വാങ്ങുന്നതിൽ നിന്ന് വൻകിട ഉപഭോക്താക്കൾ ഇത്തിരി പിറകോട്ടു നിൽക്കുന്നുവെന്ന് ഈ രംഗത്തുളളവർ ചൂണ്ടിക്കാട്ടുന്നു .


ന്യൂസിലൻഡിനെതിരെ വീണ്ടും തകർപ്പൻ പ്രകടനവുമായി പാക്കിസ്ഥാൻ സ്പിന്നർ യാസിർ ഷാ . ന്യൂസിലൻഡിന് അഞ്ച് വിക്കറ്റുകൾ നഷ്ടമായപ്പോൾ അതിൽ മൂന്നും നേടിയത് ഷാ . എന്നാൽ റോസ് ടെയ്ലറുടെ വിക്കറ്റ് തെറിപ്പിച്ചത് വേറിട്ട് നിൽക്കുന്നു . പരമ്പരയിൽ മൂന്നാം തവണയാണ് യാസിർ ഷാ ടെയ്ലറെ മടക്കി അയക്കുന്നത് . രണ്ട് തവണ പൂജ്യത്തിന് തന്നെ പുറത്താക്കി . ഇന്നും റോസ് ടെയ്ലർ പുറത്തായത് പൂജ്യത്തിന് . പന്തിന്റെ ഭംഗിയാണ് ക്രിക്കറ്റ് ലോകത്തെ അമ്പരപ്പിക്കുന്നത് . തുടർച്ചയായ രണ്ടാം തവണയാണ് യാസിർ ഷാ ഇതേ രീതിയിൽ ടെയ്ലറെ മടക്കുന്നത് . വീഡിയോ കാണാം . .


കുൽദീപ് എന്ന ഇന്ത്യൻ മാന്ത്രികന് മുന്നിൽ അമ്പരന്ന് പോയ ഇംഗ്ലീഷ് നിരയ്ക്ക് വീണ്ടും സ്പിൻ ഷോക്ക് . കുൽദീപിൻറെ വിസ്മയ പ്രകടനത്തിന് മുന്നിൽ തകർന്നെങ്കിലും ഇന്ത്യൻ പേസർമാരെ ശിക്ഷിച്ച ഇംഗ്ലീഷ് ആദ്യ ഏകദിനത്തിൽ ഭേദപ്പെട്ട സ്കോറാണ് ഉയർത്തിയിരിക്കുന്നത് . ആദ്യം ബാറ്റ് ചെയ്ത ഇംഗ്ലണ്ട് നിശ്ചിത ഓവറിൽ പത്തു വിക്കറ്റ് നഷ്ടത്തിൽ 268 റൺസ് സ്വന്തമാക്കി . ഇന്ത്യക്ക് വേണ്ടി 25 റൺസ് മാത്രം വഴങ്ങി ആറു വിക്കറ്റുകൾ വീഴ്ത്തിയ കുൽദീപ് യാദവാണ് വീണ്ടും ഹീറോയായത് . ഇംഗ്ലണ്ടിനായി ജോസ് ബട്ട്ലർ 53 റൺസ് സ്വന്തമാക്കിയപ്പോൾ ബെൻ സ്റ്റോക്സ് 50 റൺസ് പേരിലെഴുതി . അവസാന ഓവറിൽ തകർത്തടിച്ച ആദിൽ റഷീദിൻറെ പ്രകടനം ഇല്ലായിരുന്നെങ്കിൽ 250 റൺസ് കടക്കാൻ ഇംഗ്ലണ്ടിന് സാധിക്കുകയില്ലായിരുന്നു . ടോസ് നഷ്ടപ്പെട്ട് ബാറ്റിംഗിന് ഇറങ്ങിയ ഇംഗ്ലണ്ടിന് ജേസൺ റോയിയും ജോണി ബെയർസ്റ്റോയും ചേർന്ന് മിന്നുന്ന തുടക്കമാണ് നൽകിയത് . ഇന്ത്യൻ പേസ് ആക്രമണം നയിച്ച ഉമേഷ് യാദവിനും അരങ്ങേറ്റ മത്സരം കളിച്ച സിദ്ധാർഥ് കൌളിനും ഇംഗ്ലീഷ് പടയ്ക്ക് വെല്ലുവിളി ആകാനേ സാധിച്ചില്ല . ഇതോടെ കോലി വിക്കറ്റ് വീഴ്ത്താനുള്ള ചുമതല സ്പിന്നർമാരെ ഏൽപ്പിച്ചു . അതിൻറെ ഫലം കുൽദീപ് യാദവിൻറെ ആദ്യ ഓവറിൽ തന്നെ ലഭിച്ചു . 35 പന്തിൽ 38 റൺസുമായി കുതിക്കുകയായിരുന്ന ജേസൺ റോയിയെ കുൽദീപ് ഉമേഷ് യാദവിൻറെ കെെകളിൽ എത്തിച്ചു . തൻറെ തൊട്ടടുത്ത ഓവറിൽ ആതിഥേയർക്ക് ഇരട്ട പ്രഹരമാണ് ഇന്ത്യയുടെ ഇടം കെെ സ്പിന്നർ വരുത്തിയത് . പ്രതിസന്ധി ഘട്ടങ്ങളിൽ ഇംഗ്ലണ്ടിൻറെ രക്ഷകനായി അവതരിച്ച ചരിത്രമുള്ള ജോ റൂട്ടിനെ കുൽദീപ് വിക്കറ്റിന് മുന്നിൽ കുരുക്കി . അധികം ആയുസ് ബെയർസ്റ്റോയ്ക്കും ഇല്ലായിരുന്നു . അതേ ഓവറിൻറെ അഞ്ചാം പന്തിൽ ബെയറും വീണു . നായകൻ ഇയോൺ മോർഗനും ബെൻ സ്റ്റോക്സും രക്ഷാപ്രവർത്തനം നടത്തുന്നതിനിടയിൽ അടുത്ത അപ്രതീക്ഷിത ഷോക്ക് കൊടുത്തത് ചഹാലാണ് . എന്നാൽ , വൻ അപകടത്തിലേക്ക് പോവുകയായിരുന്ന ഇംഗ്ലീഷ് പടയെ പിന്നീട് ഒത്തുചേർന്ന സ്റ്റോക്സും ജോസ് ബട്ട്ലറും ചേർന്ന് കരയകറ്റി . ഇന്ത്യൻ ബൌളർമാരെ കരുതലോടെ നേരിട്ട ഇരുവരും പതിയെ ആണെങ്കിലും സ്കോർ ഉയർത്തി . ഈ കൂട്ടുക്കെട്ട് പൊളിക്കാനും നായകൻ വിരാട് കോലി നിയോഗിച്ചത് തൻറെ വജ്രായുധമായ കുൽദീപിനെയാണ് . ഇതോടെ നിലതെറ്റിയ സ്റ്റോക്സിനെ കുൽദീപ് തന്നെ വീഴ്ത്തി . എന്നാൽ , സ്പിന്നർമാർക്ക് ശേഷം വീണ്ടും പേസർമാർ എത്തിയതോടെ അവസാന ഓവറുകളിൽ ഇംഗ്ലണ്ടിൻറെ സ്കോർ ബോർഡ് ചലിച്ചു . അവസാന ഓവറുകളിൽ തകർത്തടിച്ച ആദിൽ റാഷിദാണ് ഇംഗ്ലണ്ടിനെ കുറഞ്ഞ സ്കോറിൽ ഒതുക്കാമെന്ന ഇന്ത്യൻ പ്രതീക്ഷകൾക്ക് മങ്ങലേൽപ്പിച്ചത് . പക്ഷേ , ഇംഗ്ലണ്ട് സ്കോർ 261ൽ നിൽക്കേ 16 പന്തിൽ 22 റൺസ് അടിച്ച റഷീദിനെ ഉമേഷ് യാദവ് പുറത്താക്കി . ഇന്ത്യക്കായി അരങ്ങേറ്റ ഏകദിനം കളിച്ച സിദ്ധാർഥിന് വിക്കറ്റുകൾ ഒന്നും സ്വന്തമാക്കാനായില്ല . രണ്ടു വിക്കറ്റുകൾ വീഴ്ത്തിയെങ്കിലും 70 റൺസാണ് ഉമേഷ് യാദവ് വിട്ടുകൊടുത്തത് . എങ്കിലും ഇംഗ്ലണ്ടിൻറെ പത്തു വിക്കറ്റുകളും കൊയ്തെടുക്കാനായത് ഇന്ത്യയുടെ ആത്മവിശ്വാസം വർധിപ്പിക്കുന്ന ഘടകമാണ് .


ടോവിനോ തോമസിനെ നായകനാക്കി നവാഗത സംവിധായകൻ വിഷ്ണു നാരായണൻ്റെ ചിത്രം മറഡോണ ചിത്രീകരണത്തിന് ഒരുങ്ങുന്നു . മറഡോണയായാണ് ടോവിനോ ചിത്രത്തിൽ അഭിനയിക്കുന്നത് . മറഡോണ എന്ന് പറയുമ്പോൾ തെറ്റുദ്ധരിക്കേണ്ട . മറഡോണ എന്ന അർജൻ്റീനിയൻ ഫുട്ബോളറുടെ ജീവിതമല്ല ചിത്രം പറയുന്നത് . ടോവിനോ അവതരിപ്പിക്കുന്ന കഥാപാത്രത്തിൻ്റെ പേരാണ് മറഡോണ . പുതുമുഖം ശരണ്യ ആർ നായരാണ് ചിത്രത്തിലെ നായിക . ചിത്രം നിർമ്മിക്കുന്നത് ധനുഷിൻ്റെ വണ്ടർബാർ ഫിലിംസാണ് ആഷിക് അബുവിൻ്റെയും ദിലീഷ് പോത്തൻ്റെയും അസോസിയേറ്റ് റോളിൽ നിന്ന് സംവിധായകനായി മാറുന്ന വിഷ്ണു നാരായണൻ്റെ കന്നിചിത്രമാണ് മറഡോണ . സിനിമയുടെ പ്രഖ്യാപനം കൊച്ചിയിൽ സംവിധായകരായ ദിലീഷ് പോത്തനും ആഷിക് അബുവും ചേർന്ന് നടത്തി . ലിജോ ജോസ് പെല്ലിശേരിയുടേയും ദിലീഷ് പോത്തൻ്റെയും അസോസിയേറ്റ് ആയിരുന്ന കൃഷ്ണമൂർത്തിയുടേതാണ് തിരക്കഥ . ചെമ്പൻ വിനോദും ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നുണ്ട് . മറഡോണയുടെ ചിത്രീകരണം ഈ മാസം അവസാനം തുടങ്ങും


ജി . എസ് . ടി നടപ്പിലാക്കുന്നതിൻറെ ഭാഗമായി ഇപ്പോഴുള്ള സ്റ്റോക്കുകൾ വിൽക്കാനുള്ള ശ്രമത്തിലാണ് ഓൺലൈൻ സ്റ്റോറുകൾ . അതിൻറെ ഭാഗമായി തന്നെയാണ് ഫ്ലിപ്പ്കാർട്ടിൽ ഡ്രീംഫോൺ സെയിൽ നടക്കുന്നത് . ആപ്പിൾ ഐഫോൺ , ഗൂഗിൾ പിക്സൽ , മോട്ടോ ഫോണുകൾ എന്നിവയ്ക്ക് വലിയ വിലക്കുറവാണ് ഈ വിൽപ്പനയിൽ നൽകുന്നത് . ജൂൺ 22 മുതൽ 24 വരെയാണ് ആകർഷകമായ എക്സേഞ്ച് ഓഫറുകളും , നോ കോസ്റ്റ് ഇഎംഐ അടക്കം നൽകി ഓഫർ വിൽപ്പന പൊടിപൊടിക്കുന്നത് . ഐഫോണിൻറെ 5എസ് , 6,6എസ് , 6 എസ് പ്ലസ് ഫോണുകൾ കുറഞ്ഞത് 2000 രൂപവരെ കിഴിവ് ലഭിക്കും . ഐഫോൺ 7 പ്ലസ് 128 ജിബി പതിപ്പിന് 25 ശതമാനം വരെ ഡിസ്ക്കൌണ്ട് ലഭിച്ചേക്കാം എന്നാണ് ഇന്ത്യ ടുഡേ റിപ്പോർട്ട് പറയുന്നത് . ഐഫോൺ 6എസ് 32 ജിബി പതിപ്പിന് ശരിക്കുള്ള വിലയായ 47,999 ൽ നിന്നും 31 ശതമാനം കിഴിവിൽ 32,999ന് ലഭിക്കും . 6എസ് പ്ലസ് യഥാർത്ഥ വിലയായ 56,999 ൽ നിന്നും 28 ശതമാനം വിലക്കുറവോടെ 40,999 രൂപയ്ക്ക് ലഭിക്കും . ഗൂഗിൾ പിക്സൽ 32 ജിബി പതിപ്പ് 39,999 രൂപയ്ക്ക് പുതിയ ഓഫറിൽ ലഭിക്കും . ഇതിൻറെ ഒറിജിനൽ വില 57,000 രൂപയാണ് . ഇഎംഐ 1940 രൂപയ്ക്കാണ് ആരംഭിക്കുന്നത് . 15 , 000 രൂപ വരെ കിഴിവ് പിക്സൽ എക്സ് എൽ ഫോണുകൾക്കും ഫ്ലിപ്പ് കാർട്ടിൽ ലഭിക്കും . മോട്ടോ എക്സ് പ്ലേ യഥാർത്ഥ വിലയായ 18,499 ൽ നിന്നും കുറച്ച് 13,499 രൂപയ്ക്കാണ് വിൽക്കുന്നത് . എക്സേഞ്ച് ഓഫറിൽ ഫോൺ 12,500നും ലഭിക്കും .


മാതൃദിന സ്പെഷൽ സ്റ്റിക്കറുകളും പുതിയ റിയാക്ഷൻ ബട്ടണുമായി ഫേസ്ബുക്ക് രംഗത്ത് . മേയ് 7 മുതൽ 9വരെയാണ് ഫേസ്ബുക്ക് മെസഞ്ചറിൽ സ്റ്റിക്കർ ഫേസ്ബുക്ക് ലഭ്യമാക്കുന്നത് . മാതൃദിന പ്രൊഫൈൽ മോഡലും ഫെയ്സ്ബുക്ക് അവതരിപ്പിച്ചിട്ടുണ്ട് . മെസഞ്ചറിൻറെ വശത്തായി പർപ്പിൾ നിറത്തിലുള്ള പൂവ് കാണാനാകും . അതിൽ ടാപ്പ് ചെയ്താൽ നിങ്ങൾ അയക്കുന്ന ചിത്രത്തിലും സന്ദേശത്തിലും തുടങ്ങി എന്തിലും മാതൃദിന സ്പെഷ്യൽ അലങ്കാരങ്ങൾ കാണാനാവും . ഇതു മാത്രമല്ല ഫെയ്സ്ബുക്ക് കമന്റ് ബോക്സ് റിയാക്ഷനിലും പർപ്പിൾപൂവ് ഫേസ്ബുക്ക് നൽകിയിട്ടുണ്ട് . മറ്റൊരു മെസേജ് ആപ്പായ ഹൈക്ക് തങ്ങളുടെ ഉപഭോക്താക്കൾക്കായി മാതൃദിന പ്രത്യേക ആപ്ലിക്കേഷനാണ് പുറത്തിറക്കുന്നത് . ചിത്രങ്ങളും അവയ്ക്ക് അടിക്കുറിപ്പുകളുമൊക്കെ ചേർത്ത് മാതൃദിന കാർഡ് നിർമ്മിച്ച് ചാറ്റിലൂടെ അയക്കാനാവും . കൂടാതെ കസ്റ്റമൈസ്ഡ് ഇ - കാർഡും സ്റ്റിക്കറുമൊക്കെ ഹൈക്കിലും അവതരിപ്പിച്ചിട്ടുണ്ട് . ഡൂഡിൽ മാറ്റിയാണ് ഗൂഗിൾ മാതൃദിന ആഘോഷത്തിൽ പങ്കു ചേർന്നത് . ഒരു വലിയ പാദരക്ഷയുടെയും മറ്റൊരു ചെറിയ പാദരക്ഷയുടെയും ചിത്രങ്ങളോടു കൂടിയാണ് ഗൂഗിൾ ഡൂഡിൽ മാറ്റിയിരിക്കുന്നത് . അമ്മയുടെ കാലടിപ്പാടുകൾ പിന്തുടരുന്ന കുഞ്ഞ് എന്ന ആശയം ജനങ്ങളിലേക്കെത്തിക്കുക എന്നതാണ് ലക്ഷ്യമെന്ന് പുതിയ ഡൂഡിലിൻറെ സൃഷ്ടാവ് സോഫി ഡിയോ വ്യക്തമാക്കി . ആപ്പിൾ കമ്പനിയാണെങ്കിൽ മാതൃദിന വീഡിയോ പരസ്യംതന്നെ നിർമ്മിക്കാനാണ് ഉപയോക്താക്കളോട് ആവശ്യപ്പെടുന്നത് . ആപ്പിൾ നിർമ്മിച്ച മാതൃദിനപ്രത്യേക വെബ്സൈറ്റിൽ ചിത്രം അപ് ലോഡ് ചെയ്താൽ നിങ്ങൾക്കുള്ള ആശംസക്കൊപ്പം ആപ്പിൾ മദേഴ്സ്ഡേ പരസ്യമായി മാറും . ഇത് ഫേസ്ബുക്കിലൂടെ പങ്കുവയ്ക്കാനുള്ള അവസരവുമുണ്ട് .


ദക്ഷിണാഫ്രിക്കയ്ക്കെതിരായ ഏകദിന പരമ്പരയ്ക്ക് പിന്നാലെ ട്വന്റി - 20 പരമ്പരയും സ്വന്തമാക്കാനാണ് സെഞ്ചൂറിയനിൽ ടീം ഇന്ത്യ ഇറങ്ങുന്നത് . ആദ്യ ടി20 ജയിച്ച ഇന്ത്യ മൂന്ന് മത്സരങ്ങളുടെ പരമ്പരയിൽ 1 - 0ന് മുന്നിലാണ് . ബാറ്റിംഗിൽ ധവാനും ബൌളിംഗിൽ ഭുവനേശ്വറും തിളങ്ങിയതാണ് ആദ്യ മത്സരത്തിൽ ഇന്ത്യയെ വിജയിപ്പിച്ചത് . നാല് ഓവറിൽ 24 റൺസ് വഴങ്ങി അഞ്ച് വിക്കറ്റാണ് മത്സരത്തിൽ ഭുവി പിഴുതത് . എന്നാൽ രണ്ടാം ടി20യ്ക്ക് ഇറങ്ങുമ്പോൾ ഇന്ത്യ കൂടുതൽ പ്രതീക്ഷയർപ്പിക്കുന്നത് ഭുവിയിലല്ല . സ്പിന്നിന് അനുകൂലമായ സെഞ്ചൂറിയൻ പിച്ചിൽ സ്പിൻ സെൻസേഷൻ യുസ്വേന്ദ്ര ചഹലാകും ഇന്ത്യയുടെ തുറുപ്പുചീട്ട് എന്ന് പ്രവചിക്കുകയാണ് ബാറ്റിംഗ് ഇതിഹാസം സുനിൽ ഗവാസ്കർ . ദക്ഷിണാഫ്രിക്കൻ പര്യടനത്തിൽ മികച്ച ഫോം തുടരുന്ന ചഹലിന് അനുകൂലമാകും സെഞ്ചൂറിയനിലെ സാഹചര്യങ്ങളെന്ന് ഗവാസ്കർ പറയുന്നു . ആദ്യ ടി20യിൽ നാല് ഓവറിൽ 39 റൺസ് വഴങ്ങി ഒരു വിക്കറ്റ് ചഹൽ പിഴുതിരുന്നു .


സ്പാനിഷ് ലീഗ് പോയിന്റ് പട്ടികയിൽ 14 പോയിന്റുമായി ഒമ്പതാം സ്ഥാനത്താണ് നിലവിൽ റയൽ . ചാമ്പ്യൻസ് ലീഗിലും റയൽ നല്ല നിലയിലല്ല . എൽ ക്ലാസികോയിൽ 5–1നാണ് ബാഴ്സ റയലിനെ തകർത്തുകളഞ്ഞത് . ലയണൽ മെസിയുടെ അഭാവത്തിലും ബാഴ്സ ഉശിരുകാട്ടി . ഹാട്രിക് നേടിയ ലൂയിസ് സുവാരസാണ് റയലിനെ നിലംപരിശാക്കിയത് . ഫിലിപ് കുടീന്യോയും അർട്യൂറോ വിദാലും ചേർന്ന് റയൽ പതനം പൂർത്തിയാക്കി . ക്രിസ്റ്റ്യാനോ റൊണാൾഡോ യുവന്റസിലേക്ക് കൂടുമാറിയശേഷമുള്ള റയലിന്റെ ആദ്യ എൽ ക്ലാസികോ പോരാട്ടത്തിലായിരുന്നു . പൊരുതുകപോലും ചെയ്യാതെ റയൽ കീഴടങ്ങിയത് . പരിശീലക കുപ്പായത്തിൽ ഇത് രണ്ടാം തവണയാണ് ലൊപട്ടേഗി കരാർ പൂർത്തിയാകുംമുമ്പ് മടങ്ങുന്നത് . ലോകകപ്പിൽ സ്പെയ്ൻ ടീമിന്റെ പരിശീലകനായിരുന്ന ലൊപട്ടേഗി ലോകകപ്പിനിടെ തന്നെ റയലുമായി കരാർ ഒപ്പിട്ടത് പരസ്യമാക്കിയതിനെത്തുടർന്ന് പുറത്താക്കപ്പെട്ടിരുന്നു . അത്ലറ്റികോ മാഡ്രിഡിനോട് സൂപ്പർ കപ്പിൽ തോറ്റായിരുന്നു റയലിൽ ലൊപട്ടേഗിയുടെ തുടക്കം . സ്പാനിഷ് ലീഗിൽ ആദ്യ മത്സരങ്ങളിൽ ആധികാരിക ജയം നേടി . എന്നാൽ സെവിയ്യയോടുള്ള 3–0ന്റെ തോൽവിയോടെ റയൽ തകരാൻ തുടങ്ങി . അടുത്ത മത്സരത്തിൽ അത്ലറ്റികോയോട് സമനില . അലാവെസിനോട് 0–1ന് തോറ്റു . സ്വന്തം തട്ടകത്തിൽ ലെവന്റേയോടും റയൽ തോൽവി വഴങ്ങി ( 1–2 ) . ഒടുവിൽ ചിരവൈരികളായ ബാഴ്സയോടുള്ള കൂറ്റൻ തോൽവി . റൊണാൾഡോയ്ക്ക് പകരക്കാരനെ വേണ്ടതില്ലെന്നായിരുന്നു ലൊപട്ടേഗിയുടെ നിലപാട് . ആദ്യ ഘട്ടത്തിൽ റയൽ കൂടുതൽ ഒത്തൊരുമയോടെ കളിച്ചത് ലൊപട്ടേഗിക്ക് ആത്മവിശ്വാസം നൽകി . എന്നാൽ അത് നീണ്ടുനിന്നില്ല . ഇതോടെയാണ് ലൊപട്ടേഗിയുടെ കസേര ഇളകാൻ തുടങ്ങിയത് . ബാഴ്സയോടുള്ള തോൽവിയാണ് എന്നും റയലിൽ പരിശീലകരുടെ വിധി തീരുമാനിച്ചിരുന്നത് . ഹൊസെ മൊറീഞ്ഞോ , റാഫേൽ ബെനിറ്റെസ് എന്നിവരും സമീപകാലത്ത് ബാഴ്സയോടുള്ള തോൽവിക്കുശേഷം സ്ഥാനം നഷ്ടപ്പെട്ട പരിശീലകരാണ് .


ശ്രീലങ്കയ്ക്കെതിരായ മത്സരത്തിനുള്ള ബോർഡ് പ്രസിഡന്റ്സ് ടീം നായകനായി സഞ്ജു സാംസണിനെ നിയമിച്ചു . ഈ പദവിയിലെത്തുന്ന ആദ്യമലയാളിയാണ് സഞ്ജു . മികച്ച പ്രകടനം പ്രതീക്ഷിക്കുന്നതായി സഞ്ജു ഏഷ്യാനെറ്റ് ന്യൂസിനോട് പറഞ്ഞു . കൊൽക്കത്തയിൽ ശനിയാഴ്ച തുടങ്ങുന്ന ദ്വിദിന മത്സരത്തിനുള്ള ബോർഡ് പ്രസിഡന്റ്സ് ഇലവൻ ടീമിന്റെ നായകനായാണ് 22കാരനായ സഞ്ജു വി സാംസണിനെ നിയമിച്ചത് . നേരത്തെ ക്യാപ്റ്റനായി നിശ്ചയിച്ചിരുന്ന മധ്യപ്രദേശ് താരം നമാൻ ഓജയ്ക്ക് പരിക്കേറ്റതോടെ സഞ്ജുവിന് നറുക്കുവീഴുകയായിരുന്നു . കാര്യവട്ടം ട്വന്റി - 20ക്കിടെ കൂടിക്കാഴ്ച നടത്തിയ ദേശീയ സെലക്ടർ ശരൺദീപ് സിംഗാണ് പുതിയ ഉത്തരവാദിത്തത്തെ കുറിച്ചുള്ള സൂചന സഞ്ജുവിന് ആദ്യം നൽകിയത് . ദിനേശ് ചാന്ദിമൽ നയിക്കുന്ന ശ്രീലങ്കൻ ടീമിനെതിരായ മത്സരത്തിൽ ബാറ്റ്സ്മാൻ രോഹൻ പ്രേം , പേസർ സന്ദീപ് വാര്യർ , ഓൾറൌണ്ടർ ജലജ് സക്സേന എന്നീ കേരള താരങ്ങളും സഞ്ജുവിനൊപ്പം ചേരും . സഞ്ജു തന്നെ വിക്കറ്റ് കീപ്പറാകാനും സാധ്യതയുണ്ട് .


ഫെയ്സ്ബുക്കിൽ നിങ്ങൾ കാലങ്ങളായി നടത്തി കൊണ്ടിരിക്കുന്ന ഇന്ററാക്ഷനുകളിൽ നിന്നും നിങ്ങളുടെ ഇഷ്ടാനിഷ്ടങ്ങൾ അറിയാൻ സാധിക്കും . നിങ്ങൾ ഫോളോ ചെയ്യുന്ന ആളുകൾ , വാർത്തകളുടെ ഉറവിടങ്ങൾ , എത്തരത്തിലായിരിക്കും നിങ്ങളുടെ പ്രതികരണങ്ങൾ എന്നെല്ലാം ഫെയ്സ്ബുക്കിന് അറിയാം . ഈ വിവരങ്ങളിൽ നിന്നും നിങ്ങളുടെ രാഷ്ടീയ നിലപാടുകൾ മനസിലാക്കാനും എളുപ്പമാണ് . ഈ വിവരങ്ങൾ എങ്ങനെ ഉപയോഗിക്കും ? നിങ്ങളുടെ ഫെയ്സ്ബുക്ക് ഉപയോഗം അനുസരിച്ച് നിങ്ങൾക്ക് നൽകുന്ന പരസ്യങ്ങൾ നിശ്ചയിക്കുന്ന സംവിധാനം ഫെയ്സ്ബുക്കിലുണ്ട് . നിങ്ങളുടെ ലൈക്കുകളും ഡിസ് ലൈക്കുകളും ഇന്ററസ്റ്റുകളുമെല്ലാം പരിശോധിച്ചാണ് ഈ പരസ്യങ്ങൾ തീരുമാനിക്കുന്നത് . ഉദാഹരണത്തിന് , നിങ്ങൾ പ്രധാനമന്ത്രി നരേന്ദ്രമോദിയെ പിന്തുടരുന്നുണ്ടെങ്കിൽ നിങ്ങൾക്ക് വരുന്ന പരസ്യങ്ങൾ മോദിയുമായി ബന്ധപ്പെട്ട കാര്യങ്ങളിൽ താൽപര്യമുള്ളവരെ ലക്ഷ്യം വച്ചുള്ളതായിരിക്കും . എന്റെ കാര്യത്തിൽ ഇത് ട്രാക്ടറിന്റെ പരസ്യം മുതൽ രാഷ്ട്രീയ നേതാക്കളുടെ പരസ്യം വരെ വന്നിട്ടുണ്ട് . ഈ തരത്തിലുളള വിവരങ്ങളാണോ കേംബ്രിഡ്ജ് അനലിറ്റിക്ക ഉപയോഗിക്കുന്നത് ? ഇല്ല . ഉപഭോക്താക്കളുടെ വിവരങ്ങൾ സ്വരൂപിക്കാൻ ‘ദിസ് ഈസ് യുവർ ഡിജിറ്റൽ ലൈഫ്’ എന്ന ഒരു ആപ്പാണ് കേംബ്രിഡ്ജ് അനലിറ്റിക്ക ഉപയോഗിക്കുന്നത് . അലക്സാണ്ടർ കോഗൻ എന്നയാളാണ് ഈ ക്വിസ് ആപ്പ് നിർമ്മിച്ചത് . ഫെയ്സ്ബുക്ക് പ്രൊഫൈലുകളിലേക്ക് കടന്നു ചെല്ലുകയാണ് ഇതിന്റെ ലക്ഷ്യം . ഉപഭോക്താവിന്റെ സ്വാഭവത്തെ കുറിച്ചും രാഷ്ട്രീയ നിലപാടിനെ കുറിച്ചുമെല്ലാം കൂടുതൽ ആഴത്തിൽ അറിയാൻ സഹായിക്കുന്ന ചോദ്യങ്ങളായിരിക്കും ആപ്പിൽ ഉണ്ടാവുക . ഈ വിവരങ്ങൾ വോട്ടർമാരെ കുറിച്ച് കൂടുതൽ അറിയാൻ സഹായിക്കും . ഈ വിവരങ്ങൾ എങ്ങനെയാണ് ഉപയോഗിക്കുക ? പ്രായം , സ്ഥലം , താൽപര്യങ്ങൾ തുടങ്ങിയവയുടെ അടിസ്ഥാനത്തിലായിരിക്കും ടാർഗറ്റിംഗ് തീരുമാനിക്കുക . എന്നാൽ തങ്ങളുടെ കയ്യിലുള്ള വിവരങ്ങളുടെ അടിസ്ഥാനത്തിൽ കേംബ്രിഡ്ജ് അനലിറ്റിക്ക ലക്ഷ്യമിടുക റിവർഡേലിലെയോ അർകാൻസിലെയോ 12 വോട്ടർമാരെയായിരിക്കും . ആർക്ക് വോട്ട് ചെയ്യണമെന്ന് തീരുമാനിക്കാത്ത എന്നാൽ സ്വാധീനിക്കാൻ കഴിയുന്നവരായിരിക്കും ഇവർ . സാമ്പത്തിക മാന്ദ്യത്തിലും തൊഴിലില്ലായ്മയിലും രോക്ഷാകുലരായ ആളുകളെയായിരിക്കും പ്രോ - ട്രംപ് ക്യാമ്പയിൻ ടാർഗറ്റ് ചെയ്യുക എന്ന് ചുരുക്കം . നിരന്തരമുള്ള , ഇത്തരത്തിലുള്ള ക്യാമ്പയിന്റെ ഭാഗമായി ഇക്കൂട്ടരുടെ മനസുമാറുകയും വോട്ട് ചെയ്യാൻ തീരുമാനിക്കുകയും ചെയ്യുന്നു .


ലോകത്തെ ഏറ്റവും ജീവിത ചെലവ് കുറഞ്ഞ ആദ്യ പത്ത് നഗരങ്ങളുടെ പട്ടികയിൽ ഇന്ത്യയിൽ നിന്ന് മൂന്ന് നഗരങ്ങൾ . ദില്ലി , ബംഗളൂരു , ചെന്നൈ എന്നിവയാണ് ആ മൂന്ന് നഗരങ്ങൾ . ഇക്കണോമിസ്റ്റ് ഇൻറലിജൻസ് യൂണിറ്റ് ( ഇ . ഐ . യു . ) ആണ് ഇത് സംബന്ധിച്ച പഠനങ്ങൾ നടത്തിയത് . ഇ . ഐ . യു . പഠനങ്ങൾ പ്രകാരം ലോകത്തെ ഏറ്റവും ജീവിത ചെലവ് കൂടിയ നഗരം സിങ്കപ്പൂരാണ് . 2017 - 18 ലെ ലോകത്തെ വിവിധയിടങ്ങളിലെ വ്യക്തിജീവതത്തിൻറെ ചെലവുകളെക്കുറിച്ച് വിശദമായി പഠിച്ചാണ് ഇ . ഐ . യു . റിപ്പോർട്ട് തയ്യാറാക്കിയത് . പഠന റിപ്പോർട്ടിൽ നിന്ന് ഏഷ്യൻ നഗരങ്ങളാണ് ഏറ്റവും ജീവിത ചെലവ് കുറഞ്ഞ ഇടങ്ങൾ . റിപ്പോർട്ടിൽ ബംഗളൂരുവിന് അഞ്ചാം സ്ഥാനവും ചെന്നൈയ്ക്ക് ഏട്ടാം സ്ഥാനവും ദില്ലിയ്ക്ക് 10 - ാം സ്ഥാനവും നൽകുന്നു . പാകിസ്ഥാൻ നഗരമായ കറാച്ചി ആറാം സ്ഥാനം നേടി . വ്യക്തികൾക്ക് ലഭിക്കുന്ന ശമ്പളം , വാസഗൃഹങ്ങൾക്കായി ചെലവാക്കുന്ന പണം , ഭക്ഷണത്തിനായുളള ചെലവുകൾ , ഗ്രാമങ്ങളുടെ നഗരവുമായുളള ഇഴയടുപ്പം , റീടെയ്ൽ സംവിധാനങ്ങളുടെ സാമിപ്യം എന്നിവയാണ് പഠനത്തിനായി തെരഞ്ഞെടുത്ത മാനദണ്ഡങ്ങൾ .


ഓസീസിനെതിരെ രണ്ടാം ടെസ്റ്റിൽ ഇന്ത്യക്ക് മൂന്നാം വിക്കറ്റ് നഷ്ടം . മുരളി വിജയ് ( 0 ) , കെ . എൽ രാഹുൽ ( 2 ) എന്നിവർക്ക് പുറമെ ചേതേശ്വർ പൂജാര ( 24 ) യുടെ വിക്കറ്റും ഇന്ത്യക്ക് നഷ്ടമായി . അതിനിടെ ക്യാപ്റ്റൻ വിരാട് കോലി അർധ സെഞ്ചുറി പൂർത്തിയാക്കി . ഒടുവിൽ വിവരം ലഭിക്കുമ്പോൾ ഇന്ത്യ മൂന്ന് വിക്കറ്റ് നഷ്ടത്തിൽ 124 റൺസെടുത്തിട്ടുണ്ട് . കോലി ( 59 ) , അജിൻക്യ രഹാനെ ( 30 ) എന്നിവരാണ് ക്രീസിൽ . ഓസ്ട്രേലിയ ആദ്യ ഇന്നിങ്സിൽ 326 റൺസിന് എല്ലാവരും പുറത്തായിരുന്നു . പ്രതിരോധിച്ച് കളിക്കുകയായിരുന്ന പൂജാരയെ മിച്ചൽ സ്റ്റാർക്കാണ് പുറത്താക്കിയത് . ലെഗ് സൈഡിൽ ഉയർന്ന സ്റ്റാർക്കിന്റെ ബൌൺസ് പൂജാരയുടെ ബാറ്റിലുരസി വിക്കറ്റ് കീപ്പർ ടിം പെയ്നിന്റെ കൈകളിലേക്ക് . വിജയ്യുടെ വിക്കറ്റാണ് ഇന്ത്യക്ക് ആദ്യം നഷ്ടമായത് . സ്റ്റാർക്കിന്റെ ഒരു ഇൻ സ്വിങ്ങറിൽ വിജയുടെ വിക്കറ്റ് തെറിച്ചു . കെ . എൽ . രാഹുൽ പുറത്തായത് ജോഷ് ഹേസൽവുഡിന്റെ ഒരു യോർക്കറിലായിരുന്നു . ഇരുവരും പുറത്താവുമ്പോൾ എട്ട് റൺസ് മാത്രമാണ് സ്കോർ ബോർഡിലുണ്ടായിരുന്നത് . തുടർന്ന് പൂജാര - കോലി സഖ്യമുണ്ടാക്കി 74 റൺസാണ് തകർച്ചയിൽ നിന്ന് രക്ഷിച്ചത് . നേരത്തെ ആതിഥേയർ 326ന് പുറത്തായിരുന്നു . 277ന് ആറ് എന്ന നിലയിൽ രണ്ടാംദിനം ബാറ്റിങ് ആരംഭിച്ച ഓസീസ് 49 റൺസ് കൂടി കൂട്ടിച്ചേർക്കുന്നതിനിടെ എല്ലാവരും പുറത്താവുകയായിരുന്നു . നാല് വിക്കറ്റ് നേടിയ ഇശാന്ത് ശർമയാണ് ഓസീസിനെ താരതമ്യേന ചെറിയ സ്കോറിൽ ഒതുക്കിയത് . ഉമേഷ് യാദവ് , ജസ്പ്രീത് ബുംറ , ഹനുമ വിഹാരി എന്നിവർ രണ്ടും വിക്കറ്റ് വീഴ്ത്തി . ഒന്നാം ദിനം അവസാനിക്കുമ്പോൾ ടിം പെയ്ൻ , പാറ്റ് കമ്മിൻസ് എന്നിവരായിരുന്നു ക്രീസിൽ . എന്നാൽ കമ്മിൻസിനെ ( 19 ) പുറത്താക്കി ഉമേഷ് ഇന്ത്യക്ക് ബ്രേക്ക് ത്രൂ നൽകി . ഉമേഷിന്റെ പന്തിൽ ബൌൾഡാവുകയായിരുന്നു കമ്മിൻസ് . അതികം വൈകാതെ പെയ്നും ( 38 ) കൂടാരം കയറി . ബുംറയുടെ പന്തിൽ പെയ്ൻ വിക്കറ്റിന് മുന്നിൽ കുടുങ്ങി . ആറ് റൺസ് മാത്രമെടുത്ത സ്റ്റാർക്കിനെ ഇശാന്ത് പന്തിന്റെ കൈകളിലെത്തിച്ചു . തൊട്ടടുത്ത പന്തിൽ ഹേസൽവുഡും ( 0 ) ഇതേ രീതിയിൽ പുറത്തായി . ആതിഥേയർക്ക് ലഭിച്ച മികച്ച തുടക്കം വേണ്ട രീതിയിൽ മുതലാക്കാൻ മധ്യനിര ബാറ്റ്സ്മാന്മാർക്ക് സാധിച്ചിരുന്നെങ്കിൽ ഇതിലും മികച്ച സ്കോർ ഉയർത്താൻ ഓസീസിന് സാധിക്കുമായിരുന്നു . മികച്ച തുടക്കമായിരുന്നു ഓസീസിന് ലഭിച്ചത് . ഹാരിസ് - ഫിഞ്ച് കൂട്ടുക്കെട്ട് 112 റൺസാണ് ഒന്നാം വിക്കറ്റിൽ കൂട്ടിച്ചേർത്തത് . എന്നാൽ ഞൊടിയിടയിൽ അവർക്ക് മൂന്ന് വിക്കറ്റുകൾ നഷ്ടമായി . 50 റൺസെടുത്ത ആരോൺ ഫിഞ്ചിന്റെ വിക്കറ്റാണ് ആദ്യം നഷ്ടമാത് . ബുംറയുടെ പന്തിൽ വിക്കറ്റിന് മുന്നിൽ കുടുങ്ങുകയായിരുന്നു ഫിഞ്ച് . ആറ് ഫോർ ഉൾപ്പെടെയാണ് ഫിഞ്ച് അർധ സെഞ്ചുറി പൂർത്തിയാക്കിയത് . പിന്നാലെ എത്തിയ ഉസ്മാൻ ഖവാജയ്ക്ക് പിടിച്ച് നിൽക്കാൻ സാധിച്ചില്ല . 38 പന്ത് നേരിട്ട താരം നേടിയത് വെറും അഞ്ച് റൺ മാത്രം . ഖവാജയെ ഉമേഷ് വിക്കറ്റ് കീപ്പർ ഋഷഭ് പന്തിന്റെ കൈയ്യിലെത്തിച്ചു . അധികം വൈകാതെ ഹാരിസും കൂടാരം കയറി . വിഹാരിയുടെ പന്തിൽ അജിൻക്യ രഹാനെയ്ക്ക് ക്യാച്ച് നൽകിയാണ് ഹാരിസ് മടങ്ങിയത് . 10 ഫോർ ഉൾപ്പെടുന്നതായിരുന്നു ഹാരിസിന്റെ ഇന്നിങ്സ് . ഹാൻഡ്സ്കോംപി ( 7 ) നെ തകർപ്പൻ ക്യാച്ചിലൂടെ ക്യാപ്റ്റൻ വിരാട് കോലി തന്നെ മടക്കി അയച്ചു . ഇശാന്ത് ശർമയ്ക്കായിരുന്നു വിക്കറ്റ് . ഇശാന്തിന്റെ ബൌൺസ് പ്രതിരോധിക്കാൻ ശ്രമിക്കുന്നതിനെ സെക്കൻഡ് സ്ലിപ്പിൽ കോലി മികച്ചൊരു ക്യാച്ചിലൂടെ പുറത്താക്കുകയായിരുന്നു . പിന്നീട് ഷോൺ മാർഷും ( 48 ) ട്രാവിസ് ഹെഡു ( 58 ) മാണ് ഓസീസിനെ മാന്യമായ ടോട്ടലിലേക്ക് നയിച്ചത് . 84 റൺസാണ് ഇരുവരും കൂട്ടിച്ചേർത്തത് . എന്നാൽ മാർഷിനെ പുറത്താക്കി വിഹാരി ഇന്ത്യക്ക് ബ്രേക്ക് ത്രൂ നൽകി . സ്ലിപ്പിൽ രഹാനെ പിടികൂടുകയായിരുന്നു . ആദ്യദിനം അവസാനിക്കുന്നതിന് മുൻപ് ട്രാവിസ് ഹെഡിനെ ( 58 ) മടക്കി അയച്ച് ഇന്ത്യ ആദ്യ ദിനം അവസാനിപ്പിക്കുകയായിരുന്നു .


ആപ്പിൾ ഐഫോൺ X ആഗോള വ്യാപകമായി വിപണിയിൽ എത്തിയിരിക്കുകയാണ് . മികച്ച അഭിപ്രായമാണ് ഫോണിന് ലോകത്തെമ്പാടും ലഭിക്കുന്നത് . ഐഫോണിൻറെ ആദ്യത്തെ ഒഎൽഇഡി ഡിസ്പ്ലേ ഫോൺ എന്നതാണ് ഇറങ്ങുന്നതിന് മുൻപ് തന്നെ ഐഫോൺ X ൻറെ പ്രധാന പ്രത്യേകതയായി പറഞ്ഞിരുന്നത് . ഈ പ്രത്യേകത തകർത്തുവെന്നാണ് ഇപ്പോൾ പ്രമുഖ ഫോൺ ഡിസ്പ്ലേ നിരൂപകരായ ഡിസ്പ്ലേ മെറ്റ്സ് പറയുന്നത് . ഇതുവരെ ഇറങ്ങിയതിൽ ഏറ്റവും മികച്ച സ്മാർട്ട്ഫോൺ ഡിസ്പ്ലേ എന്നാണ് ഇവരുടെ വിലയിരുത്തൽ . അപ്പിളിന് മാത്രമല്ല ഈ ഒഎൽഇഡി ഡിസ്പ്ലേയ്ക്ക് വേണ്ടി പാനൽ വിതരണം ചെയ്ത ആപ്പിളിൻറെ ബദ്ധവൈരികളായ സാംസങ്ങിനും നൽകുന്നു ഇവർ അഭിനന്ദനം . ഐഫോൺ X ഡിസ്പ്ലേ പരിശോധിച്ച ഡിസ്പ്ലേ മെറ്റ്സ് പറയുന്നത് ഇങ്ങനെ , കൃത്യതയും പ്രകടനവും ഒത്തുചേരുന്ന ഏറ്റവും മികച്ച ഡിസ്പ്ലേയാണ് ആപ്പിൾ ഉണ്ടാക്കിയിരിക്കുന്നത് . ഫോണിൻറെ പാനൽ സാംസങ്ങ് ആണ് നിർമ്മിച്ചെങ്കിലും സ്ക്രീനിൻറെ സ്പെസിഫിക്കേഷനും , ക്യാലിബറും തീരുമാനിച്ചത് ആപ്പിളാണ് എന്നത് പ്രധാനകാര്യമെന്ന് ഡിസ്പ്ലേ മെറ്റ്സ് പറയുന്നു . ആപ്പിൾ X സ്ക്രീൻ പരിശോധിക്കാൻ മൂന്ന് പ്രത്യേക ടെസ്റ്റുകൾ നടത്തിയെന്നും ഇതിൽ എല്ലാം മികച്ച പോയൻറാണ് ആപ്പിളിൻറെ പുതിയ ഫ്ലാഗ്ശിപ്പ് മോഡൽ നേടിയത് എന്ന് ഡിസ്പ്ലേ മെറ്റ്സ് പറയുന്നു .


അടുത്തകാലത്തായി നിങ്ങളുടെ ഫേസ്ബുക്കിൽ സെലിബ്രറ്റികളുടെ ഫേസ്ബുക്ക് പേജുകളിലെ ഫോട്ടോകളും പഴയ പോസ്റ്റുകളും സ്ഥിരമായി കാണുന്നുണ്ടോ . ഇത് എന്താണ് കൂത്ത് എന്ന് ആലോചിച്ച് വിഷമിക്കുന്നവരും , ഇത് പുതിയ സൈബർ ആക്രമണമാണോ എന്ന് ചിന്തിക്കുന്നവരും ഏറെയാണ് . എന്നാൽ ഇത് ഒരു പുതിയ സൈബർ ബുള്ളിയിം ഗാണ് എന്നാണ് ലഭിക്കുന്ന വിവരം . ഒരു ഫേസ്ബുക്ക് അക്കൌണ്ടിലെ പഴയ ഫോട്ടോകൾക്കോ , പോസ്റ്റുകൾക്കോ ഇപ്പോൾ കമൻറ് ഇട്ടാൽ അത് ആ പേജോ , പ്രോഫൈലോ ഫോളോ ചെയ്യുന്നവരുടെ ന്യൂസ് ഫീഡിൽ പ്രത്യക്ഷപ്പെടും . മലയാളത്തിലെ സൈബർ ഇടത്തിൽ ' കുത്തിപ്പൊക്കൽ ' എന്നാണ് ഈ പ്രതിഭാസത്തിന് നൽകിയിരിക്കുന്ന പേര് . ഫേസ്ബുക്ക് സ്ഥാപകൻ മാർക്ക് സൂക്കർബർഗിൽ നിന്നാണ് ഇതിൻറെ തുടക്കം . സൂക്കറിൻറെ പഴയ ഫോട്ടോകൾ പലരും ഇത്തരത്തിൽ കമൻറ് ഇട്ടതോടെ അത് വ്യാപകമായി ഷെയർ ചെയപ്പെട്ടു . ഇതിന് പിന്നാലെ ഹോളിവുഡ് താരങ്ങളും ഈ കുത്തിപ്പൊക്കലിന് ഇടയാക്കി . പ്രമുഖ ഹോളിവുഡ് താരം വിൻ ഡീസലിൻറെ പേജിലാണ് പ്രധാനമായും ഈ പ്രതിഭാസം കാണപ്പെട്ടത് . ഇതിനെക്കുറിച്ച് വിദേശ സിനിമ ഓൺലൈൻ മാധ്യമങ്ങളിൽ പോലും വാർത്തയായി . ഇതിന് ചുവട് പിടിച്ചാണ് മലയാളത്തിലേക്ക് ' കുത്തിപ്പൊക്കൽ ' സംഭവിച്ചത് . ഇതിന് ആദ്യം ഇരയായത് പൃഥ്വിരാജാണ് . പൃഥ്വിരാജിൻറെ പേജിലെ പഴയ പോസ്റ്റുകൾ പലതും ന്യൂസ് ഫീഡുകളിൽ ഒഴുകാൻ തുടങ്ങി . അതിന് അടിയിൽ വന്ന പല കമൻറുകളും ട്രോളുകളായിരുന്നു . ഇതിന് പിന്നാലെ മമ്മൂട്ടി , ആസിഫ് അലി , ചില നടിമാർ തുടങ്ങിയവരുടെ പേജുകളിലും ഈ പ്രതിഭാസം ആരാധകർ നടത്താൻ തുടങ്ങി . എന്തായാലും താരങ്ങളുടെ പഴയഫോട്ടോകളിൽ കമൻറ് ഇട്ട് രസിക്കുന്ന ആരാധകരെ ഫേസ്ബുക്കിൽ എങ്ങും കാണാം . ഇപ്പോൾ പുലർത്തുന്ന പ്രഫഷണലിസമൊന്നും ഫേസ്ബുക്കിൽ താരങ്ങളുടെ പേജിൽ മുൻപ് ഉണ്ടായിരുന്നില്ലെന്ന് പഴയ പോസ്റ്റുകളിൽ നിന്നും വ്യക്തമാണ് . ഇതിന് ഫേസ്ബുക്ക് സെലബ്രെറ്റി പേജുകൾ കൈകാര്യം ചെയ്യുന്നവർ ഏഷ്യാനെറ്റ് ന്യൂസ് ഓൺലൈനിനോട് പറയുന്നത് ഇതാണ് , ഫേസ്ബുക്കിൽ സജീവമാകുവാൻ പല സെലിബ്രറ്റികളും ചെയ്തത് തങ്ങളുടെ ലൈക്ക് കൂടിയ ഫാൻ പേജുകൾ സംയോജിപ്പിക്കുകയായിരുന്നു . ഇത്തരത്തിൽ സംയോജിപ്പിച്ച പേജുകളിൽ മുൻപ് ആരാധകർ പോസ്റ്റ് ചെയ്ത പോസ്റ്റുകളാണ് ഇപ്പോൾ ലൈക്ക് അടിച്ച് കയറി വരുന്നത് .


ചെറിയ പരസ്യങ്ങളിൽ പോലും സിനിമാ താരങ്ങൾ അഭിനയിക്കാൻ തയ്യാറാകാറുണ്ട് . പ്രതിഫലം തന്നെയാണ് അതിന് ആകർഷണം . ഷൂട്ടിംഗ് ലൊക്കേഷനിൽ നിന്ന് പരസ്യത്തിൽ അഭിനയിക്കാൻ പോയതിന് പഴി കേൾക്കേണ്ടിവന്ന താരങ്ങളുമുണ്ട് . ചിത്രീകരണത്തിനിടെ ഉദ്ഘാടനച്ചടങ്ങിൽ പോകുന്നവരുമുണ്ട് . എന്നാൽ അതിൽ നിന്നെല്ലാം വ്യത്യസ്തനാകുകയാണ് രൺവീർ സിംഗ് . ഒരു കല്യാണപാർട്ടിയിൽ പങ്കെടുക്കാനായി രണ്ടു കോടി രൂപയുടെ പ്രതിഫലം രൺവീർ സിംഗിന് വാഗ്ദാനം ചെയ്തിരുന്നു . എന്നാൽ യാതൊരു മടിയും കൂടാതെ ആ വാഗ്ദാനം രൺവീർ കപൂർ നിരസിക്കുകയായിരുന്നു . എന്തിനെന്നല്ലേ ? തന്റെ പുതിയ സിനിമയിൽ നിന്ന് ശ്രദ്ധ പോകാതിരിക്കാനാണ് ആ വലിയ വാഗ്ദാനം രൺവീർ കപൂർ നിരസിച്ചത് . ഗള്ളി ബോയി എന്ന സിനിമയിലാണ് രൺവീർ അഭിനയിച്ചുകൊണ്ടിരിക്കുന്നത് . രാവിലെ ആറു മണി മുതൽ വൈകുന്നേരം ആറു വരെ രൺവീർ സെറ്റിൽ ചെലവഴിക്കാറുണ്ടെന്ന് അണിയറപ്രവർത്തകർ പറയുന്നു . കഥാപാത്രത്തിന്റെ സൂക്ഷ്മതയ്ക്കായി എന്ത് കാര്യം ചെയ്യാനും രൺവീർ ഒരുക്കവുമാണ് എന്നാണ് പറയുന്നത് . ആലിയ ഭട്ടാണ് സിനിമയിലെ നായിക . സോയ അക്തറാണ് ചിത്രം സംവിധാനം ചെയ്യുന്നത് .


via GIPHY ഇന്ത്യൻ സീരിയലുകളിൽ ജനങ്ങളുടെ ആവശ്യം കൂടുമ്പോൾ മരിച്ചവരെ തിരിച്ചുകൊണ്ടുവരുന്നത് സാധാരണമാണ് , അത് ഹോളിവുഡും പിന്തുടരുകയാണെന്ന് തോന്നുന്നു , ഉദ , എക്താകപൂറിൻറെ സാസ് ബഹു സീരിയലുകൾ via GIPHY ഇനി ഒന്നും അറിയാത്തവൻ ആകില്ല , ജോൺ സ്നോ via GIPHY ഗെയിം ഓഫ് ത്രോൺസിൽ മരിച്ചവർ ഇനിയും തിരിച്ചെത്താം . . ! via GIPHY ജോൺ സ്നോ ഇനി കഥ നിയന്ത്രിക്കും via GIPHY


ഹോളിയ്ക്ക് പോസ്റ്റ്പെയ്ഡ് ഉപയോക്താക്കൾക്ക് ഹോളി സമ്മാനവുമായി എയർടെൽ . മൂന്ന് മാസത്തേയ്ക്ക് 30 ജിബി 4ജി ഡാറ്റയാണ് എയർടെൽ പോസ്റ്റ് പെയ്ഡ് ഉപയോക്താക്കൾക്ക് നൽകുന്നത് . ഇതിൽ ഒരു മാസം 10 ജിബി വച്ചാണ് പോസ്റ്റ് പെയ്ഡ് ഉപയോക്താക്കൾക്ക് ഉപയോഗിക്കാൻ കഴിയുക . റിലയൻസ് ജിയോയുടെ അൺലിമിറ്റഡ് ഓഫറുകൾക്കൊപ്പം പൊരുതി നിൽക്കാനുള്ള എയർടെല്ലിന്റെ ശ്രമത്തിന്റെ ഭാഗമാണിത് . മാർച്ച് 13 മുതലാണ് സേവനം ലഭ്യമാകുക . പോസ്റ്റ് പെയ്ഡ ഉപയോക്താക്കൾക്ക് മൈ എയർടെൽ ആപ്പ് വഴി സൌജന്യ ഡാറ്റ ആക്ടിവേറ്റ് ചെയ്യാൻ സാധിക്കും . ഉപയോക്താക്കൾക്ക് സർപ്രൈസ് ഓഫർ ക്ലെയിം ചെയ്യുന്നതിനുള്ള ഒരു മെസേജ് മൈ എയർടെൽ ആപ്പിൽ ലഭിക്കും . മെസേജിൽ ക്ലിക്ക് ചെയ്യുന്നതോടെ ഓരോ മാസവും 10 ജിബി ഡാറ്റ ഉപയോഗിക്കാൻ സാധിക്കും . അടുത്ത മെസേജിലായിരിക്കും ഓഫർ ആക്ടിവേറ്റ് ആയതായി സ്ഥിരീകരിച്ചുകൊണ്ടുള്ള മെസേജ് ഉപയോക്താക്കൾക്ക് ലഭിക്കുക . തിരഞ്ഞെടുക്കപ്പെട്ട പ്രീ പെയ്ഡ് ഉപയോക്താക്കൾക്ക് എയർടെൽ പ്രത്യേക ഓഫർ നൽകിയതിന് പിന്നാലെയാണ് പോസ്റ്റ് പെയ്ഡ് ഉപയോക്താക്കളെ കമ്പനി കയ്യിലെടുക്കുന്നത് . ജിയോ നിലവിൽ നൽകിവരുന്ന ജിയോ പ്രൈമിലെ 303 രൂപയ്ക്ക് 28 ജിബി ഡാറ്റ എന്ന ഓഫറിനെ വെല്ലുന്നതിനുള്ള ശ്രമമാണ് കമ്പനി പുറത്തിറക്കുന്ന ഓരോ ഓഫറുകളും . ജിയോയ്ക്ക് സമാനമായി മാർച്ച് 31ന് മുമ്പ് ആക്ടിവേറ്റ് ചെയ്യുന്നവർക്കായിരിക്കും ഓഫർ ലഭിക്കുക .


ഓസ്ട്രേലിയക്കെതിരായ ആദ്യ ക്രിക്കറ്റ് ടെസ്റ്റിൽ ഇന്ത്യ പൃഥ്വി ഷായെയും മുരളി വിജയിയെയും ഓപ്പണർമാരാക്കണമെന്ന് ഇതിഹാസ് താരം സുനിൽ ഗവാസ്കർ . വിരേന്ദർ സെവാഗിനെ പോലെ ആക്രമിച്ച് കളിക്കുന്ന താരമാണ് ഷാ , മറുവശത്ത് വിജയി കൂടി ചേരുമ്പോൾ ഇന്ത്യ താളം കണ്ടെത്തുമെന്ന് ഗവാസ്കർ പറഞ്ഞു . കെ . എൽ രാഹുൽ മികച്ച ഫോമിലല്ല . എന്നാൽ നാട്ടിൽ വീൻഡീസിനെതിരെ രണ്ട് ടെസ്റ്റ് മത്സരങ്ങളിലും ന്യൂസീലൻഡിൽ ഇന്ത്യ എയ്ക്കായും ഷാ മികച്ച പ്രകടനം കാഴ്ച്ചവെച്ചു . മുരളി വിജയിയുടെ പരിചയസമ്പത്താണ് ടീമിന് ഗുണം ചെയ്യുക . വിദേശത്ത് നാളേറെയായി ഇന്ത്യക്കായി മികവ് കാട്ടുന്ന താരമാണ് വിജയി . ഇംഗ്ലണ്ടിൽ പരാജയപ്പെട്ടു എന്നത് സ്വാഭാവികമാണ് . ഏത് താരത്തിനും അത് സംഭവിക്കാം . എന്നാൽ വിജയി മികച്ച താരമാണെന്നും ഓപ്പണറാക്കണമെന്നും ഗവാസ്കർ പറഞ്ഞു . ഫോമിലുള്ള രോഹിത് ശർമ്മയെ മറികടന്ന് ഹനുമാ വിഹാരിക്ക് ആദ്യ ഇലവനിൽ അവസരം നൽകണമെന്നും ഗവാസ്കർ വാദിക്കുന്നു . ബാറ്റിംഗും ബൌളിംഗും ചെയ്യുമെന്നത് വിഹാരിയുടെ പ്ലസ് പോയിൻറാണെന്നാണ് മുൻ താരം പറയുന്നത് . അഡ്ലെയ്ഡിൽ ഡിസംബർ ആറിനാണ് നാല് ടെസ്റ്റുകളുടെ പരമ്പരയിലെ ആദ്യ മത്സരം ആരംഭിക്കുന്നത് .


ഹോക്കി ഇതിഹാസം സന്ദീപ് സിംഗിന്റെ ജീവിത കഥ പ്രമേയമായി ഒരുങ്ങുന്ന ചിത്രമാണ് സൂർമ . ചിത്രത്തിൽ സന്ദീപ് സിംഗ് ആയി അഭിനയിക്കുന്നത് ദിൽജിത്ത് ആണ് . അടുത്തിടെ ദിൽജിത്ത് സന്ദീപ് സിംഗിന്റെ വീട് സന്ദർശിച്ചിരുന്നു . വീട്ടിൽ വെച്ച് തനിക്ക് സന്ദീപ് സിംഗിന്റെ അച്ഛൻ നൽകിയ അമൂല്യമായ സമ്മാനം ആരാധകരുമായി പങ്കുവയ്ക്കുകയാണ് ദിൽജിത്ത് . സന്ദീപ് സിംഗിന്റെ ഹോക്കി സ്റ്റിക്ക് ആണ് ദിൽജിത്തിന് സമ്മാനമായി ലഭിച്ചത് . പരിശ്രമിച്ചാൽ , കഠിനാദ്ധ്വാനം ചെയ്താൽ അസാധ്യമായതായി ഒന്നും ഇല്ലെന്ന സന്ദേശമാണ് സിനിമയിലൂടെ പകരാൻ ശ്രമിക്കുന്നതെന്ന് സന്ദീപ് സിംഗ് പറയുന്നു . എനിക്ക് ഉണ്ടായ അപകടത്തിനു ശേഷം ഞാൻ തിരിച്ചുവരുമെന്ന് ആരും കരുതിയില്ല . എന്റെ ജീവിത കഥ യുവാക്കൾക്ക് പ്രചോദനമാകും എന്നാണ് ഞാൻ കരുതുന്നത് - - സന്ദീപ് സിംഗ് പറയുന്നു . ഹോക്കിതാരമായി സജീവമായി നിൽക്കുമ്പോൾ സന്ദീപ് സിംഗിന് ട്രെയിനിൽ വെച്ച് അവിചാരിതമായി വെടിയേറ്റിരുന്നു . പിന്നീട് രണ്ട് വർഷത്തോളം വിശ്രമത്തിലായതിനു ശേഷം ഹോക്കിയിലേക്ക് വൻ തിരിച്ചുവരവാണ് സന്ദീപ് സിംഗ് നടത്തിയത് .


ആദിമ മനുഷ്യൻറെ രൂപത്തെ വീണ്ടും വരച്ച് 3ഡി മാപ്പിംഗ് . 2000 വർഷം മുൻപ് ജീവിച്ചിരുന്ന മനുഷ്യ രൂപം എങ്ങനെ ആയിരിക്കും ? ഇതാണ് പുതിയ കണ്ടെത്തൽ വാർത്ത . അടുത്തിടെ കണ്ടെത്തിയ തലയോട്ടിയിൽ നിന്നാണ് ആദിമ മനുഷ്യൻറെ പുതിയ രൂപം പുറത്തുവിട്ടിരിക്കുന്നത് . ഇറ്റലിയിലെ ഹെർകുലാനിയം കടലോര നഗരത്തിൽ നിന്നാണ് തലയോട്ടി ലഭിച്ചത് . ഈ തലയോട്ടിയിൽ നടത്തിയ ഗവേഷണങ്ങൾക്കു ശേഷമാണ് ഗവേഷകർ ആദിമ മനുഷ്യന്റെ രൂപം പുറത്തുവിട്ടത് . എഡി 79ൽ ജീവിച്ചിരുന്നുവെന്ന് കരുതുന്ന വ്യക്തിയുടെ തലയോട്ടിയാണ് കണ്ടെത്തിയത് . ത്രീഡി ഇമേജ് സാങ്കേതിക വിദ്യയുടെ സഹായത്തോടെയാണ് തലയോട്ടിയിൽ നിന്ന് പുതിയ ചിത്രം നിർമിച്ചിരിക്കുന്നത് . തെക്കൻ യൂറോപ്പിൽ ജീവിച്ചിരുന്ന വ്യക്തിയുടെ തലയോട്ടിയാണ് കണ്ടെത്തിയതെന്നാണ് ഗവേഷകർ പറയുന്നത് . യുഎസിലെ മസാചൂസറ്റ്സ് ഇൻസ്റ്റിറ്റ്യൂട്ട് ഒാഫ് ടെക്നോളജിയുടെ സഹായത്തോടെ ഇറ്റലിയിലെ അസോസിയേഷൻ ഫോർ റിസർച് ആൻഡ് എജുക്കേഷൻ ഇൻ ആർട്ടാണ് ത്രീഡി ചിത്രം വികസിപ്പിച്ചെടുത്തത് .


ചരക്ക് സേവനനികുതി വന്നതോടെ ഹൌസ് ബോട്ട് ടൂറിസം പ്രതിസന്ധിയിൽ . 18 ശതമാനം മുതൽ 28 ശതമാനം വരെ നികുതിയാണ് ഹൌസ് ബോട്ടുകൾക്ക് ഏർപ്പെടുത്തിയിരിക്കുന്നത് ഹൌസ് ബോട്ടുകൾക്ക് കോംമ്പൌണ്ടിങ് നികുതിയാണ് ഇതുവരെ ഈടാക്കിയിരുന്നത് . ഒറ്റമുറിയുള്ള ഒരു ഹൌസ് ബോട്ടിന് ശരാശരി ആയിരം രൂപവരെയായിരുന്നു മാസത്തിൽ നികുതി . ഇതാണ് ജി . എസ് . ടി വന്നതോടെ ഓരോ യാത്രയിലും 18 ശതമാനം മുതൽ 28 ശതമാനം വരെ നികുതി നൽകണമെന്ന വ്യവസ്ഥ വന്നത് . ആഡംബര ഹോട്ടലുകളുടെ നികുതിക്ക് ആനുപാതികയമായി ഹൌസ് ബോട്ടുകളിലും നികുതി ഏർപ്പെടുത്തി . ഇത് മേഖലയിൽ പുതിയ പ്രതിസന്ധി സൃഷ്ടിട്ടിരിക്കുകയാണ് . ഒരു ഹൌസ് ബോട്ടിന് 6500 രൂപ വീതം വാടക നൽകിയാണ് ടൂർ ഓപ്പറേറ്റർമാർ വാടകയ്ക്ക് എടുക്കുന്നത് . ഇതോടൊപ്പം ഇപ്പോഴത്തെ നിരക്കിൽ പുതിയ നികുതി കൂടി നൽകിയാൽ ചെലവ് കഴിഞ്ഞ് 200 രൂപയോളം മാത്രമേ മിച്ചമുണ്ടാകുവെന്ന് ഈ രംഗത്തുള്ളവർ പറയുന്നു . നേരത്തെ വിനോദസഞ്ചാരികളിൽ നിന്നും നികുതി ഈടാക്കിയിരുന്നില്ല . പുതിയ നികുതി വിനോദസഞ്ചാരികളിൽ നിന്നും ഈടാക്കിയാൽ യാത്രക്ക് ആളില്ലാതെയുമാകും . കോട്ടയത്തും ആലപ്പുഴയിലുമായി 1500 ഓളം ഹൌസ് ബോട്ടുകളാണുള്ളത് . ഹൌസ് ബോട്ട് വ്യവസായം സ്തംഭിച്ചാൽ ഇതിലെ ജീവനക്കാരും അനുബന്ധമായി ജിവിക്കുന്നവരും പട്ടിണിയിലാകും . മൺസൂൺ സീസണിൽ പ്രതിക്ഷിച്ചത്ര സഞ്ചാരികളെ ഹൌസ് ബോട്ടുകൾക്ക് കിട്ടിയിട്ടില്ല . അതിനിടയിലാണ് ജി . എസ് . ടി മുഖേന നിരക്ക് വർദ്ധനയും . കായൽ ടൂറിസത്തിന്റെ നട്ടെല്ലൊടുക്കുന്ന തീരുമാനം പുനഃപരിശോധിച്ചില്ലെങ്കിൽ ഈ വ്യവസായത്തിൽ നിന്നും ചെറുകിട - ഇടത്തരക്കാർ എന്നന്നേക്കുമായി പടിയിറങ്ങേണ്ടിവരുമെന്നാണ് ഈ രംഗത്തുള്ളവരുടെ ആശങ്ക .


മികച്ച ക്യാഷ് ബാക്ക് ഓഫറുമായി റിലയൻസ് ജിയോ . 398 രൂപ മുതൽ 700 രൂപ വരെയുള്ള റീചാർജുകൾക്കാണ് 100 ശതമാനം ക്യാഷ് ബാക്ക് ഓഫർ ലഭിക്കുന്നത് . ഗെറ്റ് മോർ ദാൻ 100 പെർസെന്റ് ക്യാഷ് ബാക്ക് ഓഫർ എന്നപേരിലാണ് പുതിയ ഓഫർ പുറത്തിറക്കിയിട്ടുള്ളത് . റിലയൻസ് ജിയോയുടെ പ്രൈം അംഗങ്ങൾക്ക് 2018 ജനുവരി 31വരെയാണ് ക്യാഷ് ബാക്ക് ഓഫർ ലഭിക്കുക . ഡിജിറ്റൽ വാലറ്റ് വഴി റീചാർജ് ചെയ്യുന്നവർക്കും താരിഫ് പ്ലാനുകൾ റീചാർജ് ചെയ്യുന്നവർക്കുമാണ് ജിയോയുടെ ഏറ്റവും ഒടുവിൽ പുറത്തിറങ്ങിയ ക്യാഷ് ബാക്ക് ഓഫർ ലഭിക്കുക . നേരത്തെ ജിയോ നൽകിവന്നിരുന്ന സർപ്രൈസ് ക്യാഷ്ബാക്ക് ഓഫർ തിങ്കളാഴ്ച അവസാനിച്ചതിന് പിന്നാലെയാണ് പുതിയ ഓഫർ പ്രഖ്യാപനം . ജനങ്ങൾ തന്റെ കാഴ്ചപ്പാടുകളെ നിശബ്ദമാക്കാൻ ശ്രമിക്കുന്നു , മാധ്യമങ്ങൾക്ക് മുമ്പിൽ തൊഗാഡിയ ! ! പിന്നിൽ മോദിയുടെ കരുനീക്കം ! ! ഇന്ത്യയിലെ ടെലികോം രംഗം പ്രതിസന്ധിയിൽഃ ഒമ്പത് മാസത്തിനിടെ 80,000 പേർക്ക് ജോലി നഷ്ടം ! ! റിപ്പോർട്ട് പറയുന്നത് നേരത്തെ റിലയൻസ് നൽകിവന്നിരുന്ന ട്രിപ്പിൾ ക്യാഷ് ബാക്ക് ഓഫറിനേക്കാൾ 27 ശതമാനം അധികം ഓഫറാണ് ജിയോ ഡിസംബർ 26 മുതൽ നൽകിവരുന്നത് . ജിയോ സർപ്രൈസ് ഓഫർ എന്നാണിതിന് പേരിട്ടിരിക്കുന്നത് . നേരത്തെ പ്രൈം ഉപയോക്താക്കൾക്ക് മാത്രമാണ് വാലറ്റ് ക്യാഷ് ബാക്ക് , ഗ്രോഫേഴ്സ് , ഓയോ , യാത്ര , പേടിഎം മാൾ എന്നിവയിൽ നിന്നുള്ള ക്യാഷ് ബാക്ക് ഓഫറുകൾ ലഭിച്ചിരുന്നത് . ഡിസംബർ 26 മുതൽ ആരംഭിക്കുന്ന ക്യാഷ് ബാക്ക് ഓഫർ ജനുവരി 15വരെയായിരുന്നു ക്യാഷ് ബാക്ക് ഓഫറുകൾ ലഭിച്ചിരുന്നത് . 399 രൂപ മുതൽ 3,300 രൂപ വരെയുള്ള റീചാർജുകൾക്കാണ് ക്യാഷ് ബാക്ക് ഓഫർ ലഭിച്ചിരുന്നത് .


' മാണിക്യ മലരായ പൂവി ' എന്ന ഗാനം ചിത്രത്തിൽ നിന്ന് നീക്കണമെന്നാവശ്യപ്പെട്ട് സുപ്രീംകോടതിയിൽ വീണ്ടും അപേക്ഷ . ഗാനത്തിലെ രംഗങ്ങൾ മുസ്ലിങ്ങളെ അപകീർത്തിപ്പെടുത്തുന്നുവെന്ന് ചൂണ്ടിക്കാട്ടിയാണ് ഹൈദരാബാദ് സ്വദേശികളായ മുഖിത് ഖാൻ , സഹീർ അലി ഖാൻ എന്നിവർ സുപ്രീം കോടതിയെ സമീപിച്ചത് . ഒമർ ലുലു സംവിധാനം ചെയ്യുന്ന ' ഒരു അഡാർ ലൌ ' എന്ന ചിത്രത്തിലെ ' മാണിക്യ മലരായ പൂവി ' എന്ന ഗാനത്തിനെതിരെ വീണ്ടും പ്രതിഷേധമുയരുകയാണ് . ചിത്രത്തിൽ നിന്നും ഗാനം ഒഴിവാക്കണമെന്നാവശ്യപ്പെട്ട് ഹൈദരാബാദ് സ്വദേശികളായ മുഖിത് ഖാൻ , സഹീർ ഉദ്ദീൻ അലി ഖാൻ എന്നിവർ സുപ്രീം കോടതിയെ സമീപിച്ചു . ഗാനരംഗങ്ങൾ മുസ്ലിം സമുദായത്തിലുള്ളവരെ അപകീർത്തിപ്പെടുത്തുന്നതാണെന്നും മത വികാരം വൃണപ്പെടുത്തുന്നുവെന്നും അപേക്ഷയിൽ പറയുന്നു . പ്രിയ പ്രകാശ് വാര്യർ സുപ്രീം കോടതിയിൽ നൽകിയിരിക്കുന്ന ഹർജിയിൽ കക്ഷി ചേരാൻ നൽകിയ അപേക്ഷയിലാണ് ഇരുവരും ഇക്കാര്യം ഉന്നയിച്ചരിക്കുന്നത് . യൂട്യൂബിൽ നിന്ന് ഗാനരംഗങ്ങൾ നീക്കാൻ നിർദ്ദേശിക്കണമെന്നും സമൂഹമാധ്യമങ്ങളിലൂടെ പ്രചരിക്കുന്നത് തടയണമെന്നും അപേക്ഷയിലുണ്ട് . ഗാനം ഹിന്ദുമത വിശ്വാസികളുടെയും വികാരം വൃണപ്പെടുത്തിയെന്ന് അപേക്ഷയിൽ പറയുന്നു . മഹാരാഷ്ട്രയിലെ ജനജാഗരൺ സമിതി ഗാനരംഗങ്ങൾക്കെതിരെ കേസ് നൽകിയിട്ടുണ്ട് . ചിത്രത്തിന്റെ അണിയറ പ്രവർത്തകർക്കെതിരായ കേസുകൾക്കെതിരെ പ്രിയ പ്രകാശ് വാര്യർ സുപ്രീം കോടതിയെ സമീപിച്ചിരുന്നു . ഹർജി പരിഗണിച്ച കോടതി ചിത്രത്തിന്റെ അണിയറ പ്രവർത്തകർക്കെതിരെ ഗാനത്തിന്റെ പേരിൽ രാജ്യത്തൊരിടത്തും കേസ് രജിസ്റ്റർ ചെയ്യരുതെന്ന് നിർദ്ദേശിക്കുകയും കേസിലെ തുടർനടപടികൾ സ്റ്റേ ചെയ്യുകയും ചെയ്തിരുന്നു .


താര സംഘടന ' അമ്മ ' ക്കെതിരെ പുതിയ വിമർശനവുമായി കൂടുതൽ നടിമാർ രംഗത്ത് . സംഘടനയിൽ മത്സരിക്കാൻ ആഗ്രഹിച്ചിരുന്നുവെന്ന് നടി പാർവതി പറഞ്ഞു . എന്നാൽ തന്നെ നോമിനേഷൻ നൽകുന്നതിൽ നിന്നും പിന്തിരിപ്പിക്കുകയായിരുന്നുവെന്ന് നടി വെളിപ്പെടുത്തി . പദ്മപ്രിയയും മത്സരിക്കാൻ താത്പര്യം കാണിച്ചു . എന്നാൽ തങ്ങൾ ഇന്ത്യക്ക് പുറത്തായിരിക്കുമെന്ന് ചൂണ്ടിക്കാട്ടിയാണ് അവർ പിന്തിരിപ്പിച്ചത് . പുതിയ ഭാരവാഹികൾ ആരുടെയോ നോമിനികളാണ് . സംഘടനയിൽ തെരഞ്ഞെടുപ്പ് സുതാര്യമല്ലെന്നും പാർവതി ആരോപിച്ചു . അമ്മക്കെതിരെ ഷമ്മി തിലകനും രംഗത്തെത്തി . തിലകനെതിരെയെടുത്ത അച്ചടക്ക നടപടി പിൻവലിക്കണമെന്നാവശ്യപ്പെട്ട് മകൻ ഷമ്മി തിലകൻ അമ്മയ്ക്ക് കത്ത് നൽകി . അമ്മ പുറത്തിറക്കുന്ന പ്രസിദ്ധീകരണത്തിലെ മരിച്ചവരുടെ പട്ടികയിൽ നിന്ന് തിലകന്റെ പേര് വെട്ടിമാറ്റിയത് വേദനാജനകമാണെന്നും ഷമ്മി തിലകൻ ഏഷ്യാനെറ്റ് ന്യൂസിനോട് പറഞ്ഞു . അമ്മയിലെ പുഴുക്കുത്തുകൾക്കെതിരെയായിരുന്നു തിലകൻ ശബ്ദമുയർത്തിയതെന്നും ഷമ്മി തിലകൻ വ്യക്തമാക്കി . അമ്മയ്ക്കെതിരെ സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും രംഗത്തെത്തി . ' അമ്മ ' യുടെ നിലപാട് തെറ്റാണ് . അതിനർത്ഥം അതിൽ ഉൾപ്പെട്ടവരുടെ നിലപാടും തെറ്റാണെന്നാണ് . അമ്മയിലെ ഇടതുപക്ഷ പ്രതിനിധികൾ സി . പി . എം അംഗങ്ങളല്ല . അതിനാൽ അവരുടെ വിശദീകരണം തേടേണ്ടതില്ല . ഇതിന്റെ പേരിൽ മോഹൻലാലിനെപ്പോലുള്ള നടന്മാർക്കെതിരെ നടത്തുന്ന അക്രമോത്സുകമായ പ്രതിഷേധം തെറ്റാണെന്നും ഈ വിഷയത്തിലെ സി . പി . എം നിലപാട് വളച്ചൊടിക്കേണ്ടതില്ലെന്നും അദ്ദേഹം പറഞ്ഞു . രാജി വച്ച നടിമാരുടെ നടപടി ധീരമെന്ന് കെപിസിസി പ്രസിഡൻറ് എം . എം . ഹസനും പറഞ്ഞു . ഇരയോടൊപ്പമെന്ന് പറഞ്ഞ് വേട്ടക്കാരന് വെള്ളപൂശുന്ന നയമാണ് സിപിഎമ്മിന് . ദിലീപിനെ തിരിച്ചെടുക്കാൻ മുന്നിൽ നിന്നത് ഇടത് ജനപ്രതിനിധികൾ . സിപിഎമ്മിൻറെത് ഇരട്ടത്താപ്പെന്നും ഹസൻ മാധ്യമങ്ങളോട് പറഞ്ഞു . അതേസമയം , താരസംഘടന അമ്മയിൽ നിന്നും രാജിവെച്ച നടിമാരെയും അവരെ പിന്തുണക്കുന്ന രാഷ്ട്രീയക്കാരെയും വിമർശിക്കുന്ന കെബി ഗണേഷ്കുമാർ എംഎൽഎയുടെ ശബ്ദരേഖ പുറത്തുവന്നു . രാജിവെച്ചവർ അമ്മയിൽ കുഴപ്പം ഉണ്ടാക്കുന്നവരാണെന്നും ടിവിയിൽ പേര് വരാനാണ് രാഷ്ട്രീയക്കാർ ഇവരെ പിന്തുണക്കുന്നതെന്നും ഗണേഷ് കുറ്റപ്പെടുത്തി . ഇടവേള ബാബുവുമായുളള ശബ്ദസന്ദേശം തൻറേത് തന്നെയെന്ന് കെ . ബി . ഗണേഷ് കുമാർ സ്ഥിരീകരിക്കുകയും ചെയ്തു .


വർഷം തോറും നിരക്ക് ഉയർത്തണമെന്ന നിലപാടിലാണ് കമ്പനി ഇപ്പോൾ . എന്നാൽ ഇക്കാര്യം സ്ഥിരീകരിച്ചിട്ടില്ല . മറ്റെല്ലാ മേഖലകളിലും നിരക്ക് വർദ്ധനവ് ഉണ്ടാകുന്നത് പോലെ ടെലികോം രംഗത്തും നിരക്ക് വർദ്ധിപ്പിയ്ക്കേണ്ടതാണെന്നും അദ്ദേഹം പറഞ്ഞു . ഒക്ടോബർ അവസാനത്തോട് കൂടി എയർടെൽ , ഐഡിയ എന്നീ നെറ്റ് വർക്കുകൾക്കൊപ്പം വൊഡാഫോണും 2ജി മൊബൈൽ ഇന്റർനെറ്റ് നിരക്കുകൾ 25 മുതൽ 30 ശതമാനം വരെ വർദ്ധിപ്പിച്ചിരുന്നു കമ്പനിയ്ക്ക് കടുത്ത വെല്ലുവിളി ഉയർത്തുന്ന റിലയൻസും , എയർസെല്ലും 3ജി നിരക്കുകൾ കുറച്ചിരുന്നു . നാണയപ്പെരുപ്പം ഉയർന്നാലും ഉപഭോക്താക്കളെ ബുദ്ധിമുട്ടിയ്ക്കുന്ന തരത്തിൽ വൊഡാഫോൺ ഇത് വരെയും ഫോൺ കോൾ മറ്റ് സേവന നിരക്കുകൾ ഉയർത്തിയിട്ടില്ലെന്നും മാർട്ടിൻ അഭിപ്രായപ്പെട്ടു . എല്ലായിപ്പോഴും ഇത്തരത്തിൽ കുറഞ്ഞ നിരക്ക് ഈടാക്കാൻ കഴിയില്ലെന്നും അദ്ദേഹം അഭിപ്രായപ്പെട്ടു . ഇന്ത്യയിലാണ് ലോകത്ത് ഏറ്റവും കുറഞ്ഞ ഫോൺ കോൾ നിരക്കെന്നും അദ്ദേഹം പറഞ്ഞു . ഇന്ത്യയെപ്പോലെ തന്നെ കുറഞ്ഞ നിരക്കിൽ മൊബൈൽ ഫോൺ കോൾ നിരക്ക് ചൈനയിലാണെന്നും എന്നാൽ ഇവിടെ മൂന്ന് ടെലികോം കമ്പനികൾ മാത്രമാണുള്ളതെന്നും അതിനാൽ തന്നെ കമ്പനികൾക്ക് നഷ്ടമുണ്ടാകില്ലെന്നും മാർട്ടിൻ പറഞ്ഞു .


ഓസ്ട്രേലിയക്കെതിരെ 26ന് ആരംഭിക്കുന്ന മൂന്നാം ടെസ്റ്റിൽ സെഞ്ചുറി നേടാൻ എനിക്ക് സെഞ്ചുറി നേടാൻ കഴിയുമെന്ന് ഇന്ത്യയുടെ വൈസ് ക്യാപ്റ്റൻ അജിൻക്യ രഹാനെ . മെൽബണിൽ മാധ്യമ പ്രവർത്തകരോട് സംസാരിക്കുകയായിരുന്നു രഹാനെ . പരമ്പരയിൽ ഇതുവരെ രണ്ട് അർധ സെഞ്ചുറി നേടിയിരുന്നു . എന്നാൽ അർധ സെഞ്ചുറികൾ സെഞ്ചുറികളാക്കി മാറ്റാൻ കഴിയാത്തതാണ് താരത്തിന്റെ പ്രശ്നം . ഓസ്ട്രേലിയയിൽ നാല് ഇന്നിങ്സുകളിൽ നിന്നായി 164 റൺസാണ് രഹാനെ നേടിയത് . രഹാനെ തുടർന്നു . . . ബൌളർമാരുടെ പ്രകടനത്തിനൊത്ത് ബാറ്റ്സ്മാൻമാർ മെച്ചപ്പെടണം . വിദേശ പിച്ചുകളിൽ ഇന്ത്യയുടെ ബൌളർമാർക്ക് എതിർടീമിലെ 20 വിക്കറ്റുകൾ വീഴ്ത്താൻ സാധിക്കുന്നുണ്ട് . ബാറ്റ്സ്മാന്മാർക്ക് അതുപോലൊരു പ്രകടനം പുറത്തെടുക്കാൻ സാധിച്ചാൽ ഫലം നമുക്ക് അനുകൂലമായി വരുമെന്നും രഹാനെ കൂട്ടിച്ചേർത്തു . എനിക്ക് സെഞ്ചുറി നേടാൻ സാധിക്കും . അഡ്ലെയ്ഡിൽ ഞാൻ ബാറ്റ് ചെയ്ത രീതിയിൽ ഞാൻ സന്തോഷവാനാണ് . ആത്മവിശ്വാസമുണ്ട് . ഓസ്ട്രേലിയയിൽ ഞാൻ രണ്ട് സെഞ്ചുറികൾ നേടും . എന്നാൽ സെഞ്ചുറിയെ കുറിച്ച് ഞാൻ അധികം ചിന്തിക്കാതിരിക്കുന്നതാണ് നല്ലത് . എനിക്ക് സാഹചര്യങ്ങൽ മനസിലാക്കാൻ കഴിയുമെങ്കിൽ അത് ടീമിന് നല്ലതാണ് . വ്യക്തിപരമായ നേട്ടങ്ങളൊക്കെ പിന്നാലെ വരും . മെൽബണിൽ ഒരു പുതിയ തുടക്കമാണ് ആഗ്രഹിക്കുന്നതെന്നും രഹാനെ കൂട്ടിച്ചേർത്തു .


സൂര്യനമസ്കാരം ചെയ്യുന്നതിന്റെ ചിത്രം ട്വിറ്ററിൽ പോസ്റ്റ് ചെയ്ത മുഹമ്മദ് കൈഫ് ആണ് ഇപ്പോൾ വിവാദത്തിൽ . പ്രത്യേക ഉപകരണങ്ങളുടെ സഹായമില്ലാതെ ചെയ്യാനാവുന്ന സമഗ്രമായ വ്യായാമ മുറയാണ് യോഗയെന്നും കൈഫ് അഭിപ്രായപ്പെട്ടിരുന്നു . ഇതാണ് തീവ്രനിലപാടുകാരായ ചിലരെ ചൊടിപ്പിച്ചത് . യോഗയും സൂര്യനമസ്കാരവും ഇസ്ലാമിന് ചേർന്നതല്ലെന്നും കൈഫ് മാപ്പ് പറയണമെന്നും ആവശ്യപ്പെട്ട് സോഷ്യൽ മീഡിയയിൽ ആക്രമണം തുടങ്ങി . വിമർശനങ്ങൾ കനത്തതോടെ കൈഫ് ട്വിറ്ററിലൂടെ തിരിച്ചടിച്ചു . യോഗ ചെയ്യുന്പോഴും അള്ളാഹു ഹൃദയത്തിലുണ്ടായിരുന്നു . യോഗയും മതവുമായുള്ള ബന്ധം മനസ്സിലാകുന്നില്ലെന്നും വ്യായാമം എല്ലാ മനുഷ്യർക്കും നല്ലതാണെന്നും കൈഫ് പ്രതികരിച്ചു . നേരത്തെ ഭാര്യയുടെ വസ്ത്രധാരണത്തെ ചൊല്ലി വിവാദത്തിലായ ഷമിയെ പിന്തുണച്ചും കൈഫ് രംഗത്തെത്തിയിരുന്നു .


ഷവോമി ഫോണുകൾക്ക് വൻ ഓഫർ പ്രഖ്യാപിച്ച് ഫാൻസെയിൽ . ഡിസംബർ 20 , ഉച്ച 12 മണിക്ക് ആരംഭിക്കുന്ന വിൽപ്പന അടുത്ത ദിവസംവരെ നീണ്ടു നിൽക്കും . ഷവോമിയുടെ ഔദ്യോഗിക സൈറ്റായ Mi . com ൽ ആണ് വിൽപ്പന . സ്മാർട്ട് ഫോണിന് പുറമേ , പവർ ബാങ്കുകൾ , ഫോൺ അനുബന്ധ ഉത്പന്നങ്ങൾ എന്നിവ ലഭിക്കും . ഒപ്പം ചില ഗാഡ്ജറ്റുകൾ 1 രൂപയ്ക്ക് ലഭിക്കുന്ന ഫ്ലാഷ് സെയിലും ഉണ്ട് . നമ്പർ വൺ ഷവോമി ഫാൻ സെയിൽ എന്ന വിൽപ്പന മേളയിൽ വിആർ ഹെഡ്സെറ്റ് , ഫിറ്റ്നസ് ബാൻറ് , റൂട്ടർ തുടങ്ങിയവയും വിലക്കുറവിൽ ലഭിക്കും . ഇവയാണ് പ്രധാനമായും 1 രൂപ ഫ്ലാഷ് സെയിലിന് ലഭിക്കുക . ഒപ്പം പ്രത്യേക ഡിസ്ക്കൌണ്ട് കൂപ്പണുകളും ലഭിക്കും . രണ്ട് ദിവസവും ഉച്ചതിരിഞ്ഞ് 2 മണിക്കാണ് 1 രൂപ കച്ചവടം നടക്കുക എന്നാണ് ഷവോമി പറയുന്നത് . ഷവോമി എംഐ മിക്സ് ടുവിന് 3000 രൂപയുടെ കുറവാണ് ഈ വിൽപ്പനയിലുള്ളത് . എംഐ മാക്സ് 2വിന് 2,000 രൂപയുടെ കുറവ് പ്രഖ്യാപിച്ചിട്ടുണ്ട് . റെഡ്മീ 4ന് 1000 രൂപയുടെ വിലക്കുറിവ് പ്രഖ്യാപിച്ചിട്ടുണ്ട് ഷവോമി . ഷവോമി റെഡ്മീ നോട്ട് 4നും ഓഫർ ഉണ്ടെങ്കിലും എത്രയാണെന്ന് വ്യക്തമാക്കിയിട്ടില്ല . എംഐ എ1 സ്പെഷ്യൽ എഡിഷനും വിൽപ്പനയ്ക്ക് എത്തും .


ഐപിഎല്ലിൽ റോയൽ ചലഞ്ചേഴ്സ് ബാംഗ്ലൂർ ഫൈനലിലെത്തി . ആദ്യ ക്വാളിഫയറിൽ ബാംഗ്ലൂർ 4 വിക്കറ്റിന് ഗുജറാത്തിനെ തോൽപ്പിച്ചു . 158 എന്ന ഗുജറാത്ത് ലയൺസിൻറെ സ്കോർ ആർ . സി . ബി 18.2 ഓവറിൽ 6 വിക്കറ്റ് നഷ്ടത്തിൽ മറികടന്നു . അർധസെഞ്ച്വറി തികച്ച ഡിവില്ലിയേഴ്സിൻറെ കരുത്തിലാണ് ബാംഗലൂരിൻറെ മുന്നേറ്റം . കോലി , ഗെയ്ൽ , രാഹുൽ , സച്ചിൻ ബേബി , വാട്സൺ എന്നിവർക്ക് തിളങ്ങാനായില്ല . ധവാൽ കുൽക്കർണി 4 ഓവറിൽ ഒരു മെയ്ഡിൻ അടക്കം 14 റൺസ് വിട്ട് കൊടുത്ത് 4 വിക്കറ്റ് വീഴ്ത്തി ആദ്യം തന്നെ ബാംഗലൂരുവിന് കടുത്ത വെല്ലുവിളി ഉയർത്തി . ഒരു ഘട്ടത്തിൽ 5 - 29 എന്ന നിലയിലായിരുന്നു ആർ . സി . ബി എന്നാൽ കളത്തിൽ ഉറച്ച് നിന്ന ഡിവില്ലേർസ് 7മത്തെ വിക്കറ്റിൽ 91 റൺസ് കൂട്ടിച്ചേർത്ത് റോയൽ ചലഞ്ചേർസിന് ഫൈനലിലേക്ക് വഴികാട്ടി . 47 പന്തിൽ 5 ഫോറും അഞ്ച് സിക്സും അടക്കമായിരുന്നു എബിയുടെ 79 റൺസ് . അബ്ദുള്ള 25 പന്തിൽ 33 നേടി . നേരത്തെ 41 പന്തിൽ 73 റൺസെടുത്ത ഡ്വെയിൻ സ്മിത്ത് മാത്രമാണ് ഗുജറാത്ത് നിരയിൽ പൊരുതിയത് . മക്കല്ലവും റെയ്നയും ഓരോ റൺ വീതമെടുത്ത് പുറത്തായി . ഫിഞ്ചിന് 4 റൺസെടുക്കാനേ കഴിഞഞുള്ളൂ . ബാംഗലൂരിനായി വാട്സൺ നാലും അബ്ദുള്ളയും ജോർഡാനും 2 വിക്കറ്റ് വീതവും വീഴ്ത്തി . ഗുജറാത്ത് ലയൺസ് രണ്ടാം ക്വാളിഫെയറിൽ കൊൽക്കത്ത സൺറൈസ് മത്സരത്തിലെ വിജയിയെ നേരിടും . ഇതിൽ ജയിക്കുന്നവരെ ആയിരിക്കും മെയ് 29ന് ആർ . സി . ബി ഫൈനലിൽ നേരിടുക .


ധോണിക്ക് അനുഭവ സമ്പത്തുണ്ട് . അനുഭവ സമ്പത്തുകൊണ്ട് ടീമിന് സംഭാവന ചെയ്യാൻ കഴിയുമെങ്കിൽ നല്ലകാര്യമാണ് . എന്നാൽ പഴയ ഇരുപതുകാരന്റെ പ്രകടനം ധോണിയിൽ നിന്ന് ഇനി പ്രതീക്ഷിക്കരുത് . അതൊരിക്കലും സാധ്യമല്ല . കായികക്ഷമത നിലനിർത്തിയാൽ ധോണിയെ ടീമിൽ കളിപ്പിക്കുന്നതിൽ യാതൊരു തെറ്റുമില്ല . ധോണി കൂടുതൽ മത്സരം കളിക്കണം . കാരണം ധോണി ടീമിലുള്ളത് ഏത് ടീമിനും വലിയ മുതൽക്കൂട്ടാണെന്നും കപിൽ പറഞ്ഞു . ഇന്ത്യൻ നായകൻ വിരാട് കോലി സ്പെഷ്യൽ വ്യക്തിയാണെന്നും കപിൽ പറഞ്ഞു . ചില വ്യക്തികൾ വളരെ സ്പെഷ്യലാണ് , അതിലൊരാളാണ് കോലി . കഴിവുളളവർ കഠിനാധ്വാനം ചെയ്യാൻ തയ്യാറായാൽ അവർ അതിമാനുഷികരാവും . കോലി കഴിവുളളവനാണ് , അച്ചടക്കമുളളവനാണ് , അതാണ് അയാളെ പ്രത്യേകതയുളളവനാക്കുന്നതെന്നും കപിൽ ദേവ് പറഞ്ഞു .


കഴിഞ്ഞ മാർച്ച് മാസത്തെ വിലയുമായി മാത്രം താരതമ്യം ചെയ്യുന്പോൾ ഏഴ് ശതമാനമാണ് അന്താരാഷ്ട്ര വിപണിയിൽ ബ്രെൻഡ് ക്രൂഡിൻറെ വിലയിടിഞ്ഞത് . എണ്ണയുടെ ആവശ്യകത അടുത്ത വർഷം കുറയുമെന്ന ഒപെക് കൂട്ടായ്മയുടെ പ്രവചനത്തെ തുടർന്നാണ് വിലയിടിവിന് കാരണമായത് . വില ഉയരുന്നത് നിയന്ത്രിക്കാൻ അടുത്ത വർഷം ഉത്പാദനം കുറയ്ക്കാൻ ഒപെക് രാജ്യങ്ങൾ തമ്മിൽ ധാരണയായതായി സൌദി ഊർജ്ജ മന്ത്രി കഴിഞ്ഞ ദിവസം പ്രതികരിച്ചിരുന്നു . കഴിഞ്ഞ ഒക്ടോബർ മാസത്തിൽ നാല് വർഷത്തെ ഏറ്റവും ഉയർന്ന നിരക്കിലായിരുന്നു ക്രൂഡ് ഓയിൽ വില . ഒക്ടോബറിൽ നിന്ന് 28 ശതമാനം വിലയിടിവാണ് അമേരിക്കയുടെ എണ്ണ വിലയിലും പ്രകടമായത് . ഇറാൻ ഉൾപ്പടെ എട്ട് രാജ്യങ്ങൾക്ക് മേലുള്ള ഉപരോധം അമേരിക്ക ആറ് മാസത്തേക്ക് മരവിപ്പിച്ചതും വില കുറയുന്നതിന് കാരണമായി . എന്നാൽ അന്താരാഷ്ട്ര വിപണിയിലെ വിലക്കുറവ് ഇന്ത്യൻ വിപണിയിൽ പ്രതിഫലിച്ചിട്ടില്ല . രൂപയുടെ മൂല്യം മെച്ചപ്പെട്ടാത്തതാണ് കാരണം . 80 രൂപക്കടുത്താണ് രാജ്യത്ത് പെട്രോൾ വില .


പത്ത് വർഷങ്ങൾക്ക് ശേഷം കൊച്ചിൻ പോർട്ട് ട്രസ്റ്റ് ലാഭത്തിലേക്ക് . കഴിഞ്ഞ സാമ്പത്തിക വർഷം 4 കോടി രൂപ അറ്റ ആദായം നേടിയതായി ചെയർമാൻ പി . രവീന്ദ്രൻ അറിയിച്ചു . ചരക്കു നീക്കത്തിലെ വർദ്ധനവാണ് പോർട്ട് ട്രസ്റ്റിനെ ലാഭത്തിലേക്ക് എത്തിച്ചത് . ഇന്ത്യയിലെ മറ്റ് പ്രധാന തുറമുഖങ്ങളെക്കാൾ വളർച്ചാ നിരക്കിൽ കൊച്ചിൻ പോർട്ട് ട്രസ്റ്റ് മുന്നിലെത്തിയിരിക്കുന്നു . കഴിഞ്ഞ വർഷത്തെ അപേക്ഷിച്ച് ചരക്ക് നീക്കത്തിൽ വലിയ വർദ്ധനവാണ് പോർട്ട് ട്രസ്റ്റിന് നേടാനായത് . 29 . 14 മെട്രിക് ടൺ കാർഗോ കഴിഞ്ഞ സാമ്പത്തിക വർഷം കൈകാര്യം ചെയ്തു . മുൻ വർഷത്തെ അപേക്ഷിച്ച് 16.51 % വർധനവാണ് ഇത് . കണ്ടെയ്നർ വഴിയുള്ള ചരക്ക് നീക്കത്തിൽ മാത്രം 13 % വളർച്ച കൈവരിക്കാനായി . 2015 - 16 വർഷത്തിൽ 40 കോടിയുടേയും കഴിഞ്ഞ സാമ്പത്തിക വർഷത്തിൽ 27 കോടിയുടേയും നഷ്ടമുണ്ടായിടത്ത് നാല് കോടിയുടെ അറ്റാദായം എന്ന നേട്ടത്തിലേക്കാണ് ഇതോടെ കൊച്ചി പോർട്ട് ട്രസ്റ്റ്റ് എത്തിയിരിക്കുന്നത് . വല്ലാർപാടം തുറമുഖത്തോട് മത്സരിച്ചാണ് പോർട്ട് ട്രസ്റ്റിന്റെ ഈ നേട്ടം എന്നതും ശ്രദ്ധേയം ആണ് തുറമുഖ മേഖലയുടെ വികസനം ലക്ഷ്യം വച്ചുള്ള കേന്ദ്ര സർക്കാർ പദ്ധതിയായ സാഗർമാലയുടെ കീഴിൽ 4 നിർമാണ പ്രവർത്തനങ്ങൾ പുരോഗമിക്കുന്നു . ഒപ്പം പോർട്ട് ആശുപത്രി അടക്കം സ്വച്ച് ഭാരതിന് കിഴിലുള്ള മറ്റ് പദ്ധതികളും സഞ്ചാരികളുടെ പ്രിയ ഇടമായ കൊച്ചിയിൽ രണ്ടാമതൊരു രാജ്യാന്തര ക്രൂയിസ് ടെർമിനൽ കൂടി നിർമ്മിച്ച് വിനോദസഞ്ചാരമേഖലയെ വളർത്താനും പോർട്ട് ട്രസ്റ്റ് ലക്ഷ്യമിടുന്നു . എൽഎൻജി പദ്ധതി കൂടി പ്രാവർത്തികമായാൽ ലാഭക്കണക്കുകൾ മാത്രം പറയാനുള്ള പൊതുമേഖല സ്ഥാപനങ്ങളുടെ നിരയിലേക്ക് എത്താനാകും ആകും എന്നാണ് പോർട്ട് ട്രസ്റ്റിന്റെ പ്രതീക്ഷ .


തുടർച്ചയായ മൂന്നാം ദിനവും സ്വർണവിലയിൽ വൻ വർദ്ധനവ് രേഖപ്പെടുത്തി . 80 രൂപയാണ് ഇന്ന് പവന് കൂടിയത് . ഗ്രാമിന് 10 രൂപയും . ഈ മാസത്തെ ഏറ്റവും ഉയർന്ന നിരക്കാണിത് . ഒരു പവൻ സ്വർണത്തിന് 23,120 രൂപയാണ് ഇന്നത്തെ വില . 2 , 890 രൂപയാണ് ഒരു ഗ്രാം സ്വർണത്തിന്റെ നിരക്ക് . രൂപയുടെ മൂല്യത്തിൽ വീണ്ടും ഇടിവ് നേരിട്ടതാണ് രാജ്യത്ത് സ്വർണ്ണവില ഉയരാനുളള പ്രധാന കാരണം . 1239 ഡോളറാണ് 31 ഗ്രാം ട്രോയ് ഔൺസിന്റെ വില . ഇന്നലെയും സ്വർണ്ണവിലയിൽ വൻ വർദ്ധന രേഖപ്പെടുത്തിയിരുന്നു . ഇന്നലെ ഒരു ഗ്രാം സ്വർണ്ണത്തിന് 2,880 രൂപയായിരുന്നു നിരക്ക് .


കേരളത്തിൽ തെരഞ്ഞെടുപ്പ് ചൂടും ആവേശവും വാനോളം ഉയർന്നിരിക്കുന്നു . തെരഞ്ഞെടുപ്പ് വിശേഷങ്ങൾ ചൂടാറാതെ മലയാളികളിലേക്ക് എത്തിക്കാൻ , പരമ്പരാഗത മാധ്യമങ്ങൾക്കൊപ്പം സോഷ്യൽ മീഡിയയും രംഗത്തുണ്ട് . സ്ഥാനാർത്ഥികളും നേതാക്കളും ഫേസ്ബുക്ക് ഉൾപ്പടെയുള്ള സോഷ്യൽ മീഡിയകളിൽ വളരെ സജീവമാണ് . ഈ അവസരത്തിലാണ് നിങ്ങൾ മുഖ്യമന്ത്രിയായാൽ എന്ന ആപ്പ് ഫേസ്ബുക്കിൽ തരംഗമായി മാറുന്നത് . ഒരു ഉപയോക്താവ് ഏതു രാഷ്ട്രീയപാർട്ടിയിലാണ് വിശ്വസിക്കുന്നതെന്ന ഓപ്ഷൻ നൽകിയാൽ , നിമിഷങ്ങൾക്കകം , അയാൾ മുഖ്യമന്ത്രിയായാൽ ചെയ്യുന്ന അഞ്ചു കാര്യങ്ങൾ സഹിതമുള്ള ഒരു പോസ്റ്റ് ഷെയർ ചെയ്യാനുള്ള അവസരം ലഭിക്കും . ഉപയോക്താവ് തെരഞ്ഞെടുക്കുന്ന രാഷ്ട്രീയ പാർട്ടിയുടെ പ്രകടനപത്രികയിലെ വിവരങ്ങൾ ഉൾപ്പെടുത്തിയാണ് ഫേസ്ബുക്ക് പോസ്റ്റ് തയ്യാറാക്കുന്നത് . സിക്സന്റ് ടെക്നോളജീസ് എന്ന കമ്പനിയാണ് ഈ ആപ്പ് തയ്യാറാക്കിയിരിക്കുന്നത് . ഇതിനോടകം നൂറുകണക്കിന് പേർ ഈ ആപ്പ് ഉപയോഗിച്ചുകഴിഞ്ഞു . നിങ്ങൾ മുഖ്യമന്ത്രിയായാൽ എന്ന ആപ്പ് സന്ദർശിക്കാൻ


ലൈംഗികബന്ധത്തിൽ ഏർപ്പെട്ടതിനെ തുടർന്നു കണ്ണിനു കാഴ്ച നഷ്ടപ്പെടുന്നത് അപൂർവങ്ങളിൽ അപൂർവമാണ് . ലൈംഗികബന്ധത്തിൽ ഏർപ്പെട്ടതിനെ തുടർന്നാണ് യുവാവിന് കാഴ്ച നഷ്ടമായത് . ലൈംഗികബന്ധത്തിനിടയിൽ രതിമൂർച്ഛ പരിതി വിട്ടപ്പോൾ 29 വയസുള്ള ബ്രിട്ടീഷുകാരനു കാഴ്ച നഷ്ടമായി എന്നാണു റിപ്പോർട്ട് . ബ്രിട്ടിഷ് മെഡിക്കൽ ജേർണലിലാണ് ഇതു റിപ്പോർട്ട് ചെയ്തിരിക്കുന്നത് . വളരെ അപൂർവ്വമായി സംഭവിക്കുന്ന അപകടമാണ് ഇത് എന്ന് ജേർണൽ റിപ്പോർട്ട് ചെയ്യുന്നു . രാത്രി ലൈംഗിക ബന്ധത്തിൽ ഏർപ്പെട്ട ശേഷം രാവിലെ നടക്കാൻ ഇറങ്ങിയപ്പോഴാണ് ഇയാൾക്കു കാഴ്ച നഷ്ട്ടമായത് . കാഴ്ച നഷ്ട്ടപ്പെട്ട ഉടനെ എമർജൻസി ഐ ക്ലിനിക്കിൽ ഇയാളെ എത്തിച്ചു . തുടർന്ന് ഇടതു കണ്ണിൻറെ സെൻട്രൽ വിഷനിൽ ഒരു തടസം കണ്ടെത്തുകയായിരുന്നു . പെട്ടന്ന് രക്തപ്രവാഹം തടസപ്പെട്ട അവസ്ഥയാണ് ഇത്തരത്തിൽ അന്ധതയ്ക്ക് കാരണമായത് എന്നാണ് കണ്ടെത്തൽ . വളരെ അപൂർവ്വ പ്രതിഭാസം എന്നാണ് ഇതിനെ വൈദ്യശാസ്ത്ര രംഗത്തെ വിദഗ്ധർ വിശേഷിപ്പിക്കുന്നത് . ലൈംഗിക ബന്ധത്തിൽ ഏർപ്പെടുന്നതിനിടയിൽ മരണം സംഭവിക്കുന്നവരിൽ പുരുഷന്മാരാണ് കൂടുതൽ എന്ന വാർത്ത അടുത്തിടെ രംഗത്ത് വന്നിരുന്നു .


മലയാളി നടി ഓവിയ തമിഴ് ബിഗ്ബോസ് ഷോ വിട്ടു . ഈ പരിപാടിയിലെ ഏറ്റവും ജനപ്രിയ താരമായ ഓവിയ ആറാം ആഴ്ചയാണ് കമലാഹാസൻ അവതാരകനായ പരിപാടി അവസാനിപ്പിക്കുന്നത് . എല്ലാ വാരവും ഷോയ്ക്ക് പുറത്ത് പോകുവാൻ നോമിനേറ്റ് ചെയ്യപ്പെട്ടെങ്കിലും പ്രേക്ഷക വോട്ടിൻറെ ബലത്തിലാണ് താരം പിടിച്ചുനിന്നത് . മത്സരാർത്ഥികളിൽ ഒരാളായ ആരവുമായി ഉണ്ടായ പ്രണയ തർക്കത്തെ തുടർന്നാണ് ഓവിയ പരിപാടി അവസാനിപ്പിച്ചത് . വെള്ളിയാഴ്ചത്തെ എപ്പിസോഡിൽ ഓവിയ നീന്തൽകുളത്തിൽ മുങ്ങാൻ ശ്രമിച്ചിരുന്നു . എന്നാൽ സഹ മത്സരാർത്ഥികൾ രക്ഷിക്കുകയായിരുന്നു . പുതിയ റിപ്പോർട്ട് അനുസരിച്ച് ആരോഗ്യ കാരണങ്ങളാണ് ഓവിയ ഷോ വിട്ടത് എന്നാണ് അറിയുന്നത് . ഓവിയ തിരിച്ച് എത്തുമോ എന്നത് സംബന്ധിച്ച് സ്ഥിരീകരണമില്ല . ശനിയാഴ്ചത്തെ എപ്പിസോഡിൽ ഇത് സംബന്ധിച്ച വിശദീകരണം ഉണ്ടാകുമെന്നാണ് കരുതപ്പെടുന്നത് . 2007 ൽ പുറത്തിറങ്ങിയ പൃഥ്വിരാജ് ചിത്രം കങ്കരുവിലൂടെ സിനിമയിൽ അരങ്ങേറ്റം കുറിച്ച ഓവിയ അഞ്ചോളം മലയാള ചിത്രങ്ങളിൽ അഭിനയിച്ചിട്ടുണ്ട് . 100 ദിവസം ഒരു വീട്ടിനുള്ളിൽ 15പേരെ പാർപ്പിച്ച് അവരുടെ ജീവിത രീതി പ്രക്ഷേപണം ചെയ്യുന്നതാണ് ബിഗ്ബോസ് രീതി . ഹോട്ടൽ ബില്ലിൽ പോലും ഓവിയയ്ക്കു വേണ്ടി വോട്ട് അഭ്യർത്ഥിച്ചു കൊണ്ടുള്ള വാചകങ്ങൾ കാണാം . പത്തു വർഷത്തെ അഭിനയ ജീവിതത്തിൽ നിന്നും ലഭിക്കാത്ത പ്രേക്ഷകപ്രീതിയാണ് അഞ്ച് ആഴ്ച കൊണ്ടു വിജയ് ടിവിയിലെ റിയാലിറ്റി ഷോയായ ബിഗ് ബോസിലൂടെ ഓവിയയ്ക്കു ലഭിച്ചിരിക്കുന്നത് .


രാജ്യത്ത് രാഷ്ട്രീയ മുതലെടുപ്പിനു വേണ്ടിയാണ് ചിലർ അസഹിഷ്ണുതയെന്ന കുപ്രചാരണം നടത്തുന്നതെന്നും ഇന്ത്യയുടെ വളർച്ചയിൽ അസൂയപ്പെടുന്നവരാണ് ഇത്തരത്തിലുള്ള വ്യാജ പ്രചാരണങ്ങൾക്ക് പിന്നിലെന്നും കേന്ദ്രധനമന്ത്രി അരുൺ ജെയ്റ്റിലി അഭിപ്രായപ്പെട്ടു . യുഎഇ യിൽ മാധ്യമ പ്രവർത്തകരുടെ ചോദ്യത്തിനു മറുപടിയായാണ് മന്ത്രി ഇക്കാര്യങ്ങൾ പറഞ്ഞത് . അടിസ്ഥാന മേഖലയിലും ഉൽപാദന മേഖലയിലും കൂടുതൽ നിക്ഷേപങ്ങളിറക്കാൻ യുഎഇ അടക്കമുള്ള രാജ്യങ്ങൾ തയ്യാറാണെന്നും അത്തരത്തിൽ ഇന്ത്യയിലെത്തുന്ന നിക്ഷേപങ്ങൾക്ക് സർക്കാർ എല്ലാവിധ സഹായങ്ങളും ചെയ്തു കൊടുക്കുമെന്നും അദ്ധേഹം വ്യക്തമാക്കി . നിക്ഷേപകർക്ക് ഇന്ത്യയെ കുറിച്ചുള്ള നല്ല വാർത്തകൾ കേൾപ്പിക്കുകയാണ് വേണ്ടത് . അത്തരം കാര്യങ്ങൾ അവരിൽ ആത്മവിശ്വാസം വർദ്ദിപ്പിക്കാൻ കാരണമാകുമെന്നും ദീർഘകാല അടിസ്ഥാനത്തിലുള്ള നിക്ഷേപങ്ങൾ ഇന്ത്യയ്ക്ക് കൂടുതൽ കരുത്ത് പകരാൻ സഹായകരമാകുമെന്നും മന്ത്രി അഭിപ്രായപ്പെട്ടു . അബുദാബി ഇൻവെസ്റ്റ്മെന്റ് അതോറിറ്റി ഇന്ത്യയിൽ കൂടുതൽ നിക്ഷേപം നടത്താൻ തയ്യാറാണെന്ന് അറിയിച്ചിട്ടുണ്ട് . ഇതു സംബന്ധിച്ചുള്ള തുടർചർച്ചകൾക്കായി യുഎഇ ൽ നിന്നുള്ള ഉന്നത സംഘം വരും ദിവസം ഇന്ത്യയിലെത്തുന്നുണ്ട് . യുഎഇ ഭരണകർത്താക്കളുമായുള്ള ചർച്ചയിലും ഇന്ത്യയിലെ നിക്ഷേപ സാധ്യതകളെ കുറിച്ച് വിശദീകരിക്കാൻ കഴിഞ്ഞിട്ടുണ്ടെന്നും കൂടുതൽ വിശദമായ ചർച്ചകൾക്കായി അബുദാബി ക്രൌൺ പ്രിൻസ് കോർട് ചീഫും ഹയർ കോർപറേഷൻ ഫോർ സ്പെഷലൈസ്ഡ് എക്കണോമിക് സോൺ ചെയർമാനുമായ ഷെയ്ഖ് ഹമദ് ബിൻ സായിദ് അൽ നഹ്യാനെ ഇന്ത്യയിലേക്ക് ക്ഷണിച്ചതായും അരുൺ ജെയ്റ്റിലി അറിയിച്ചു . യുഎഇഇന്ത്യ വ്യാപാര നിക്ഷേപ സഹകരണം മെച്ചപ്പെടുത്തുന്നതിനായി സർക്കാർ കൂടുതൽ നടപടികൾ കൈക്കൊള്ളും . യുഎഇ യുമായി വർഷങ്ങളായുള്ള ചരിത്ര ബന്ധമുള്ളത് കൊണ്ടു തന്നെ സന്ദർശനം ഇരുരാജ്യങ്ങളും തമ്മിലുള്ള ബന്ധം കൂടുതൽ ദ്യഡമാക്കാൻ കഴിഞ്ഞതായും മന്ത്രി വ്യക്തമാക്കി .


ഇൻറർനെറ്റ് ഡോങ്കിളിന് ഓഫറുമായി എയർടെൽ . എയർടെല്ലിൻറെ 4ജി ഹോട്ട്സ്പോട്ട് ഡിവൈസിനും 4ജി ഡോങ്കിളിനും 50 ശതമാനം ഡിസ്ക്കൌണ്ടാണ് എയർടെൽ നൽകുന്നത് . 1 , 950 രൂപയാണ് എയർടെല്ലിൻറെ 4ജി ഹോട്ട്സ്പോട്ടിന്റെ യഥാർത്ഥ വില . എന്നാൽ ഡിസ്ക്കൌണ്ട് കഴിഞ്ഞ് 999 രൂപയ്ക്ക് ഡോങ്കിൾ ലഭ്യമാക്കാം . 2ജി , 3ജി കണക്ടിവിറ്റി ഓപ്ഷനുകളും ഡൂങ്കിളിൽ ഉൾപ്പെടുത്തിയിട്ടുണ്ട് . എയർടെൽ പോസ്റ്റ്പെയ്ഡ് ഉപഭോക്താക്കൾക്കു മാത്രമാണ് ഓഫർ ലഭിക്കുന്നത് . എന്നാൽ ഉപഭോക്താക്കൾ 501 രൂപ മുൻകൂറായി പേയ്മെന്റ് ചെയ്തിരിക്കണം . പേയ്മെന്റ് ആദ്യത്തെയോ രണ്ടാമത്തെയോ ബില്ലിൽ നിന്നും കുറയ്ക്കുന്നതാണ് . എയർടെൽ 4ജി ഹോട്ട്സ്പോട്ട് ഉപയോഗിച്ച് ഒരേ സമയം 10 ഉപകരണത്തിൽ ബന്ധിപ്പിക്കാം . ഒറ്റ ചാർജ്ജിൽ ആറു മണിക്കൂർ വരെ ഉപയോഗിക്കാൻ കഴിയുമെന്ന് കമ്പനി അധികൃതർ പറയുന്നു .


ഇന്ത്യൻ പ്രതിരോധ മേഖലയിലേക്കുളള പ്രത്യക്ഷ വിദേശ നിക്ഷേപത്തിൻറെ ( എഫ്ഡിഐ ) വരവിൽ വലിയ വളർച്ച രേഖപ്പെടുത്തി . 2014 മുതൽ 2018 വരെയുളള കാലയളവിൽ ഇന്ത്യയുടെ പ്രതിരോധ മേഖലയിൽ 1,21,46,180 രൂപയുടെ പ്രത്യക്ഷ വിദേശ നിക്ഷേപമെത്തി . കേന്ദ്ര വാണിജ്യ , വ്യവസായ സഹമന്ത്രി സിആർ ചൌധരി രാജ്യസഭയിലാണ് ഇക്കാര്യങ്ങൾ വ്യക്തമാക്കിക്കൊണ്ട് വിശദമായ മറുപടി നൽകിയത് . പ്രതിരോധ മേഖലയിൽ 49 ശതമാനം വിദേശ നിക്ഷേപത്തിനാണ് ഇന്ത്യയിൽ സർക്കാർ അനുമതി നൽകിയത് . 2017 - 18 ൽ ഏകദേശം ഏഴ് ലക്ഷം രൂപയുടെ ( 10,000 ഡോളർ ) എഫ്ഡിഐയാണ് ഇന്ത്യൻ പ്രതിരോധ മേഖലയിലുണ്ടായത് . 2016 - 17 കാലയളവിൽ എഫ്ഡിഐ ആകർഷിക്കുന്നതിൽ പ്രതിരോധ രംഗം പരാജയപ്പെട്ടതായും റിപ്പോർട്ടിൽ പറയുന്നു . 2015 - 16 ൽ 0.10 മില്യൺ ഡോളറായിരുന്നു എഫ്ഡിഐ . 1959 ലെ ആയുധ നിയമത്തിൻറെ പരിധിയിൽ ഉൾപ്പെടുന്ന ചെറു ആയുധങ്ങളുടെയും യുദ്ധോപകരണങ്ങളുടെയും നിർമ്മാണത്തിനും പ്രതിരോധ മേഖലയിലെ എഫ്ഡിഐ ബാധകമാണ് .


ബോളിവുഡ് സൂപ്പർനായികമാരിൽ ഒരാളായ വിദ്യാബാലൻ ഡങ്കിപ്പനി ബാധിച്ചതിനെ തുടർന്ന് നടൻ ഷാഹിദ് കപൂറിന് നോട്ടിസ് . കൊതുക് പ്രജനനം തടയുന്നതിന് ആവശ്യമായ കാര്യങ്ങൾ ചെയ്യാതിരുന്നതിന് ബോംബെ മുനിസിപ്പൽ കോർപ്പറേഷനാണ് വിദ്യയുടെ അയൽക്കാരൻ കൂടിയായ ഷാഹിദിന് നോട്ടീസ് നൽകിയത് . അസുഖബാധിതയായി വിദ്യാബാലൻ വീട്ടിൽ തന്നെ ചികിത്സയിലാണ് . 10 , 000 രൂപ പിഴയിട്ടുകൊണ്ടുള്ള നോട്ടീസാണ് ബിഎംസി ഷാഹിദ് കപൂറിന് നൽകിയത് . ജുഹു താര റോഡിലെ പ്രാനേട്ടാ അപ്പാർട്ട്മെന്റിൽ അയൽക്കാരാണ് വിദ്യയും ഷാഹിദും . വിദ്യാബാലൻറെ താമസ സ്ഥലം സ്ഥിതി ചെയ്യുന്ന നിലയുടെ രണ്ടു നില താഴെയാണ് ഷാഹിദ് താമസിക്കുന്നത് . ഡങ്കിപ്പനി റിപ്പോർട്ട് ചെയ്യപ്പെട്ട സാഹചര്യത്തിൽ ബിഎംസിയുടെ കൊതുകനിവാരണ വിഭാഗം നടത്തിയ പരിശോധനയിൽ ഷാഹിദിൻറെ ഉപയോഗിക്കാതെ കിടക്കുന്ന സ്വിമ്മിംഗ് പൂൾ കൊതുകുവളരാൻ കാരണമാകുന്നതായി കണ്ടെത്തി . ഷാഹിദിനൊപ്പം വിദ്യയുടെ മറ്റൊരു അയൽക്കാരനും നോട്ടീസ് നൽകിയിട്ടുണ്ട് . വിദ്യയുടെ ഫ്ളാറ്റിൽ നിന്നും മൂന്ന് നില മുകളിൽ താമസിക്കുന്നയാളാണ് ഇയാൾ . ഈമാസം പതിനൊന്ന് ദിവസം പിന്നിട്ടപ്പോൾ തന്നെ ഡങ്കിപ്പനി ബാധിച്ച് 1,500 പേരെയാണ് വിവിധ ആശുപത്രികളിൽ പ്രവേശിപ്പിച്ചിരിക്കുന്നത് .


ജിഎസ്ടിയിൽ വൻ മാറ്റങ്ങൾ വരുത്തി ജിഎസ്ടി കൌൺസിൽ . 29 ഉൽപ്പന്നങ്ങളുടേയും 53 വിഭാഗത്തിൽപ്പെടുന്ന സേവനങ്ങളുടേയും നിരക്കിലാണ് മാറ്റം വരുത്തിയിട്ടുള്ളതെന്ന് ധനകാര്യമന്ത്രി അരുൺ ജെയ്റ്റ്ലിയാണ് വ്യക്തമാക്കിയത് . ജനുവരി 25 മുതൽ പുതിയ നിരക്കുകൾ പ്രാബല്യത്തിൽ വരും . വെള്ളിയാഴ്ച നടക്കുന്ന 25ാമത് ജിഎസ്ടി കൌൺസിൽ യോഗത്തിൽ ജിഎസ്ടി ഫയലിംഗ് നടപടികൾ എളുപ്പത്തിലാക്കുന്ന കാര്യവും പരിഗണിച്ചേക്കും . സിപിഎമ്മുകാരനെ വെട്ടിക്കൊന്ന കേസിലെ പ്രതി , എസ്ഡിപിഐക്കാരൻ . . . സിറിയയിൽ കൊല്ലപ്പെട്ട കണ്ണൂർ സ്വദേശി ഐസിസ് തീവ്രവാദി മനാഫ് ചില്ലറക്കാരനല്ല ! ! ഇന്ത്യൻ റെയിൽവേ മുഖം മാറുന്നു ! നേരത്തെ ബുക്ക് ചെയ്താൽ ടിക്കറ്റ് നിരക്കിൽ ഇളവ് ! ഇതിനായി ഇൻഫോസിസ് ചെയർമാൻ നന്ദൻ നിലേകനി ജിഎസ്ടി കൌൺസിൽ അംഗങ്ങളുമായി കൂടിക്കാഴ്ച നടത്തും . വെള്ളിയാഴ്ച നടക്കുന്ന ജിഎസ്ടി കൌൺസിൽ യോഗത്തിൽ നന്ദൻ നിലേകനിയും പങ്കെടുത്തിരുന്നു . അരുൺ ജെയ്റ്റ്ലി വ്യക്തമാക്കിയിട്ടുണ്ട് . എന്നാൽ റിയൽ എസ്റ്റേറ്റ് മേഖലയെ ജിഎസ്ടിയ്ക്ക് കീഴിൽ കൊണ്ടുവരുന്ന കാര്യത്തിൽ ധാരണയായില്ല .


വാങ്ങുന്ന വിലയുടെ 70 ശതമാനം തിരിച്ച് നൽകുന്ന രീതിയിൽ ഐഫോൺ എക്സ് വിൽപ്പനയ്ക്ക് വച്ച് ജിയോ . 1 , 999 രൂപ നൽകി ഐഫോൺ എക്സ് പ്രീ ഓഡർ നൽകുന്നവർക്കാണ് ഓഫർ . റിലയൻ റീട്ടെയിൽ ഷോറും , മൈജിയോ ആപ്പ് , ജിയോ . കോം എന്നിവിടങ്ങളിൽ ഈ ഓഫർ ലഭിക്കും . ഡിസംബർ 31വരെയാണ് ഓഫർ . ഇതോടൊപ്പം സിറ്റിബാങ്ക് കാർഡ് ഉപയോഗിച്ച് ഷോപ്പിംഗ് നടക്കുന്നവർക്ക് ഇതിന് പുറമേ ക്യാഷ്ബാക്ക് ലഭിക്കും . ഐഫോൺ എക്സിൻറെ ഔദ്യോഗിക വിലയിൽ ഇപ്പോഴും അവസാനവാക്ക് വന്നില്ലെങ്കിലും . 89 , 000 രൂപയ്ക്ക് അടുത്ത് വിലവരുമെന്നാണ് കരുതുന്നത് . ഇതിൻറെ എഴുപത് ശതമാനം 62300 രൂപ ഫോൺ വാങ്ങി പന്ത്രണ്ടാമത്തെ മാസത്തിൽ ഉപയോക്താവിൻറെ കയ്യിൽ എത്തും . ഇതിനോടൊപ്പം സിറ്റി ബാങ്കിൻറെ കാർഡ് ഉപയോഗിക്കുന്നവർക്ക് 10 ശതമാനം വരെ ക്യാഷ്ബാക്കും ലഭിക്കും . അതായത് മുകളിൽ പറഞ്ഞ വിലയ്ക്കാണ് ഐഫോൺ എക്സ് വിൽപ്പനയെങ്കിൽ പ്രത്യക്ഷത്തിൽ 17,800 രൂപയ്ക്ക് ഐഫോൺ എക്സ് വാങ്ങാം എന്ന് ചുരുക്കം . ഇതേ രീതിയിൽ ഐഫോൺ 8 , ഐഫോൺ 8 പ്ലസ് എന്നിവയും ജിയോ വിൽക്കുന്നുണ്ട് . ഫോണിന് ഒപ്പം 799 രൂപയുടെ ജിയോ ഡാറ്റ ഓഫറും ലഭ്യമാണ് . അരികുകൾ ഇല്ലാത്ത 436 x 1125 പിക്സൽ റെസലൂഷനുള്ള , 5.8 ഇഞ്ച് ഒഎൽഇഡി ഡിസ്പ്ലെയാണ് ഐഫോൺ എക്സിൻറെ പ്രധാന പ്രത്യേകതത . ഒഎൽഇഡി സ്ക്രീനുമായി ഇറങ്ങുന്ന ആദ്യ ഐഫോണുമാണിത് . ഐഫോൺ എക്സിൻറെ മറ്റൊരു സവിശേഷത ഫെയ്സ്ഐഡിയാണ് . ഐഫോൺ എക്സിൻറെ ട്രൂഡെപ്ത് ക്യാമറാ സിസ്റ്റമാണ് ഇതിനെ കുറ്റമറ്റതാക്കുന്നത് . ഐഒഎസ് 11ൽ ഓടുന്ന ഫോണിന് 12എംപി റെസലൂഷനുള്ള ഇരട്ട പിൻ ക്യാമറകളുമുണ്ട് . ക്യാമറകളും മറ്റു പല ഫീച്ചറുകളും ഐഫോൺ 8 പ്ലസിന്റേതിനു സമാനമാണ് . 64GB , 256GB എന്നീ രണ്ടു സംഭരണശേഷികളുമായാണ് ആപ്പിളിന്റെ പത്താം ഐഫോൺ വാർഷികം ആഘോഷിക്കാൻ ഇറക്കിയിരിക്കുന്ന ഫോൺ എത്തുന്നത് .


വാട്ട്സ്ആപ്പ് ചില ഫോണുകളിൽ നിന്നും ജനുവരി ഒന്ന് മുതൽ ലഭിക്കാതായിട്ടുണ്ട് . പ്രധാനമായും ബ്ലാക്ക്ബെറി , നോക്കിയ ഫോണുകളിലാണ് ഇത് . 2016 ഫിബ്രവരിയിൽ പ്രഖ്യാപിച്ച ഈ ശൂചീകരണം 2017 തുടക്കത്തിലാണ് ഫേസ്ബുക്ക് ഉടമസ്ഥതയിലുള്ള സന്ദേശ ആപ്ലികേഷൻ നടപ്പിലാക്കിയത് . അതിന് പിന്നാലെയാണ് പുതിയ റിപ്പോർട്ട് , ഇത് പ്രകാരം പഴയ പതിപ്പ് ആൻഡ്രോയ്ഡ് ആപ്പിൾ ഫോണുകളിലും വാട്ട്സ്ആപ്പ് ഉടൻ നിശ്ചലമാകും എന്നാണ് . നിലവിൽ ആൻഡ്രോയ്ഡ് ഉപയോക്താക്കളാണ് ഏറ്റവും കൂടുതൽ വാട്ട്സ്ആപ്പ് ഉപയോഗിക്കുന്നവർ . എന്നാൽ ഇപ്പോഴും മൂന്നാം ലോക രാജ്യങ്ങളിൽ കൂടുതൽ പേർ ഉപയോഗിക്കുന്നത് പഴയ പതിപ്പ് ആൻഡ്രോയ്ഡ് ഫോണുകൾ ആയതിനാൽ ഇത് ചിലപ്പോൾ വാട്ട്സ്ആപ്പിൻറെ യൂസർബേസിനെ ബാധിക്കും എന്ന് കരുതുന്ന ടെക് വിദഗ്ധരും ഉണ്ട് . അതേ സമയം ആപ്പിൾ ഫോണുകളിൽ സ്വഭാവികമായ ആപ്ഡേഷനുകൾ ഉപയോക്താക്കൾ ചെയ്യുന്നതിനാൽ അത് യൂസർബേസിനെ ബാധിക്കില്ലെന്നാണ് കരുതുന്നത് . ആപ്പിൾ ഐഫോൺ 4 ന് മുകളിലുള്ള ഫോണുകൾക്ക് മാത്രമായിരിക്കും വാട്ട്സ്ആപ്പ് ലഭ്യമാകുക എന്നാണ് റിപ്പോർട്ട് . പക്ഷെ പുതിയ നിയന്ത്രണം എപ്പോൾ നിലവിൽ വരും എന്നത് വാട്ട്സ്ആപ്പ് ഔദ്യോഗികമായി വ്യക്തമാക്കിയിട്ടില്ല . ദ ഇൻറിപെൻറൻറ് പത്രമാണ് ഇത് സംബന്ധിച്ച റിപ്പോർട്ട് പ്രസിദ്ധീകരിച്ചത് .


പഞ്ചാബ് നാഷണൽ ബാങ്കിൽ 13,000 കോടിയുടെ തട്ടിപ്പ് നടന്ന കാലയളവിൽ റിസർവ് ബാങ്ക് കാര്യക്ഷമമായ പരിശോധനകൾ നടത്തിയിരുന്നില്ലെന്ന് കേന്ദ്ര വിജിലൻസ് കമ്മീഷണർ കെ . വി ചൌധരി കുറ്റപ്പെടുത്തി . ബാങ്കുകളുടെ പ്രവർത്തനം സംബന്ധിച്ച് കൂടുതൽ പരിശോധനകൾ നടത്താൻ റിസർവ് ബാങ്ക് മെച്ചപ്പെട്ട സംവിധാനമുണ്ടാക്കണമെന്നും അദ്ദേഹം ആവശ്യപ്പെട്ടു . നിശ്ചിത ഇടവേളകളിൽ ഓഡിറ്റ് നടത്തുന്നതിന് പകരം പ്രശ്നങ്ങൾ ഉണ്ടാവുമ്പോൾ മാത്രം പരിശോധന നടത്തുകയെന്ന് രീതിയിലേക്ക് റിസർവ് ബാങ്ക് മാറി . പ്രശ്നങ്ങൾ നിർവചിക്കാനും റിസർവ് ബാങ്ക് ചില മാനദണ്ഡങ്ങൾ തയ്യാറിക്കിയിട്ടുണ്ട് . അത് അനുസരിച്ച് മാത്രമാണ് പരിശോധനകൾ നടത്തുന്നത് . പഞ്ചാബ് നാഷണൽ ബാങ്കിൽ തട്ടിപ്പ് നടന്ന സമയത്ത് റിസർവ് ബാങ്കിന്റെ ഒരു പരിശോധനയും ഉണ്ടായില്ല . റിസർവ് ബാങ്ക് പ്രാഥമികമായി ചെയ്യേണ്ട ഓരോ ബാങ്കുകളുടെയും പരിശോധനയെന്ന കാര്യം ഇപ്പോൾ നടക്കുന്നില്ല . പഞ്ചാബ് നാഷണൽ ബാങ്ക് തട്ടിപ്പിനെ കുറിച്ച് വിജിലൻസ് കമ്മീഷൻ അന്വേഷണം നടത്തി വരികയാണെന്നു ഇതിന്റെ വിശദാംശങ്ങൽ ഇപ്പോൾ പുറത്തുവിടാനാകില്ലെന്നും അദ്ദേഹം പറഞ്ഞു .


അമേരിക്കയിലെ പ്രസിഡന്റ് തിരഞ്ഞെടുപ്പുമായി ബന്ധപ്പെട്ട് ഫെയ്സ്ബുക്കിനെ പ്രതിസ്ഥാനത്താക്കി ഉയർന്നുവന്ന വിവാദങ്ങൾ കെട്ടടങ്ങിയിട്ടില്ല . സ്വന്തം വിശ്വാസ്യത കാത്തുസൂക്ഷിക്കാനുളള കഠിനാധ്വാനത്തിലാണ് ഫെയ്സ്ബുക് ഇപ്പോൾ . എന്നാൽ ഫെയ്സ്ബുക്ക് , വാട്സ്ആപ്പ് തുടങ്ങിയ സമൂഹമാധ്യങ്ങൾ വഴി വ്യാജവാർത്തകൾ കാട്ടുതീ പോലെയാണ് പടരുന്നത് . അതിന്റെ പേരിൽ അക്രമങ്ങൾ പടരുന്നതും കൊലപാതകങ്ങൾ നടക്കുന്നതും ഇന്ത്യയിൽ നിത്യസംഭവമായി മാറിക്കഴിഞ്ഞു . അഞ്ച് സംസ്ഥാനങ്ങളിലെ നിയമസഭകളിലേക്കുള്ള തിരഞ്ഞെടുപ്പ് തീയതി പ്രഖ്യാപിക്കപ്പെട്ടതോടെ ഫെയ്സ്ബുക്കിന് മുന്നിൽ വലിയ വെല്ലുവിളിയാണുളളത് . വ്യാജവാർത്തകളെ പ്രതിരോധിക്കുന്നതിന് പുറമെ , ഏതെങ്കിലും ഒരു പക്ഷത്തിന്റെ മാത്രം വിജയത്തിനോ പരാജയത്തിനോ കാരണമാകുന്ന തരത്തിൽ സമൂഹമാധ്യമങ്ങൾ മാറരുത് . വിദ്വേഷം പ്രചരിപ്പിക്കുന്നതും തെറ്റായ വിവരങ്ങൾ സംവേദനം ചെയ്യുന്നതും പ്രതിരോധിക്കാനുളള ശ്രമകരമായ ദൌത്യമാണ് ഇന്ത്യയിൽ ഫെയ്സ്ബുക്ക് നടത്തുന്നത് . 20000 ത്തോളം പേരെയാണ് ഇതിനായി നിയോഗിച്ചിരിക്കുന്നത് . വിദ്വേഷം പ്രചരിപ്പിക്കുന്നതും അക്രമം പ്രോത്സാഹിപ്പിക്കുന്നതുമായ വാർത്തകൾ പ്രചരിക്കാതിരിക്കാനാണ് ശ്രദ്ധ ചെലുത്തുക . ലോക്സഭ തിരഞ്ഞെടുപ്പ് അടുത്തവർഷം നടക്കാനിരിക്കുന്നു . ഈ സാഹചര്യത്തിലാണ് സാമൂഹിക മാധ്യമങ്ങളിലെ വമ്പന്മാരായ ഫെയ്സ്ബുക്ക് ഇന്ത്യയിൽ നിർണ്ണായക മാറ്റത്തിനൊരുങ്ങുന്നത് . രാഷ്ട്രീയ പരസ്യങ്ങൾക്കും പ്രചാരണങ്ങൾക്കും സുതാര്യത ഉറപ്പാക്കുന്ന തരത്തിലുളള പുതിയ പതിപ്പിലേക്കാണ് കമ്പനി മാറാൻ ഉദ്ദേശിക്കുന്നത് . ആഗോളതലത്തിൽ പലയിടത്തും ഇത്തരത്തിലാണ് ഫെയ്സ്ബുക്ക് പ്രവർത്തിക്കുന്നത് . അമേരിക്കൻ പ്രസിഡന്റ് തിരഞ്ഞെടുപ്പിൽ ഫെയ്സ്ബുക്ക് ഇടപെടൽ വലിയ വിമർശനങ്ങൾ ഏറ്റുവാങ്ങിയിരുന്നു . വിദേശികളടക്കം ഫെയ്സ്ബുക്കിൽ രാഷ്ട്രീയ പരസ്യങ്ങളും പ്രചാരണങ്ങളും നടത്തിയത് തിരഞ്ഞെടുപ്പിനെ സ്വാധീനിച്ചെന്നായിരുന്നു ഫെയ്സ്ബുക്കിനെതിരായ ആക്ഷേപം . 2018 മെയ് മുതൽ കടുത്ത നിയന്ത്രണമാണ് ഫെയ്സ്ബുക്കിൽ ഇത്തരത്തിലുള്ള പ്രചാരണങ്ങൾക്ക് ഏർപ്പെടുത്തിയിരിക്കുന്നത് . അനുമതിയോടുകൂടി മാത്രമേ ഇത്തരത്തിൽ പ്രചാരണം നടത്താനാകൂ , കൂടാതെ വരുമാന ശ്രോതസ്സും വ്യക്തമാക്കണം . നിലവിൽ അമേരിക്കയിലും ബ്രസീലിലുമാണ് ഇത്തരത്തിൽ ഫെയ്സ്ബുക്ക് നിയന്ത്രണമുള്ളത് . ഇന്ത്യയിലും രാഷ്ട്രീയ പ്രചാരണങ്ങൾക്ക് സുതാര്യത വരുത്താൻ തീരുമാനിച്ച കാര്യം വ്യക്തമാക്കിയത് ഫെയ്സ്ബുക്ക് വൈസ് പ്രസിഡന്റ് റിച്ചാർഡ് അലനാണ് . ഇതിനായി പ്രത്യേക സംഘത്തെ നിയോഗിക്കാനാണ് ഫെയ്സ്ബുക്കിന്റെ തീരുമാനം . ‘തിരഞ്ഞെടുപ്പുകളിൽ നമുക്കൊരു പെരുമാറ്റ സംഹിതയുണ്ട് . ഫെയ്സ്ബുക്കിനെ സംബന്ധിച്ചിടത്തോളം ഈ പ്ലാറ്റ്ഫോം സ്വതന്ത്രവും നീതിയുക്തവും ആകണം . പക്ഷെ അത് ജനങ്ങൾ ദുരുപയോഗം ചെയ്യാൻ ഇടവരുത്താൻ ഞങ്ങൾ ഉദ്ദേശിക്കുന്നില്ല’ , റിച്ചാർഡ് അലൻ പറഞ്ഞു .


ഐപിഎൽ പതിനൊന്നാം സീസണിൽ പ്ലേ ഓഫ് കളിക്കാനുള്ള ഭാഗ്യമുണ്ടായി രാജസ്ഥാൻ റോയൽസിന് . എന്നാൽ എലിമിനേറ്ററിൽ കൊൽക്കത്ത നൈറ്റ് റൈഡേഴ്സിനോട് 25 റൺസിന് പരാജയപ്പെട്ട് രാജസ്ഥാൻ പുറത്തായി . കൊൽക്കത്തയിൽ നിന്ന് രാജസ്ഥാൻ തോറ്റ് മടങ്ങുമ്പോഴും ടീമിലെ മലയാളി താരം സഞ്ജു വി സാംസൺ സീസൺ അവസാനിപ്പിക്കുന്നത് തലയുയർത്തിയാണ് . ഐപിഎൽ കരിയറിൽ വ്യക്തിഗത നേട്ടങ്ങൾ കൊയ്യാൻ സഞ്ജുവിന് സീസണിലായി . 2013ൽ ഐപിഎൽ അരങ്ങേറ്റം കുറിച്ച സഞ്ജു റൺവേട്ടയിൽ മുന്നിലെത്തിയ സീസണാണിത് . രാജസ്ഥാനായി 15 മത്സരങ്ങൾ കളിച്ച താരം 31.50 ശരാശരിയിൽ 441 റൺസ് അടിച്ചുകൂട്ടി . മൂന്ന് അർദ്ധ സെഞ്ചുറികളുൾപ്പെടെയായിരുന്നു ഈ റൺകുതിപ്പ് . 386 , 291 , 204 , 339 , 206 എന്നിങ്ങനെയായിരുന്നു മുൻ വർഷങ്ങളിൽ സഞ്ജുവിൻറെ സ്കോർ . സീസണിൽ സഞ്ജുവിൻറെ ഉയർന്ന സ്കോർ 92 റൺസ് ആണ് . തകർപ്പൻ പ്രകടനത്തോടെയാണ് സഞ്ജു 11 - ാം സീസൺ ആരംഭിച്ചത് . ഇടയ്ക്ക് പതറിയതോടെ സഞ്ജുവിനൊപ്പം രാജസ്ഥാനും പ്രതിരോധത്തിലായി . എന്നാൽ കൊൽക്കത്തയ്ക്കെതിരെ തകർപ്പൻ അർദ്ധ സെഞ്ചുറി കുറിച്ച് സഞ്ജു സീസൺ ഗംഭീരമായി അവസാനിപ്പിച്ചു . കൊൽക്കത്തയ്ക്കെതിരെ 38 പന്തിൽ നാല് ബൌണ്ടറിയും രണ്ട് സിക്സും സഹിതം സഞ്ജു 50 റൺസാണ് എടുത്തത് . സീസണിൽ രാജസ്ഥാനെ പ്ലേ ഓഫിൽ എത്തിച്ചതിൽ നിർണായക പങ്ക് വഹിച്ച താരങ്ങളിലൊരാളും സഞ്ജുവാണ് .


നീണ്ട ഇടവേളയ്ക്ക് ശേഷം സിനിമയിലേക്ക് തിരിച്ചു വന്ന നടിയാണ് ശാന്തികൃഷ്ണ . എന്നാൽ അഭിനയത്തോടൊപ്പം സിനിമയിൽ പിന്നണി ഗാനരംഗത്തേക്കും ചുവട് വയ്ക്കുകയാണ് താരം . മുൻകാലങ്ങളിൽ മിക ച്ച കഥാപാത്രങ്ങൾക്ക് ജീവൻ നൽകിയ ശാന്തികൃഷ്ണ അൽതാഫ് സലിം സംവിധാനം ചെയ്ത ഞണ്ടുകളുടെ നാട്ടിൽ ഒരിടവേള എന്ന സിനിമയിലൂടെയാണ് തിരിച്ചു വന്നത് . കുഞ്ചാക്കോ ബോബൻ നായകനാകുന്ന കുട്ടനാടൻ മാർപ്പാപ്പ എന്ന ചിത്രത്തിന് വേണ്ടിയാണ് ശാന്തികൃഷ്ണ പാടിയത് . ചിത്രത്തിൽ മുഖ്യവേഷം അവതരിപ്പിക്കുന്നുമുണ്ട് . നാട്ടുമ്പുറത്തുകാരിയായ ഒരമ്മയായാണ് ശാന്തികൃഷ്ണ ചിത്രത്തിലെത്തുന്നത് . രാഹുൽ രാജാണ് സംഗീത സംവിധാനം . അഭിമുഖങ്ങളിൽ ശാന്തികൃഷ്ണ പാടുന്നതിനെ കുറിച്ചും പാട്ടിനെകുറിച്ചും പറയുന്നത് കേട്ടാണ് സംഗീത സംവിധായകൻ കുട്ടനാടൻ മാർപാപ്പയിലേക്ക് പാടാനായി ക്ഷണിക്കുന്നത് . വിനായകന് ശശികുമാറാണ് വരികൾ എഴുതിയത് .


ഇന്ത്യൻ ക്രിക്കറ്റ് ടീം അംഗ ഇഷാന്ത് ശർമയുടെ വിവാഹ നിശ്ചയം കഴിഞ്ഞു . ദേശീയ ബാസ്കറ്റ് ബോൾ ടീം അംഗം കൂടിയായ പ്രതിമാ സിംഗാണ് ഇഷാന്തിന്റെ ജീവിതസഖിയാവാൻ പോവുന്നത് . എന്നാൽ ഇന്നലെ നടന്ന വിവാഹ നിശ്ചയത്തിന്റെ ഫോട്ടോ സോഷ്യൽ മീഡിയയിൽ പോസ്റ്റ് ചെയ്തതോടെ ഇഷാന്തിനെ തേടിയെത്തിയത് ഒരു എട്ടിന്റെ പണിയാണ് . പണി കൊടുത്തതാകട്ടെ ഇന്ത്യൻ ടീമിലെ സഹതാരമായ രോഹിത് ശർമയും . ഇഷാന്തിനും പ്രതിമയ്ക്കും ആശംസയർപ്പിച്ചുകൊണ്ട് ചെയ്ത ട്വീറ്റിലാണ് രോഹിത് ഇഷാന്തിനെ ട്രോൾ ചെയ്തത് . വിവാഹിതരുടെ ക്ലബ്ബിലേക്ക് ഇഷാന്തിനെ സ്വാഗതം ചെയ്ത രോഹിത് കൂട്ടത്തിൽ ഇതു കൂടി കുറിച്ചു . ഈ ഒരു ദിവത്തേക്കെങ്കിലും തന്റെ പ്രശസ്തമായ നീളൻ മുടി ഇഷാന്തിന് വെട്ടാമായിരുന്നില്ലേ എന്ന് . ഇഷാന്തിന്റെ മുടിയെക്കുറിച്ച് മുമ്പും ട്രോളുകൾ ഇറങ്ങിയിട്ടുണ്ട് . പക്ഷെ അതെല്ലാം കളിക്കുമ്പോഴായിരുന്നു എന്നു മാത്രം . എന്നാൽ ഇപ്പോൾ നീളൻ മുടി ഇഷാന്തിന് ജീവിതത്തിലും പുണി കൊടുത്തിരിക്കുകയാണ് .


ഇടിമിന്നലുകളുടെ മാതാവ് എന്ന പ്രതിഭാസത്തിൽ ഞെട്ടി ബ്രിട്ടൻ . ബ്രിട്ടനിൽ തുടരുന്ന കനത്ത മഴയ്ക്ക് ഒപ്പമാണ് . മെയ് അവസാന വാരത്തിലെ രാത്രികളിൽ ഇടിമിന്നൽ പൂരം ബ്രിട്ടീഷ് ആകാശത്ത് സംഭവിച്ചത് . ബ്രി ട്ട ൻറെ തെ ക്ക ൻ ഭാ ഗ ങ്ങ ളി ൽ ഒ റ്റ രാ ത്രിയിൽ ആ കാ ശ ത്ത് പ്ര ത്യ ക്ഷ പ്പെ ട്ട ത് 15,000 മു ത ൽ 20,000 വ രെ ഇ ടി മി ന്ന ലു ക ളാണ് . ഇ ടി മി ന്ന ലു ക ളു ടെ മാ താ വ് എ ന്നാ ണ് ഈ അപൂർവ പ്ര തി ഭാ സ ത്തെ കാ ല വ സ്ഥാ ഗവേഷകർ വി ശേ ഷി പ്പി ച്ച ത് . കഴിഞ്ഞ ഒരാഴ്ചയോളമായി ബ്രി ട്ട നി ൽ ക ന ത്ത മ ഴ തു ട രു ക യാ ണ് . അതിനിടയിലാണ് ഭീതിയിലാഴ്ത്തി ഇടിമിന്നൽ പ്രതിഭാസം ഉണ്ടായത് . ബ്രി ട്ട ൻറെ വി വി ധ ഭാ ഗ ങ്ങ ളി ൽ നി ന്നാ യി ആ രാ ത്രി മാ ത്രം ഫ യ ർ ഫോ ഴ്സി ന് അഞ്ഞൂറില ധി കം ഫോ ൺകോ ളു ക ളാണു വന്നത് . അതിശ ക്ത മാ യ മ ഴ യും ഇ ടി യും മി ന്ന ലും കാ ര ണം പ്ര ദേ ശ വാ സി ക ൾ ക്ക് ഭീതിമൂലം ആ രാ ത്രി ഉ റ ങ്ങാ നാ യി ല്ലെന്നാണ് പ്രാദേശിക മാധ്യമങ്ങളിലെ റിപ്പോർട്ടുകൾ . നിരവധി സ്ഥ ല ങ്ങ ളി ൽ വെ ള്ള പ്പൊ ക്ക സാ ധ്യ ത യ്ക്കു ള്ള മു ന്ന റി യി പ്പു നൽകിക്കഴിഞ്ഞു . മി ക്ക പ്ര ദേ ശ ങ്ങ ളി ലും വൈ ദ്യു തി ബ ന്ധം താറുമാറായി . ക ന ത്ത മ ഴ യെ ത്തു ട ർ ന്ന് വി മാ ന ത്താ വ ള ങ്ങ ളു ടെ പ്ര വ ർ ത്ത ന വും തകരാറിലായി . കടുത്ത ഇടിമിന്നലിനെ തുടർന്ന് നിരവധി നാശനഷ്ടങ്ങളാണ് ഇവിടെയുണ്ടായിട്ടുള്ളത് . യന്ത്രസംവിധാനങ്ങൾ പലതും തകരാറിലായി .


വാവെയ് ഫോണുകളുടെ വില കുത്തനെകുറച്ചു . ഫ്ലാഗ്ഷിപ്പ് മോഡലുകളായ പി20 പ്രോ , പി20 ലൈറ്റ് , നോവ 3 , നോവ 3ഐ എന്നീ ഹാൻഡ്സെറ്റുകൾക്കാണ് ക്രിസ്മസ് , പുതുവത്സര വിൽപ്പന പ്രമാണിച്ച് വിലകുറച്ചത് . വാവെയ് ഹോളിഡെ സെയിലിൽ 15000 രൂപ വരെ ഇളവ് നൽകുന്നുണ്ട് . ഡിസംബർ 21 മുതൽ ജനുവരി രണ്ടുവരെ ആമസോൺ വഴിയാണ് വിൽപ്പന . വാവെയ് ഹാൻഡ്സെറ്റുകൾ വാങ്ങാൻ ആഗ്രഹിക്കുന്നവർക്ക് നോകോസ്റ്റ് ഇഎംഐ ഓപ്ഷനും ലഭിക്കും . പി20 ലൈറ്റ് ഹാൻഡ്സെറ്റിന് 8000 രൂപ വിലകുറച്ച് 14,999 രൂപയ്ക്കാണ് നൽകുന്നത് . വാവെയുടെ മറ്റൊരു ഹാൻഡ്സെറ്റ് നോവ 3ഐ 7,009 ഇളവോടെ 16,990 രൂപയ്ക്ക് വാങ്ങാം . 39 , 999 രൂപ വിലയുള്ള നോവ 3 ഹാൻഡ്സെറ്റിന് 10,000 രൂപ ഇളവ് നൽകി 29,999 രൂപയ്ക്ക് വിൽക്കുന്നു . വാവെയ് പി20 പ്രോ ഹാൻഡ്സെറ്റ് 15,000 രൂപ വില കുറച്ച് 54,999 രൂപയ്ക്കും വിൽക്കുന്നു . ആറു മാസത്തെ നോ കോസ്റ്റ് ഇഎംഐ ഓപ്ഷനും ലഭ്യമാണ് .


ഇന്ത്യൻ ക്രിക്കറ്റ് ക്യാപ്റ്റൻ വിരാട് കോലിയുടെ ഫിറ്റ്നസ് വെല്ലുവിളി സ്വീകരിച്ച് പ്രധാനമന്ത്രി നരേന്ദ്രമോദി . കേന്ദ്ര കായിക മന്ത്രി രാജ്യവർധൻ സിങ് റാത്തോഡ് ആണ് ഇന്ത്യൻ ജനതയ്ക്കായി ഫിറ്റ്നസ് ചലഞ്ച് കാംപയിൻ ആരംഭിച്ചത് . ഹം ഫിറ്റ് തോ ഇന്ത്യ ഫിറ്റ് എന്ന ഹാഷ്ടാഗിലാണ് കാംപയിൻ നടക്കുന്നത് . നമ്മൾ ആരോഗ്യവാനാണെങ്കിൽ ഇന്ത്യയും ആരോഗ്യത്തോടെയിരിക്കും എന്നാണ് ഹാഷ് ടാഗ് . രണ്ട് ദിവസം മുമ്പ് ആരംഭിച്ച കാംപയിൻ നിരവധി പ്രമുഖരാണ് ഏറ്റെടുത്തത് . കാംപയിൻ ചലഞ്ച് ഏറ്റെടുത്ത വിരാട് കോലി വ്യായാമം ചെയ്യുന്ന വീഡിയോ സഹിതം ട്വിറ്ററിൽ പോസ്റ്റ് ചെയ്തു . തൻറെ ഭാര്യ അനുഷ്ക ശർമയെയും പ്രധാനമന്ത്രി നരേന്ദ്ര മോദിയെയും വെല്ലുവിളിച്ചായിരുന്നു വീഡിയോ ട്വീറ്റ് . റാത്തോഡ് , സാറിൻറെ ഫിറ്റ്നസ് ചലഞ്ച് സ്വീകരിച്ചിരിക്കുന്നു , ഒപ്പം ഭാര്യ അനുഷ്ക ശർമയയെയും പ്രധാനമന്ത്രി നരേന്ദ്ര മോദിയെയും എംഎസ് ധോണിയെയും ഞാൻ ചലഞ്ച് ചെയ്യുന്നു - കം ഔട്ട് ആൻഡ് പ്ലേ എന്ന ഹാഷ്ടാകും ചേർത്ത് കോലി ട്വിറ്ററിൽ പോസ്റ്റ് ചെയ്തു . കോലിയുടെ ട്വീറ്റിന് മറുപടിയുമായി മോദിയെത്തി . ഞാൻ ഈ വെല്ലുവിളി സ്വീകരിച്ചിരിക്കുന്നു വിരാട് , ഞാൻ വ്യായാമം ചെയ്യുന്നതിൻറെ ദൃശ്യങ്ങൾ വൈകാതെ ഞാനിവിടെ പോസ്റ്റ് ചെയ്യുമെന്നും മോദി ട്വിറ്ററിൽ പ്രതികരിച്ചു . കോലിക്കൊപ്പം സൈന നെഹവാൾ , ഋതിക് റോഷൻ , സൽമാൻ ഖാൻ എന്നിവരെയും റാത്തോഡ് ചലഞ്ച് ചെയ്തിരുന്നു . ഈ വെല്ലുവിളി സ്വീകരിച്ച് എല്ലാവരും രംഗത്തെത്തിയതോടെ കാംപയിന് മികച്ച പ്രതികരണമാണ് ലഭിക്കുന്നത് .


ദിവസങ്ങൾക്ക് മുൻപ് അപ്രത്യക്ഷമായ ടൊറൻറ്സ് . ഇയു മെറ്റാ - സെർച്ച് എൻജിൻ തിരിച്ചുവന്നു . ‘ക്ലോൺ രൂപത്തി’ലാണ് ടൊറൻറ്സ് . ഇയുവിൻറെ തിരിച്ചുവരവ് . ടൊറൻറ്സ്2 . ഇയു എന്നാണ് പുതിയ പേര് . ലോകത്തെ ഏറ്റവും വലിയ ടോറന്റ് മെറ്റാ - സെർച്ച് എൻജിനായ ടൊറൻറ്സ് . ഇയു പ്രവർത്തനം നിർത്തി ദിവസങ്ങൾക്കകമാണ് അതിന്റെ ‘ക്ലോൺ സൈറ്റ്’ പ്രവർത്തനം ആരംഭിച്ചിരിക്കുന്നത് . മറ്റൊരു പ്രധാന ടോറന്റ് സൈറ്റായ ‘കിക്കാസ് ടോറന്റ്സ്’ പൂട്ടിയതിന് പിന്നാലെയായിരുന്നു ടൊറൻറ്സ് . ഇയുവും അപ്രത്യക്ഷമായത് . ടൊറൻറ്സ്2 . ഇയു എന്ന യുആർഎൽ സെർച്ചിൽ തെളിയുന്ന ഹോംപേജിൽ ഇത് ടൊറൻറ്സ് . ഇയുൻറെ‘ക്ലോൺ’ ആണെന്ന വിശദീകരണമുണ്ട് . അനേകം സെർച്ച് എൻജിനുകളിൽ നിന്നുള്ള റിസൾട്ടുകൾ സമാഹരിച്ചുള്ള മെറ്റാ - സെർച്ചിംഗാണ് തങ്ങൾ വേഗത്തിലും സൌജന്യമായും നൽകുന്നതെന്നും പറയുന്നു . 12 കോടിയിലേറെ പേജുകളിൽ നിന്നുള്ള 5.9 കോടിയോളം ടോറന്റുകൾ തങ്ങൾ ഇൻഡെക്സ് ചെയ്യുന്നുവെന്നും അവർ അവകാശപ്പെടുന്നു .


ഇന്ത്യൻ നായകൻ വിരാട് കോലിയെ സർ വിവിയൻ റിച്ചാർഡ്സുമായി താരതമ്യം ചെയ്യരുതെന്ന് വിൻഡീസ് ഇതിഹാസം കാൾ ഹൂപ്പർ . റിച്ചാർഡ്സ് നേരിട്ടത് കടുപ്പമേറിയ ബൌളർമാരെയാണ് . കോലി ഇതിഹാസ വഴിയിലേക്കുള്ള യാത്രയിലാണ് . 30 വർഷത്തിന് ശേഷം തിരുവനന്തപുരത്ത് എത്തിയതിൽ സന്തോഷമുണ്ടെന്നും മുൻ വിൻഡീസ് നായകൻ പറഞ്ഞു . തിരുവനന്തപുരത്ത് 1988ൽ ഇന്ത്യയെ കീഴടക്കിയ വിഖ്യാത വിൻഡീസ് ടീമിലംഗമാണ് കാൾ ഹൂപ്പർ . കാര്യവട്ടത്ത് നാളെ നടക്കുന്ന ഇന്ത്യാ - വിൻഡീസ് അഞ്ചാം ഏകദിനത്തിന് മുന്നോടിയായാണ് വിൻഡീസ് ഇതിഹാസം ഏഷ്യാനെറ്റ് ന്യൂസിനോട് മനസുതുറന്നത് . വിൻഡീസിനെതിരായ പരമ്പരയിൽ തുടർച്ചയായി മൂന്ന് സെഞ്ചുറി നേടി വിരാട് കോലി ക്രിക്കറ്റ് ലോകത്തെ വിസ്മയിപ്പിച്ചിരുന്നു . ഏകദിനത്തിൽ 206 ഇന്നിംഗ്സിൽ 38 സെഞ്ചുറി തികച്ച് കോലി ക്രിക്കറ്റ് വിദഗ്ധരെ പോലും അമ്പരപ്പിക്കുമ്പോഴാണ് വിഖ്യാത വിൻഡീസ് താരത്തിൻറെ പ്രതികരണം . ടെസ്റ്റിലും ഏകദിനത്തിലും വിൻഡീസിനെ നയിച്ച ഹൂപ്പർ 102 ടെസ്റ്റിൽ 5762 റൺസും 114 വിക്കറ്റും വീഴ്ത്തിയിട്ടുണ്ട് . ഏകദിനത്തിൽ 227 മത്സരങ്ങളിൽ 5761 റൺസും 193 വിക്കറ്റും കരീബിയൻ താരം കൊയ്തിട്ടുണ്ട് .


പല്ലു കൊഴിഞ്ഞാലും സിംഹം സിംഹമല്ലാതാവുമോ . ഈ വീഡിയോ കണ്ടാൽ ആരും അങ്ങനെ ചോദിച്ചുപോവും . ഫുട്ബോളിലെ ഇതിഹാസ താരങ്ങളിലൊരാളായ ഡീഗോ മറഡോണ പരിശീലനത്തിനിടെ എടുത്തൊരു ഫ്രീ കിക്കാണ് ആരാധകരെക്കൊണ്ട് ഇപ്പോൾ ഇങ്ങനെ പറയിപ്പിക്കുന്നത് . യുഎഇ ക്ലബ്ബായ അൽ ഫുജൈറ എസ്സിയുടെ പരിശീലകനായ മറഡോണ താരങ്ങൾക്കൊപ്പമുള്ള പരിശീലനത്തിനിടെയാണ് 20 വാര അകലെ നിന്ന് പോസ്റ്റിലേക്ക് നിറയൊഴിച്ചത് . ഗോളിയെ കാഴ്ചക്കാരനാക്കിയായിരുന്നു മറഡോണയുടെ ഗോൾ . പരിശീലനത്തിനിടെ ആണെങ്കിലും ഗോളടിച്ചാൽ പിന്നെ ആഘോഷിക്കാതിരിക്കാനാവുമോ . യഥാർഥ മത്സരത്തിലേതെന്നുപോലോ ആവേശത്തോടെ ഓടിയും ഗ്രൌണ്ടിൽ മറിഞ്ഞുവീണുമെല്ലാം ആണ് ഇതിഹാസതാരം ഗോൾ നേട്ടം ആഘോഷിച്ചത് . അൽ ഫുജൈറ ക്ലബ്ബിന്റെ നെതർലൻഡ്സിൽ നടന്ന പരിശീലനത്തിനിടെയായിരുന്നു സംഭവം . മറഡോണയുടെ ഫ്രീ കിക്ക് കാണാം .